മക്കള് മലാലയെപ്പോലെയാകണമെന്ന് ആഗ്രഹിക്കുന്ന നിങ്ങളിലെത്രപേര്‍ക്ക് സിയാവുദീന് യൂസഫ് സായ് ആകാനാകും? | Let Her Fly: A Father's Journey| Ziauddin Yousafzai| Malala Yousafzai\nകവിത കുഞ്ഞുണ്ണിമാഷെ സംബന്ധിച്ച് പുതിയ ആകാശങ്ങളെ കണ്ടുപിടിക്കലാണ്. ലളിതമായ പദാവലികള് ..\nSouvent me osuviens' (ഞാന് എപ്പോഴുമോര്‍ക്കും)-ഓക്‌സ്ഫഡ് സര്‍വകലാശാലയിലെ ബിരുദപഠന വിഭാഗമായ ലേഡി മാര്‍ഗരറ്റ് ഹാളിന്റെ ചുമരിലെഴുതിവെച്ചിട്ടുണ്ട് ഈ വരി. എല്.എം.എച്ച്. എന്ന ചുരുക്കപ്പേരിലറിയപ്പെടുന്ന ലേഡി മാര്‍ഗരറ്റ് ഹാളിന്റെ 'മോട്ടോ'യാണത്. സമയം കൊല്ലാനായി ഈ വരികള് ആവര്‍ത്തിച്ചുവായിച്ച് പ്രിന്‍സിപ്പല് ഓഫീസിനുമുന്നില് ഇരിക്കുകയാണ് സിയാവുദീന് യൂസഫ്സായി. ഒപ്പം മകള് മലാലയും ഭാര്യ തുര് പെക്കായിയും. കുറച്ചുകഴിഞ്ഞപ്പോള് പ്രിന്‍സിപ്പല് മുറിയില്‍നിന്ന് പുറത്തേക്കുവന്നു. നേരെ പോയത് ടീ വെന്‍ഡിങ് മെഷീന്റെയടുത്തേക്കാണ്. വളരെ ശ്രദ്ധയോടെ കപ്പിലേക്ക് പാലും വെള്ളവും ചേര്‍ത്ത് അതില് ടീബാഗുമിട്ട് അദ്ദേഹം മലാലയ്ക്കരികിലേക്ക് നടന്നുവന്നു. നിറഞ്ഞ പുഞ്ചിരിയോടെ ചായക്കപ്പ് മലാലയ്ക്ക് നീട്ടി. ജീവിതത്തില് ഏറ്റവും അഭിമാനംതോന്നിയ നിമിഷം ഏതാണെന്ന് മലാലയുടെ അച്ഛനോട് ചോദിച്ചാല് ഈ മുഹൂര്‍ത്തമാണ് അദ്ദേഹം തിരഞ്ഞെടുക്കുക. മകള് നൊബേല് സമ്മാനം വാങ്ങിയതിനേക്കാളും യു.എന്നില് പ്രസംഗിച്ചതിനേക്കാളും സന്തോഷം ഓക്‌സ്ഫഡിലെ അധ്യാപകന് സ്വന്തം കൈകൊണ്ട് അവള്‍ക്ക് ചായ കൂട്ടിനല്‍കിയപ്പോഴുണ്ടായി എന്ന് സിയാവുദീന് യൂസഫ്സായ് പറയുമ്പോള് അതിനുപിന്നില് വലിയൊരു കഥയുണ്ട്. പൂമ്പാറ്റച്ചിറകുപോലുമില്ലാത്ത പെണ്‍കുട്ടിക്ക് ഫീനിക്‌സ് പക്ഷിയുടെ കരുത്തുനല്‍കി ലോകത്തിന് മുകളിലേക്ക് പറത്തിവിട്ട അവളുടെ പിതാവിന്റെ കഥ.\nമലാല യൂസഫ് സായ് എന്ന പേര് കേള്‍ക്കാത്തവരായി ആരുമുണ്ടാവില്ല. വടക്കന് പാകിസ്താനിലെ സ്വാത്തില് ജനിച്ച മലാല ഒരുകൂട്ടം മതവെറിയന്‍മാരുടെ തോക്കിനിരയായതും മരണത്തിന് മുന്നില്‍നിന്ന് ജീവിതത്തിലേക്ക് തിരിച്ചുവന്നതും 16-ാം വയസ്സില് സമാധാനത്തിനുള്ള നൊബേല് സമ്മാനം നേടിയതുമൊക്കെ കുട്ടികള്‍ക്കുപോലുമറിയുന്ന കാര്യം. മലാലയെ മലാലയാക്കിയതാര് എന്ന് അന്വേഷിക്കുമ്പോഴാണ് സിയാവുദീന് യൂസഫ്സായി എന്ന 48-കാരന് ചിത്രത്തിലേക്ക് വരുക.\nമതാധ്യാപകനും പ്രഭാഷകനുമായ റോഹുല് അമീന് യൂസഫ് സായ്യുടെ മകനായി 1969 ഡിസംബര് 7-നാണ് സിയാവുദീന്റെ ജനനം. പെഷാവാറിലും ഡല്‍ഹിലുമൊക്കെയായി വിദ്യാഭ്യാസം പൂര്‍ത്തിയാക്കിയ പണ്ഡിതനായിരുന്നു ഉപ്പ. ഗാന്ധിജിയുടെയും നെഹ്രുവിന്റെയും ഖാന് അബ്ദുള് ഗാഫര് ഖാന്റെയും പ്രസംഗങ്ങള് നേരിട്ടുകേട്ടിട്ടുള്ള, കവി ഇഖ്ബാലിന്റെ വരികള് സദാ മൂളാനിഷ്ടപ്പെടുന്ന ജ്ഞാനവൃദ്ധന്. മൂത്ത ആണ്‍കുട്ടിക്കുശേഷം തുടരെത്തുടരെ അഞ്ച് പെണ്‍കുട്ടികളാണ് അദ്ദേഹത്തിനുണ്ടായത്. ഏഴാമതായിരുന്നു സിയാവുദീന്റെ പിറവി. മണ്ണുകൊണ്ട് മേല്‍ക്കൂര കെട്ടിയ ഒറ്റനിലമാത്രമുള്ള ചെറുകൂരയില് അവരെല്ലാവരും ഞെരുങ്ങിക്കഴിഞ്ഞു. മിക്ക പാക് ഗ്രാമങ്ങളിലുമെന്നപോലെ ആണ്‍കുട്ടികള് സ്‌കൂളില് പോയപ്പോള് പെണ്‍മക്കള് വീട്ടില്‍ത്തന്നെയിരുന്നു. സ്‌കൂള് മാത്രമല്ല സിയാവുദീന്റെ പെങ്ങന്‍മാര്‍ക്ക് നഷ്ടപ്പെട്ടത്. വീട്ടിനുള്ളിലും അവര്‍ക്ക് വിവേചനം നേരിടേണ്ടിവന്നു. ബാപ്പയ്ക്കും ആണ്‍കുട്ടികള്‍ക്കും വെണ്ണയോ പാലോ ചേര്‍ത്ത ചായ കിട്ടുമ്പോള് പെണ്‍കുട്ടികള്‍ക്ക് കട്ടന്‍ചായമാത്രം. വീട്ടില് കോഴിയെ അറുത്താല് മാംസം നിറഞ്ഞ നെഞ്ചും കാലുകളും ആസ്വദിക്കുക പുരുഷന്‍മാര്. പെണ്ണുങ്ങള്‍ക്ക് കഴുത്തും ചിറകുകളുമേ കിട്ടൂ. ഇതാരും നിര്‍ബന്ധിച്ച് ചെയ്യുന്നതല്ല. തലമുറകളായുള്ള കീഴ്വഴക്കമായിരുന്നു. ചെയ്യുന്നത് അനീതിയാണെന്ന തോന്നലില്ലാതെ പുരുഷന്‍മാരും തങ്ങളോട് കാട്ടുന്നത് നെറികേടാണെന്ന ബോധമില്ലാത്ത പെണ്ണുങ്ങളും അത് ചിട്ടയോടെ പാലിച്ചു.\nരാവിലെ ഉപ്പയ്ക്ക് ചായയുമായി എത്തുന്ന ഉമ്മയുടെ രൂപം സിയാവുദീന്റെ മനസ്സില് ഇപ്പോഴുമുണ്ട്. മുറിക്കകത്തിരുന്ന് പുസ്തകങ്ങള് വായിക്കുന്ന ഉപ്പയ്ക്കുമുന്നില് ചായയുമായി പേടിച്ചുപേടിച്ചാണ് ഉമ്മ വന്നുനില്‍ക്കുക. വായനയ്ക്കിടയില് ഉമ്മയെ ഒന്ന് നോക്കുകപോലും ചെയ്യാതെ ഉപ്പ ചായക്കപ്പെടുക്കും. ഭര്‍ത്താവ് കുടിച്ചുതീരുംവരെ മുറിയില്‍ത്തന്നെ നില്‍ക്കണം. ചായയ്ക്ക് എന്തെങ്കിലും രുചിക്കുറവ് തോന്നിയാല് ചീത്ത കേള്‍ക്കേണ്ടിവരുമെന്നുറപ്പ്. ഉപ്പ അവസാനയിറക്ക് ചായയും കുടിച്ചശേഷം ആശ്വാസത്തോടെ ഉമ്മ അടുക്കളയിലേക്ക് പോവും. ഒരിക്കല്‍പ്പോലും, നീ ചായകുടിച്ചോ എന്ന് ഉപ്പ ഉമ്മയോട് തിരക്കുന്നത് കേട്ടിട്ടില്ല. ഇതെല്ലാം നിസ്സാരമായ കാര്യങ്ങളാകാം. പക്ഷേ, ഇതിലൊക്കെ എന്തോ ശരികേടുകളുണ്ടെന്ന് ചെറുപ്പംതൊട്ടേ സിയാവുദീന് തോന്നിയിരുന്നു.\nകുഞ്ഞുന്നാളില് കൂടെക്കളിച്ച പെണ്‍കുട്ടികളെല്ലാം അല്പം മുതിരുമ്പോഴേക്ക് അപ്രത്യക്ഷരാകുന്നതും സിയാവുദീന് ശ്രദ്ധിച്ചു. വയസ്സറിയുമ്പോഴേക്കും അവരില് പലരുടെയും വിവാഹം കഴിയും. പിന്നെ പുറത്തേക്കിറങ്ങാന് അവകാശമില്ലാതെ വീടുകള്‍ക്കുള്ളില് തീരുന്നു ജീവിതം. തന്റെ അഞ്ചുസഹോദരിമാരുടെയും പേരുകള് ആരും പറയാറില്ലെന്ന കാര്യവും സിയാവുദീന്റെ നെഞ്ചില് നീറ്റലായി. ഇന്നയാളുടെ മകള്, ഭാര്യ, അമ്മ എന്ന രീതിയിലാണ് സ്ത്രീകള് അഭിസംബോധന ചെയ്യപ്പെടുക. ഡോക്ടര്‍മാരുടെ കുറിപ്പടികളില്‍പ്പോലും സ്ത്രീകളുടെ പേരെഴുതില്ല. ഡോട്ടര് ഓഫ്, വൈഫ് ഓഫ്, മദര് ഓഫ് എന്നീ സംജ്ഞകള് മാത്രം.\nമകനെ ഡോക്ടറാക്കണമെന്നായിരുന്നു പിതാവ് റോഹുല് അമീന്റെ സ്വപ്നം. പക്ഷേ, ചെറുപ്പത്തില്‍ത്തന്നെ പ്രസംഗവും കവിതയെഴുത്തുമൊക്കെയായി സിയാവുദീന്റെ 'തല തിരിഞ്ഞു'പോയിരുന്നു. പിതാവിന്റെ എതിര്‍പ്പുകള് അവഗണിച്ച് ഇംഗ്ലീഷ് സാഹിത്യത്തില് ബിരുദമെടുത്ത സിയാവുദീന് വീടിനടുത്തുള്ള സ്വകാര്യസ്‌കൂളില് അധ്യാപകനായി. ഉറുദുവില് കവിതയെഴുത്തും തുടര്‍ന്നു. ഇതിനിടയിലെപ്പേഴോ തുര് പെക്കായി എന്ന 16-കാരിയുമായി പ്രണയത്തിലുമായി. അമ്മാവന്റെ അടുത്ത സുഹൃത്തിന്റെ മകളാണ്. പഠനം മൂന്നാംക്ലാസില് അവസാനിപ്പിച്ച് കാലികളെ പരിപാലിച്ചും പാടത്ത് പണിയെടുത്തും കാലംകഴിക്കുന്ന തനി നാട്ടിന്‍പുറത്തുകാരി. കല്യാണമുറപ്പിച്ചെങ്കിലും പ്രതിശ്രുതവധുവിന്റെ ഫോട്ടോ കിട്ടാന് ഒരു നിര്‍വാഹവുമുണ്ടായിരുന്നില്ല. അന്നത്തെ പ്രശസ്ത നടിയും ഗായികയുമായ സല്‍മ ആഗയുടെ വിദൂരച്ഛായയുണ്ടായിരുന്നു തുര് പെക്കായിക്ക്. സല്‍മയുടെ വലിയ ചിത്രം മുറിയിലൊട്ടിച്ചുെവച്ച് പ്രണയകാലത്തെ വിരഹവേദനയെ സിയാവുദീന് മറികടന്നു. വിവാഹം കഴിഞ്ഞയുടന് ഭാര്യയുടെ പൊന്നും പൊടിയുമെല്ലാമെടുത്ത് സ്വന്തമായി സ്‌കൂള് തുടങ്ങി സിയാവുദീന്. 15,000 രൂപയായിരുന്നു ആകെ മൂലധനം. വിഖ്യാത പഷ്ത്തൂണ് കവി കുശാല്‍ഖാന് ഘട്ടക്കിന്റെ ഓര്‍മയ്ക്കായി സ്‌കൂളിന് കുശാല് പബ്‌ളിക് സ്‌കൂള് എന്ന് പേരുമിട്ടു.\nവിവാഹിതരായി രണ്ടാംവര്‍ഷം സിയാവുദീന്-തുര് പെക്കായി ദമ്പതിമാര്‍ക്ക് ഒരു പെണ്‍കുഞ്ഞ് ജനിച്ചു. മകളെ മലാല എന്ന് വിളിക്കാന് അവര് തീരുമാനിച്ചു. ആണ്‍കുട്ടികള് പിറന്നാല് വീട്ടില് കാണാനെത്തുന്നവര് തൊട്ടിലിലേക്ക് പണവും ഉണക്കപ്പഴങ്ങളുമെറിയുന്ന പതിവ് സ്വാത്തിലുണ്ട്. പെണ്‍കുഞ്ഞായതിനാല് മലാലയെ കാണാന് വന്നവരാരും അങ്ങനെ ചെയ്തില്ല. ഇതില് ദുഃഖിതനായ സിയാവുദീന് സ്വന്തം കൈയില്‍നിന്ന് പണമെടുത്ത് അതിഥികള്‍ക്ക് തൊട്ടിലിലിടാന് നല്‍കുമായിരുന്നു. താന് കുഞ്ഞുനാള്‍തൊട്ടു കണ്ടുതുടങ്ങിയ വേര്‍തിരിവുകളൊന്നുമില്ലാതെ മലാല പക്ഷിയെപ്പോലെ സ്വതന്ത്രയായി നടക്കണം എന്നതുമാത്രമായിരുന്നു മകളെക്കുറിച്ചുള്ള അയാളുടെ സ്വപ്നം. മലാലയ്ക്കുശേഷം രണ്ട് ആണ്‍കുട്ടികള്‍കൂടിയുണ്ടായി ആ ദമ്പതിമാര്‍ക്ക്. കുശാല്, അടാല് എന്നിങ്ങനെ അവര്‍ക്ക് പേരിട്ടു.\nമിങ്കോറയിലെ വീട്ടില് മാതാപിതാക്കള്‍ക്കും അനുജന്‍മാര്‍ക്കുമൊപ്പം സന്തോഷത്തോടെയായിരുന്നു മലാലയുടെ കുട്ടിക്കാലം. വലുതാകുമ്പോള് ഡോക്ടറാകണമെന്നതായിരുന്നു അവളുടെ ആഗ്രഹം. 'ദുരിതം നിറഞ്ഞവള്' എന്നായിരുന്നു മലാല എന്ന പഷ്തൂണ് വാക്കിന്റെ അര്‍ഥം. അതുകൊണ്ടുതന്നെ തന്റെ പേരിനോട് മലാലയ്ക്ക് തീരേ ഇഷ്ടമുണ്ടായിരുന്നില്ല. അതുപറഞ്ഞ് കളിയാക്കുന്ന അനുജന്മാരോട് കലഹിച്ച് അച്ഛന്റെ അടുത്തേക്കോടും. 'സാരമില്ല' എന്ന് അച്ഛന് സമാധാനിപ്പിച്ചാല്‍മാത്രമേ അവളുടെ സങ്കടമടങ്ങൂ.\n2008 മുതലാണ് സിയാവുദീന്റെയും മലാലയുടെയും ജീവിതം മാറിമറിയാന് തുടങ്ങിയത്. അപ്പോഴേക്കും സ്വാത്തില് പിടിമുറുക്കിയ താലിബാന് പ്രക്ഷോഭകാരികള് അവിടത്തെ ജനജീവിതത്തില് ഇടപെട്ടുതുടങ്ങി. സംഗീതവും നൃത്തപരിപാടികളും നിരോധിച്ചുകൊണ്ടായിരുന്നു തുടക്കം. പിന്നീട് സ്ത്രീവിദ്യാഭ്യാസത്തിനെതിരേയും താലിബാന് തിരിഞ്ഞു. പെണ്‍കുട്ടികള് വീട്ടിലിരിക്കേണ്ടവരാണെന്നും അവര് ആണ്‍കുട്ടികള്‍ക്കൊപ്പം സ്‌കൂളില് പോകുന്നത് മതവിരുദ്ധമാണെന്നുമായിരുന്നു തീട്ടൂരം. താലിബാന്റെ പുതിയ നീക്കമറിഞ്ഞതോടെ മലാല അസ്വസ്ഥയായി. 11 വയസ്സേ ഉള്ളൂവെങ്കിലും വിദ്യാഭ്യാസത്തിന്റെ മഹത്ത്വത്തെക്കുറിച്ചും അത് നഷ്ടപ്പെട്ടാല് ജീവിതത്തിലുണ്ടാകുന്ന തിരിച്ചടികളെക്കുറിച്ചും അവള്‍ക്ക് ബോധ്യമുണ്ടായിരുന്നു. കുഞ്ഞുന്നാള്‍തൊട്ടേ അച്ഛന് അവള്‍ക്ക് പറഞ്ഞുകൊടുത്തതായിരുന്നു ഈ കാര്യങ്ങള്. പെണ്‍കുട്ടികളുടെ പഠനം മുടക്കുന്ന താലിബാനെതിരേ എന്തെങ്കിലും ചെയ്യണമെന്ന ചിന്ത മലാലയുടെ മനസ്സിനെ അലട്ടിക്കൊണ്ടേയിരുന്നു.\nമകളുടെ ദുഃഖം തിരിച്ചറിഞ്ഞ സിയാവുദീന് യൂസഫ്സായി അവളെയുംകൊണ്ട് തൊട്ടടുത്തുള്ള നഗരമായ പെഷാവറിലേക്ക് യാത്രതിരിച്ചു. അവിടത്തെ പ്രസ്‌ക്ലബ്ബിലെത്തി വാര്‍ത്താലേഖകരെക്കണ്ട മലാല താലിബാന്റെ കാടന്‍തീരുമാനങ്ങള്‍ക്കെതിരേ പരസ്യമായി പ്രതികരിച്ചു. സ്വാത് താഴ്വരയില്‍നിന്ന് താലിബാനെതിരേ ഉയര്‍ന്ന ആദ്യത്തെ പ്രതിഷേധസ്വരമായിരുന്നു അത്. പത്രങ്ങളും ടെലിവിഷന് ചാനലുകളും മലാലയുടെ വാര്‍ത്താസമ്മേളനം അതിപ്രാധാന്യത്തോടെ നല്‍കി. മലാല എന്ന പെണ്‍കുട്ടി രാജ്യം മുഴുവന് അറിയപ്പെടാന് തുടങ്ങി.\n2009-ന്റെ തുടക്കത്തില് ബി.ബി.സി.യുടെ പാക് ലേഖകന് അബ്ദുല് ഹൈ കാക്കര് സിയാവുദീനെ സമീപിച്ചു. താലിബാന്റെ കീഴിലുള്ള ജീവിതത്തെക്കുറിച്ച് സ്വാത്തിലെ ഏതെങ്കിലും പെണ്‍കുട്ടിയെക്കുറിച്ചെഴുതിക്കുക എന്ന ലക്ഷ്യവുമായാണ് കാക്കര് വന്നത്. സ്വാത്ത് മേഖല അപ്പാടെ താലിബാന്റെ വരുതിലായിക്കഴിഞ്ഞിരുന്നു. സ്ത്രീകള് കടകളില് പോകുന്നതുപോലും അവര് തടഞ്ഞു. താടി വെക്കാത്തവര്‍ക്ക് കടുത്ത ശിക്ഷ ലഭിച്ചു. നൂറിലേറെ പെണ്‍പള്ളിക്കൂടങ്ങള് തകര്‍ക്കപ്പെട്ടു. ശാസന അനുസരിക്കാത്തവരുടെ തല വെട്ടിമാറ്റിയ ശരീരങ്ങള് തെരുവോരങ്ങളിലെ സ്ഥിരം കാഴ്ചയായി. ഭയംകാരണം ഒരു പെണ്‍കുട്ടിയും ബി.ബി.സി.യുടെ എഴുത്തുജോലി ഏറ്റെടുത്തില്ല. ബി.ബി.സി. പോലുള്ള രാജ്യാന്തര മാധ്യമത്തിലൂടെ സ്വാത്തിലെ സ്ഥിതിഗതികള് പുറംലോകമറിയുന്നത് താലിബാന് തിരിച്ചടിയാകുമെന്ന് സിയാവുദീന് നന്നായി അറിയാമായിരുന്നു. എന്നിട്ടും ഏഴാംക്ലാസുകാരിയായ സ്വന്തം മകള് മലാലയെക്കൊണ്ട് എഴുതിപ്പിക്കാന് അദ്ദേഹം തീരുമാനമെടുത്തു. സുരക്ഷാകാരണങ്ങളാല് മലാല ഒരു തൂലികാനാമം തിരഞ്ഞെടുക്കണമെന്ന് ബി.ബി.സി. എഡിറ്റര്‍മാര് നിര്‍ദേശിച്ചു. പഷ്തൂണ് നാടോടിക്കഥാപാത്രമായ 'ഗുല് മക്കായി' എന്ന പേര് തൂലികാനാമമാക്കാന് തീരുമാനമായി. 'ചോളപ്പൂവ്' എന്നായിരുന്നു ആ വാക്കിന്റെ അര്‍ഥം.\n2009 ജനുവരി മൂന്നുമുതല് മാര്‍ച്ച് 12 വരെ തുടര്‍ച്ചയായി മലാല ബി.ബി.സി.ക്കുവേണ്ടി സ്വാത്തിലെ ദൈനംദിനജീവിതം ബ്ലോഗായി എഴുതി. അപ്പോഴേക്കും ഗുല് മക്കായി മലാലയാണെന്ന രഹസ്യം പുറത്തായിരുന്നു. എഴുത്ത് നല്‍കിയ കരുത്തില് മലാല സ്വാത് താഴ്വരയിലുടനീളം പര്യടനം നടത്തി. സ്ത്രീവിദ്യാഭ്യാസത്തിന്റെ പ്രാധാന്യത്തെക്കുറിച്ച് ജനങ്ങളോട് സംസാരിച്ചു. അതോടെ കൂടുതല് പ്രകോപിതരായ താലിബാന് ആ തീരുമാനമെടുത്തു, മലാലയെ കൊലപ്പെടുത്തുക.\nമലാല എന്ന 15-കാരിക്ക് പരീക്ഷയായിരുന്നു അന്ന്. ഏറെക്കാലമായി പൂട്ടിക്കിടന്ന സ്‌കൂള് തുറന്നശേഷം നടക്കുന്ന ആദ്യത്തെ പരീക്ഷ. സ്‌കൂള് വാനില് കൂട്ടുകാരികളായ കൈനത്ത് റിയാസ്, ഷാസിയ റഹ്മാന് എന്നിവര്‍ക്കൊപ്പം മലാല വീട്ടിലേക്ക് മടങ്ങി. ഒപ്പം കയറിയ കുട്ടികളെല്ലാം ഓരോ സ്റ്റോപ്പിലായി ഇറങ്ങി. ഏറ്റവുമൊടുവില് മലാലയും രണ്ട് കൂട്ടുകാരികളും. രണ്ടുപേര്‍ക്കുമിടയിലായിരുന്നു മലാലയുടെ ഇരിപ്പ്. രണ്ട് വളവുകള്‍കൂടി കഴിഞ്ഞാല് എല്ലാവരുടെയും വീടെത്തും. സ്‌കൂള് ബാഗുകള് തോളിലിട്ട് അവരെല്ലാം ഇറങ്ങാനൊരുക്കം തുടങ്ങി. പെട്ടെന്നാണ് വാന് നിന്നത്. ഉടന് തന്നെ പിന്‍വാതില് വലിച്ചുതുറന്നുകൊണ്ട് ഒരു ചെറുപ്പക്കാരന് വാനിനകത്തേക്ക് ചാടിക്കയറി. ''ആരാണിതില് മലാല? വായതുറന്നു പറയൂ, ഇല്ലെങ്കില് എല്ലാവരെയും വെടിവെക്കും'' -അക്രമി ഉച്ചത്തില് പറഞ്ഞു. പേടികൊണ്ട് ആലിലപോലെ വിറയ്ക്കുന്നുണ്ടായിരുന്നെങ്കിലും കൂട്ടുകാരികള് മലാലയെ കാട്ടിക്കൊടുത്തില്ല. മലാലയാകട്ടെ അക്രമിയുടെ കണ്ണിലേക്കുതന്നെ നോക്കിക്കൊണ്ടിരുന്നു. എന്തും സംഭവിക്കട്ടെ എന്ന മട്ടില്. ആ ഒരു നിമിഷംമതിയായിരുന്നു അക്രമിക്ക് മലാലയെ തിരിച്ചറിയാന്. പോയിന്റ് ബ്ലാങ്ക് റേഞ്ചില് ഇരയെ കിട്ടിയ ആവേശത്തില് അയാള് നിറയൊഴിച്ചു. അത് മലാലയുടെ തലയും കഴുത്തും തുളച്ച് തോളിലേക്ക് കയറി. ഒന്ന് നിലവിളിക്കാന്‍പോലുമാകാതെ മലാല പിന്നിലേക്ക് മറിഞ്ഞുവീണു.ലോകത്തിന്റെ പലഭാഗത്തുനിന്നും മലാലയ്ക്ക് ചികിത്സാവാഗ്ദാനങ്ങള് പ്രവഹിച്ചുതുടങ്ങിയിരുന്നു. ജര്‍മനിയും അമേരിക്കയും ബ്രിട്ടനുമൊക്കെ ഔദ്യോഗികമായിത്തന്നെ ഇക്കാര്യം പാക് സര്‍ക്കാരിനെ അറിയിച്ചു. ഒടുവില് ബ്രിട്ടനിലെ ക്യൂന് എലിസബത്ത് ഹോസ്പിറ്റല് ബര്‍മിങ്ങാമിലേക്ക് കൊണ്ടുപോകാന് പാക്സര്‍ക്കാര് തീരുമാനമെടുത്തു.\nമൂന്നുമാസത്തെ പ്രാരംഭചികിത്സയ്ക്കുശേഷം 2013 ജനുവരി മൂന്നിന് മലാല ആശുപത്രി വിട്ടു. അതിനിടയില് ആ പെണ്‍കുട്ടി അരഡസനോളം ശസ്ത്രക്രിയകള്‍ക്ക് വിധേയയായി. ആശുപത്രി വിട്ടെങ്കിലും തുടര്‍ചികിത്സയ്ക്കായി കുറച്ചുമാസംകൂടി ബ്രിട്ടനില് തങ്ങണമെന്ന് ആശുപത്രി അധികൃതര് അറിയിച്ചിരുന്നു. മൂന്നുമാസത്തിനുള്ളില് ഒരു ശസ്ത്രക്രിയകൂടി നടത്തേണ്ടതുണ്ട്. ഇതേത്തുടര്‍ന്ന് സിയാവുദീനും കുടുംബവും ബ്രിട്ടനിലെ താമസം തുടരാന് തീരുമാനിച്ചു. പാക് സര്‍ക്കാര് അവര്‍ക്കുവേണ്ടി വെസ്റ്റ് മിഡ്ലാന്‍ഡില് താമസസൗകര്യം ഏര്‍പ്പെടുത്തി നല്‍കി. പാക് കോണ്‍സുലേറ്റിന്റെ വിദ്യാഭ്യാസവിഭാഗത്തില് സിയാവുദീന് ജോലിയും നല്‍കി. അന്നുതൊട്ട് ഇന്നുവരെ ബ്രിട്ടനില് കുടുംബസമേതം കഴിയുകയാണ് സിയാവുദീന്. ആശുപത്രിക്കിടക്കയില്‍നിന്ന് എഴുന്നേറ്റ മലാല ബര്‍മിങ്ങാമിലെ എഡ്ജ്ബാസ്റ്റണ് സ്‌കൂളില്‍നിന്ന്് 'എ ലെവല്' കോഴ്സ് പൂര്‍ത്തിയാക്കിയ ശേഷം ഓക്‌സ്ഫഡില് ബിരുദപഠനം നടത്തുകയാണിപ്പോള്. ഒപ്പം 'മലാല ഫണ്ട്' എന്ന പേരിലുള്ള സന്നദ്ധസംഘടനയ്ക്കും നേതൃത്വം നല്‍കുന്നു.\nആക്രമണംനടന്ന് ഒമ്പതാംമാസം തന്റെ 16-ാം പിറന്നാള്‍ദിനത്തില് ഐക്യരാഷ്ട്രസഭയില് സംസാരിക്കുന്നതിനുള്ള ക്ഷണം മലാലയ്ക്ക് ലഭിച്ച കാര്യം സിയാവുദീന് ഓര്‍ക്കുന്നു. എല്ലാ രാജ്യങ്ങളിലെയും നയതന്ത്രപ്രതിനിധികളും വിശിഷ്ട വ്യക്തികളും പങ്കെടുക്കുന്ന യോഗത്തില് മലാല എന്ന 16-കാരി എന്താണ് പറയുക? ഇക്കാര്യമാലോചിച്ച് പിതാവിന്റെ മനസ്സില് ആധികയറി. മലാലയ്ക്കാണെങ്കില് ഇതുസംബന്ധിച്ച് ആശങ്കകളേതുമില്ല. പതിവുള്ള സ്‌കൂള് യാത്രയും ഗൃഹപാഠങ്ങളുമായി അവള് മുന്നോട്ടുപോയി. ഒടുവില് പ്രസംഗത്തിന് ഏതാനും ദിവസങ്ങള്‍ക്ക് മുമ്പ് സിയാവുദീന് മകളെ ഓര്‍മിപ്പിച്ചു: 'ഇനി പത്തുനാള്‍മാത്രമേ ബാക്കിയുള്ളൂ'. അപ്പോഴും മലാല ഒന്നും പറഞ്ഞില്ല. പിറ്റേദിവസം സ്‌കൂള് വിട്ടുവന്നയുടന് മലാല ഒരു കഷ്ണം കടലാസ് പിതാവിനെ ഏല്‍പ്പിച്ചു. ക്ലാസിലെ ഒഴിവുസമയത്തെപ്പോഴോ പെന്‍സില്‍കൊണ്ട് കുറിച്ചിട്ട ആ വരികള് സിയാവുദീന് വായിച്ചു. 'തളര്‍ച്ചയും ഭയവും നിരാശയും മരിച്ചു. ആത്മവിശ്വാസവും ധൈര്യവും കരുത്തും എന്നില് തളിര്‍ത്തിരിക്കുന്നു. അതേ, പഴയ മലാലതന്നെയാണ് ഞാന്. ഒരു കുട്ടി, ഒരു അധ്യാപകന്, ഒരു പുസ്തകം, ഒരു പേന... ലോകത്തെ മാറ്റിമറിക്കാന് ഇവ ധാരാളം മതി. വിദ്യാഭ്യാസമാണ് ഏകപരിഹാരം. വിദ്യാഭ്യാസം ആദ്യം' -താനെഴുതിയ വരികള് വായിച്ച് കണ്ണീരൊഴുക്കുന്ന പിതാവിനെക്കണ്ട് മലാലയുടെ കണ്ണിലും നനവ് പൊടിഞ്ഞു.\nമലാല എന്ന നാണംകുണുങ്ങി പെണ്‍കുട്ടിയെ ലോകമാദരിക്കുന്ന വിശിഷ്ടവ്യക്തിത്വമാക്കി മാറ്റാന് എന്തൊക്കെ ചെയ്തു എന്ന ചോദ്യം സിയാവുദീന് യൂസഫ് സായി പലതവണ നേരിട്ടു. ''എന്തുചെയ്തു എന്നല്ല, എന്തുചെയ്തില്ല എന്നുവേണം ചോദിക്കാന്. ഞാനവളുടെ ചിറകരിഞ്ഞില്ല, അത്രമാത്രം'' -എല്ലാ തവണയും ഒരേ മറുപടിതന്നെയാണ് അദ്ദേഹം നല്‍കുക. ''കുഞ്ഞുനാള് മുതലേ അവള് ചെയ്യുന്ന ഓരോ കൊച്ചുകാര്യങ്ങളെയും പിന്തുണച്ചു. അവളുടെ ചെറിയ നേട്ടങ്ങളെപ്പോലും കലവറയില്ലാതെ അഭിനന്ദിച്ചു. സര്‍ഗശേഷിയെയും ഭാവനയെയും പ്രോത്സാഹിപ്പിച്ചു. ലോകത്ത് പിറന്ന ഏറ്റവും ബുദ്ധിയും സൗന്ദര്യവുമുള്ള കുട്ടിയാണ് അവളെന്ന് വിശ്വസിപ്പിച്ചു. തന്നെത്തന്നെ വിശ്വസിക്കാന് പഠിപ്പിച്ചു. ദൈവത്തെയും പ്രവാചകനെയും വിശുദ്ധരെയും മതഗ്രന്ഥങ്ങളെയും വിശ്വസിക്കാന് എല്ലാ രക്ഷിതാക്കളും കുട്ടികളെ പ്രേരിപ്പിക്കും. കാണാന് സാധിക്കാത്ത മാലാഖമാരെയും ജിന്നുകളെയുമൊക്കെ കുട്ടികള് വിശ്വസിക്കണമെന്ന് ശഠിക്കും. പക്ഷേ, നമ്മുടെ കണ്‍മുന്നില് നില്‍ക്കുന്ന കുട്ടികളെ സ്വയം വിശ്വസിപ്പിക്കാന് മാതാപിതാക്കള്‍ക്ക് കഴിയുന്നില്ല. പെണ്ണെന്ന പേരില് ഒരിടത്തും അവള് തഴയപ്പെടരുതെന്ന കാര്യത്തില് എനിക്ക് വാശിയുണ്ടായിരുന്നു. അതേ ചെയ്തിട്ടുള്ളൂ''- സിയാവുദീന് എന്ന പിതാവ് പറയുന്നു.\nഎന്തും തുറന്നുപറയാന് പറ്റുന്ന നല്ല സുഹൃത്താണ് 'അബ്ബ'യെന്ന് മലാല പിതാവിന്റെ പുസ്തകത്തിന്റെ അവതാരികയില് കുറിക്കുന്നു. ആര്‍ത്തവകാലത്തെ വേദനയെക്കുറിച്ച് പരാതിപ്പെടാനും പീരിയഡ് പാഡ് വാങ്ങാന് പറയാന്‍പോലും സ്വാതന്ത്ര്യമുള്ള ബെസ്റ്റ് ഫ്രണ്ട്. വീട്ടില് അബ്ബയുടെ സുഹൃത്തുക്കള് വരുമ്പോള് ചായയുമായി സ്വീകരിക്കുന്ന താന് അവരുടെ സംഭാഷണങ്ങളില് പങ്കുചേരും. 'മലാല അകത്തേക്ക് പോ, ഞങ്ങള് മുതിര്‍ന്നവര് രാഷ്ട്രീയം സംസാരിക്കട്ടെ' എന്ന് ഒരിക്കലും അബ്ബ പറഞ്ഞിട്ടില്ല. അവര്‍ക്കൊപ്പമിരുന്ന് അഭിപ്രായങ്ങള് തുറന്നുപറയാന് നിര്‍ബന്ധിക്കാറേയുള്ളൂ അദ്ദേഹം.\nഇനിയുള്ള ചോദ്യം ഇത് വായിക്കുന്ന പെണ്‍മക്കളുടെ പിതാക്കന്മാരോടാണ്:\nസ്വാത് പ്രസ്‌ക്ലബില് സംഘടിപ്പിച്ച പൊതുയോഗത്തിലെ പ്രസംഗവേദിയിലേക്ക് കയറുംമുമ്പാണ് സിയാവുദീന് യൂസഫ്സായിയുടെ ചെവിയില് സുഹൃത്ത് മന്ത്രിച്ചത്, 'മലാലയുടെ സ്‌കൂള്‍വാന് ആക്രമിക്കപ്പെട്ടു'. സദസ്യരോട് എന്തൊക്കെയോ ഒഴികഴിവുകള് പറഞ്ഞ് അയാള് മകള്‍ക്കരികിലേക്ക് ഓടി. ആശുപത്രിയിലെ ഐ.സി.യു.വിലേക്ക് തള്ളിക്കയറിയ സിയാവുദീന് ആ കാഴ്ചകണ്ട് ഞെട്ടിത്തരിച്ചു. തല മുഴുവന് ബാന്‍ഡേജുകൊണ്ട് ചുറ്റിയ ഒരു രൂപം ശ്വാസത്തിനായി പിടയ്ക്കുന്നു. ഇടയ്ക്കിടെ രക്തം ഛര്‍ദിക്കുന്നുണ്ട്. അത് തന്റെ മകള് മലാലയാണെന്നറിഞ്ഞ് സിയാവുദീന് ഒരു നിമിഷം മരവിച്ചുനിന്നു. പിന്നെ, ചോരയില് കുതിര്‍ന്ന ബാന്‍ഡേജിന് മുകളിലൂടെ മകളുടെ നെറ്റിയില് ഉമ്മെവച്ച് അയാള് മുറിവിട്ടിറങ്ങി.\nപിന്നീടുള്ള രാപകലുകള് അലച്ചിലിന്റേതും കരച്ചിലിന്റേതുമായിരുന്നു. പകല് മുഴുവന് മലാലയുടെ ജീവന് പിടിച്ചുനിര്‍ത്താനുള്ള യാചനയുമായി ഡോക്ടര്‍മാരുടെയും സൈനിക ഉദ്യോഗസ്ഥരുടെയും ഓഫീസുകള് കയറിയിറങ്ങും. അപ്പോഴൊന്നും ഒരു തുള്ളി കണ്ണീര്‍പോലും പൊടിയാതിരിക്കാന് സിയാവുദീന് കഠിനമായി പരിശ്രമിച്ചു. താന് കരഞ്ഞാല് ഭാര്യയും ആണ്‍മക്കളും തളര്‍ന്നുവീഴുമെന്ന് അയാള്‍ക്ക് നന്നായി അറിയാമായിരുന്നു. ''രാത്രികളില് ഞാന് കുഞ്ഞുങ്ങളെപ്പോലെ വാവിട്ടുകരഞ്ഞു. മകള് ലോകംവിട്ടുപോവുമോ, അവള്‍ക്കീ ഗതിവന്നത് ഞാന് കാരണമല്ലേ എന്നീ ചിന്തകളായിരുന്നു മനസ്സിനെ മഥിച്ചത്''.\nവെടിയേറ്റ അന്നുതന്നെ മലാലയെ പെഷവാറിലുള്ള മിലിട്ടറി ആശുപത്രിയിലേക്ക് കൊണ്ടുവന്നിരുന്നു. സിയാവുദീന്റെകൂടി സമ്മര്‍ദഫലമായി മലാലയെ പിന്നീട് റാവല്‍പിണ്ടിയിലുള്ള ആംഡ് ഫോഴ്സസ് കാര്‍ഡിയോളജി ഇന്‍സ്റ്റിറ്റ്യൂട്ടിലേക്ക് മാറ്റാന് പാക് സര്‍ക്കാര് തീരുമാനിച്ചു. വെടിയേറ്റതിന്റെ ആറാംനാള് ബ്രിട്ടനിലെ ക്യൂന് എലിസബത്ത് ആശുപത്രിയിലേക്ക് മലാലയെ വിദഗ്ധചികിത്സയ്ക്കായി കൊണ്ടുപോയി. പിന്നെയും പത്തുനാള് കഴിഞ്ഞാണ് സിയാവുദീനും കുടുംബത്തിനും ബ്രിട്ടനിലേക്ക് പറക്കാന് അനുമതി ലഭിച്ചത്. മലാലയെ കാണാതെ, അവളുടെ വിവരങ്ങളറിയാതെ കഴിച്ചുകൂട്ടിയ ആ പത്തുനാളില് ശരിക്കും മരിച്ച് ജീവിക്കുകയായിരുന്നു അവര്. ഒടുവില് ആ ദിവസമെത്തി. വിമാനത്താവളത്തിലേക്ക് തിരിക്കാന് വീടുപൂട്ടിയിറങ്ങവേ മകന് കുശാല് കണ്ണീരോടെ പറഞ്ഞു: ''അബ്ബാ, നമ്മള് അഞ്ചുപേരുണ്ടായിരുന്നു. ഇപ്പോള് നാലുപേരായിരിക്കുന്നു''. അത് കേട്ടില്ലെന്നുനടിക്കാനാണ് സിയാവുദീന് തോന്നിയത്. കരയാതിരിക്കാന് അതേയുള്ളൂ വഴി.\nContent highlights: Let Her Fly: A Father's Journey, Ziauddin Yousafzai, Malala Yousafzai


മുതിര്‍ന്ന കോണ്‍ഗ്രസ് നേതാവ് കെ എം ചുമ്മാര് അന്തരിച്ചു.\nHomePALAമുതിര്‍ന്ന കോണ്‍ഗ്രസ് നേതാവ് കെ എം ചുമ്മാര് അന്തരിച്ചു.\nസ്വാതന്ത്ര്യ സമര സേനാനിയും,KPCC എക്‌സിക്യൂട്ടീവ് അംഗവുമായിരുന്ന മുതിര്‍ന്ന കോണ്‍ഗ്രസ് നേതാവ് കെ എം ചുമ്മാര് അന്തരിച്ചു. ഇന്ന് രാവിലെ 7.30 ന് പ്രവിത്താനം കാവുകാട്ട് ആശുപത്രിയിൽ വച്ചായിരുന്നു അദേഹത്തിന്റെ വിയോഗം. ഇന്ന് 11 മണി മുതൽ ഭൗതിക ശരീരം വേഴങ്ങാനത്തുള്ള (ഭരണങ്ങാനം) വസതിയിൽ പൊതു ദർശനത്തിന് വെക്കും. ശവസംസ്കാരം നാളെ ഉച്ചകഴിഞ്ഞു2മണിക്ക് (11/04/21-ഞായർ) വേഴങ്ങാനം സെന്റ് ജോസഫ് പള്ളിയിൽ.\nപെരിങ്ങുളം സെന്റ് ആഗസ്റ്റ്യൻസ് എച്ച്.എസ്.എസ് ഹെഡ്മാസ്റ്റർ ആയിരുന്ന ചുമ്മാർ സാർ ചരിത്ര പണ്ഡിതൻ , സ്വാതന്ത്ര്യ സമര ചരിത്ര ഗ്രന്ഥകർത്താവ്. പ്രഭാക്ഷകൻ, ലേഖകൻ , വിമർശകൻ എന്നീ നിലകളിൽ പ്രവീണ്യം തെളിയിച്ച നേതാവായിരുന്നു.\n65 വർഷക്കാലമായി കോണ്‍ഗ്രസിന് നേതൃത്വം നല്‍കിയ, തലമുറകള്‍ക്ക് അറിവ് പകർന്ന നേതാവാണ് ചുമ്മാര് സാര്. എ കെ ആന്റണി, വയലാര് രവി എന്നിവര്‍ക്കൊപ്പം കെഎസ് യു, യൂത്ത് കോണ്‍ഗ്രസ് എന്നിവ പടുത്തുയര്‍ത്തുന്നതില് നിര്‍ണായക പങ്ക് വഹിച്ചു.


Nano Music movies: ദൃശ്യകലയില് പുതിയ വിസ്മയം തീര്‍ക്കാന് നാനോ മ്യൂസിക് മൂവീസ്\nസംവിധായകന് അന്‍വര് റഷീദിന്റെ അസോസിയേറ്റ് ഡയറക്ടറും, നടനുമായ സലാം ബുക്കാരിയാണ് ഇതിലെ പ്രധാന വേഷം കൈകാര്യം ചെയ്തിരിക്കുന്നത്.\nUpdated: June 30, 2018 3:43:18 pm\nദൃശ്യകലയില് പുതിയ വിസ്മയം തീര്‍ക്കാന് നാനോ മ്യൂസിക് മൂവീസ് എത്തുന്നു. നാനോ എന്ന ശാസ്ത്രശാഖയെ സെല്ലുലോയ്ഡിലെ ഭാവനാ സൗന്ദര്യത്തിലേക്ക് പറിച്ചു നടുകയാണ് ഇവരുടെ സംരംഭം. പ്രശസ്ത കൊറിയോഗ്രാഫര് ഇംതിയാസ് അബൂബക്കറാണ് മദര്‍ലാന്റ് എന്ന് പേരിട്ടിട്ടുള്ള ഈ കൊച്ചു മ്യൂസിക് മൂവിയുടെ കഥയും സംവിധാനവും നിര്‍മാണവും നിര്‍വഹിച്ചിരിക്കുന്നത്.\nസംവിധായകന് അന്‍വര് റഷീദിന്റെ അസോസിയേറ്റ് ഡയറക്ടറും, നടനുമായ സലാം ബുക്കാരിയാണ് ഇതിലെ പ്രധാന വേഷം കൈകാര്യം ചെയ്തിരിക്കുന്നത്. ജര്‍മനിയില് നിന്നുമുള്ള പെര്‍ഫോമിങ് ആര്‍ട്ടിസ്റ്റ് മയം അലിയ മറ്റൊരു പ്രധാന കഥാപാത്രത്തെ അവതരിപ്പിച്ചിരിക്കുന്നു. ബാലതാരമായ ഒഫിര് നാസ്, പറവ ഫെയിം ഗോവിന്ദ് തുടങ്ങിയവരും അഭിനയിക്കുന്നുണ്ട്.\nവലിയ ബജറ്റിലാണ് പ്രോജക്ട് ഒരുങ്ങിയിരിക്കുന്നത്. ദൃശ്യ കലയുടെ, കഥയുടെ, അഭിനയത്തിന്റെ സാങ്കേതികതയുടെ അനന്യമായ ശക്തി സൗന്ദര്യങ്ങള് അഞ്ചുമിനിറ്റിലേക്ക് ഇംത്യാസ് ആവാഹിച്ചിരിക്കുന്നു.\nസമീര് ഹക്കാണ് ക്യാമറ. എഡിറ്റര് അയൂബ് ഖാന്. പ്രൊഡക്ഷന് കണ്‍ട്രോളര് ബാദുഷ. സംഗീത സംവിധാനവും ആലാപനവും നിര്‍വഹിച്ചിരിക്കുന്നത് രാകേഷ് കേശവന്. ഗാനരചന ഇംതിയാസ് അബൂബക്കറും പ്രിയയും ചേര്‍ന്ന് നിര്‍വഹിച്ചിരിക്കുന്നു.\nസഞ്ജയ് ലീലാ ബന്‍സാലി ചിത്രം പദ്മാവതിന്റെ കോസ്റ്റ്യൂം അസിസ്റ്റന്റായ ജോമോന് ജോണ്‍സണ്‍ന്റിന്റേതാണ് വസ്ത്രാലങ്കാരം. പരസ്യകല പാലായ് ഡിസൈന്‍സ്, മേക്കപ്പ് ജിത്തു പയ്യന്നുർ, ഡിഐ -വൈശാഖ് ശിവ. ആർട്ട് -അരുൺ. ഗ്രാഫിക്സ് പ്ലാക് മോഷൻ സ്റ്റുഡിയോ. ഐറിൻ പ്രൊഡക്ഷൻസിന്റെ ബാനറിൽ ഇംത്തിയാസ്, വർഗീസ്. പി.എസ് എന്നിവർ ചേർന്ന് നിർമ്മാണം നിർവഹിച്ചിരിക്കുന്നു.\nWeb Title: Nano music movies


ജോര്‍ജിയയും പിടിച്ചു; വിജയത്തിന് തൊട്ടരികെ ബൈഡന് | DoolNews\nജോര്‍ജിയയും പിടിച്ചു; വിജയത്തിന് തൊട്ടരികെ ബൈഡന്\nFriday, 6th November 2020, 3:32 pm\nവാഷിംഗ്ടണ്: യു.എസ് പ്രസിഡന്റ് തെരഞ്ഞെടുപ്പ് ഫലം അവസാനഘട്ടത്തിലേക്ക് അടുക്കവെ ജോര്‍ജിയയിലും നേട്ടമുണ്ടാക്കി ഡെമോക്രാറ്റ് സ്ഥാനാര്‍ത്ഥി ജോ ബൈഡന്.\n99.8 ശതമാനം വോട്ടുകളും എണ്ണിക്കഴിയുമ്പോള് 917 വോട്ടുകള്‍ക്കാണ് ബൈഡന് ലീഡ് ചെയ്യുന്നത്. 97.9 ശതമാനം വോട്ടു എണ്ണി തീരുമ്പോള് നെവാഡയിലും ബൈഡന് മുന്നിലാണ്. 11438 വോട്ടുകള്‍ക്കാണ് ബൈഡന് നെവാഡയില് ലീഡ് ചെയ്യുന്നത്.\n99 ശതമാനം വോട്ടുകളും എണ്ണിക്കഴിഞ്ഞ ജോര്‍ജിയയില് നേരത്തെ ബൈഡന് 1500 വോട്ടുകള്‍ക്ക് പിന്നിലായിരുന്നെന്ന് റിപ്പോര്‍ട്ടുകളുണ്ടായിരുന്നു. അവസാന നിമിഷത്തില് ബൈഡന് ലഭിച്ച ഭൂരിപക്ഷം കുറയില്ലെന്നാണ് പ്രതീക്ഷ.\nജോര്‍ജിയയില് വിജയിക്കുകയാണെങ്കില് 16 ഇലക്ട്രല് വോട്ട് നേടി 270 എന്ന മാജിക് നമ്പര് ബൈഡന് മറികടക്കും.\n‘ട്വിറ്റര് ഈസ് ഔട്ട് ഓഫ് കണ്‍ട്രോള്’; തന്റെ ട്വീറ്റ് തുടര്‍ച്ചയായി നീക്കം ചെയ്ത ട്വിറ്ററിനെതിരെ ട്രംപ്\nവ്‌ളാഡ്മിര് പുതിന് പാര്‍ക്കിന്‍സണ്; അടുത്ത വര്‍ഷം ആദ്യം സ്ഥാനമൊഴിഞ്ഞേക്കും\nറിപ്പബ്ലിക് പാര്‍ട്ടി അനുഭാവികള് നേരിട്ട് ബൂത്തിലെത്തി വോട്ടുകള് ചെയ്തപ്പോള് ഡെമോക്രാറ്റ് അനുഭാവികള് തപാല് വോട്ടുകളാണ് കൂടുതലായി ചെയ്തത് എന്നതാണ് ഈ തെരഞ്ഞെടുപ്പിലുണ്ടായ മറ്റൊരു പ്രത്യേകത. ബൂത്തിലെ വോട്ടുകളെണ്ണി തപാല് വോട്ടുകള് എണ്ണി തുടങ്ങിയപ്പോള് ചിത്രം മാറി മറിയാന് കാരണവും ഇതാണ്.\nആദ്യദിനം മുന്നില് നിന്ന പെന്‍സില്‍വാനിയയിലും ജോര്‍ജിയയിലും വോട്ടെണ്ണല് പുരോഗമിക്കും തോറും ട്രംപിന്റെ ഭൂരിപക്ഷം ഇടിയുകയാണ്. ഇന്നലെ 6.75 ലക്ഷം വോട്ടിന് മുന്നില് നിന്ന പെന്‍സില്‍വാനിയയില് ട്രംപിന്റെ ലീഡ് നിലവില് 18000 മാത്രമായി കുത്തനെ ഇടിഞ്ഞു.\nജോര്‍ജിയ, നെവാഡ സംസ്ഥാനങ്ങളില് ഇന്നലെ തന്നെ ഫലം പ്രഖ്യാപിക്കും എന്നാണ് പ്രതീക്ഷിച്ചത്. തപാല് വോട്ടുകള് പിന്നെയും വരുന്നുണ്ടെന്നും ഇന്ന് തന്നെ വോട്ടെണ്ണല് പൂര്‍ത്തിയാക്കി ഫലം പ്രഖ്യാപിക്കും എന്ന് അവിടുത്തെ തെരഞ്ഞെടുപ്പ് ഉദ്യോഗസ്ഥര് അറിയിച്ചിട്ടുണ്ട്. നിലവില് മുന്നില് നില്‍ക്കുന്ന അരിസോണയ്ക്കൊപ്പം ജോര്‍ജിയയോ നെവാഡയോ ജയിച്ചാല് ബൈഡന് വിജയം ഉറപ്പിക്കും.\n11 ഇലക്ടറല് വോട്ടുകള് ഉള്ള അരിസോണ റിപ്പബ്ലിക്കന് പാര്‍ട്ടിയുടെ ഉറച്ച കോട്ടയായാണ് വിലയിരുത്തപ്പെടുന്നതെങ്കിലും അവിടെ ആദ്യം മുതല് ബൈഡനാണ് ലീഡ് ചെയ്തത്. റിപ്പബ്ളിക്കന് പാര്‍ട്ടിയുടെ ശക്തി കേന്ദ്രങ്ങളില് വോട്ടുകള് എണ്ണി തുടങ്ങിയപ്പോള് ബൈഡന്റെ ലീഡ് കുത്തനെ കുറയുകയും ഒരു ഘട്ടത്തില് 7000 വരെ താഴുകയും ചെയ്തെങ്കിലും ഇവിടെ ബൈഡന് ജയിക്കും എന്നാണ് വാര്‍ത്ത ഏജന്‍സിയായ അസോസിയേറ്റഡ് പ്രസ് ഉറപ്പിച്ചു പറയുന്നത്.\nഅതേസമയം പരാജയം മുന്‍കൂട്ടി കണ്ടതോടെ തെരഞ്ഞെടുപ്പിനെ ചോദ്യം ചെയ്ത് നിയമപോരാട്ടം നടത്താനുള്ള ശ്രമത്തിലാണ് ട്രംപ് ക്യാംപ്. എന്നാല് വോട്ടെടുപ്പിനെ ചോദ്യം ചെയ്ത് ജോര്‍ജിയയിലും മിഷിഗണിലും ട്രംപ് ക്യാംപ് നല്‍കിയ ഹരജികള് അവിടുത്തെ കോടതികള് തള്ളിയിട്ടുണ്ട്.\nContent Highlight: US Presidential election Joe Biden leads in Georgia too


Aatingal Assembly Constituency | ആറ്റിങ്ങല് നിയമസഭാ മണ്ഡലം | LDF Keralam\nഅഡ്വ. ബി സത്യൻ\nഇടതുജനാധിപത്യമുന്നണിക്ക് മുന്‍തൂക്കമുള്ള ആറ്റിങ്ങല് മണ്ഡലത്തില് നിലവില് ആനത്തലവട്ടം ആനന്ദനാണ് നിയമസഭയിലേയ്ക്ക് വിജയിച്ചത്. കോണ്‍ഗ്രസ് സ്ഥാനാര്‍ഥിയും മുന് സ്‌പോര്‍ട്‌സ് കൗണ്‍സില് പ്രസിഡന്റുമായ സി മോഹനചന്ദ്രനെയാണദ്ദേഹം പരാജയപ്പെടുത്തിയത്. മണ്ഡലം രൂപീകരണത്തിനുശേഷം ആദ്യമായി നടന്ന 1957 ലെ തിരഞ്ഞെടുപ്പില് പി എസ് പിയിലെ ഗോപാലപിള്ളയെ സി പി ഐയിലെ ആര് പ്രകാശം പരാജയപ്പെടുത്തി. 1960 ല് കോണ്‍ഗ്രസിലെ എന് കുഞ്ഞിരാമന് ആര് പ്രകാശത്തെ പരാജയപ്പെടുത്തി മണ്ഡലം കോണ്‍ഗ്രസിനുവേണ്ടി തിരിച്ചു പിടിച്ചു.\n1965 ല് സി പി എം നേതാവ് കെ അനിരുദ്ധന് കോണ്‍ഗ്രസിലെ കരുത്തനായ ആര് ശങ്കറിനെ തീപാറുന്ന മത്സരത്തിലൂടെ ഇവിടെ പരാജയപ്പെടുത്തി. 1967 ല് സി പി എമ്മിലെ കോസലരാമദാസ് വക്കം പുരുഷോത്തമനെ പരാജയപ്പെടുത്തി മണ്ഡലം നിലനിര്‍ത്തി. 1969 ല് ഉപതിരഞ്ഞെടുപ്പില് സി പി എം സ്ഥാനാര്‍ഥി കാട്ടായിക്കോണം ശ്രീധര് വിജയിച്ചു. എന്നാല് 1970 ല് വക്കം പുരുഷോത്തമന് സി പി എം സ്ഥാനാര്‍ഥി കാട്ടായിക്കോണം ശ്രീധറിനെ പരാജയപ്പെടുത്തുകയായിരുന്നു. 1977 ല് വര്‍ക്കല രാധാകൃഷ്ണനെയും 1980 ല് വക്കം ദേവരാജനെയും പരാജയപ്പെടുത്തി വക്കം പുരുഷോത്തമന് വീണ്ടും തെരഞ്ഞെടുക്കപ്പെട്ടു.\n1982 ല് പി വിജയദാസിനെ പരാജയപ്പെടുത്തി വക്കം പുരുഷോത്തമന് വിജയം ആവര്‍ത്തിച്ചു. 1987 ല് എല് ഡി എഫ് സ്ഥാനാര്‍ഥി ആയി മത്സരിച്ച ആനത്തലവട്ടം ആനന്ദന് കോണ്‍ഗ്രസിലെ കാവിയാട് ദിവാകരപ്പണിക്കരെ പരാജയപ്പെടുത്തി മണ്ഡലം തിരിച്ചുപിടിച്ചു. 1991 ല് ശരത്ചന്ദ്രപ്രസാദ് ആനത്തലവട്ടം ആനന്ദനെ പരാജയപ്പെടുത്തി മണ്ഡലം കോണ്‍ഗ്രസിനുവേണ്ടി പിടിച്ചു. 1996 ല് ആനത്തലവട്ടം ആനന്ദന് വക്കം പുരുഷോത്തമനെ പരാജയപ്പെടുത്തി മണ്ഡലം എല് ഡി എഫിനുവേണ്ടി തിരിച്ചുപിടിച്ചു. 2001 ല് കടകംപള്ളി സുരേന്ദ്രനെ പരാജയപ്പെടുത്തി വീണ്ടും വക്കം പുരുഷോത്തമന് വിജയിച്ചു.\nകയര്, കൈത്തറി, കശുഅണ്ടി തൊഴിലാളികളുടെ ശക്തമായ സാന്നിധ്യമുള്ള മണ്ഡലമാണിത്.\nരാഷ്ട്രീയ കാലാവസ്ഥയിലുണ്ടായ മാറ്റങ്ങള്‍ക്കനുസരിച്ച് പഴയ ആറ്റിങ്ങല് മണ്ഡലം ഇടതുപക്ഷത്തെ ചില ഘട്ടങ്ങളില് കൈവിട്ടിട്ടുണ്ടെങ്കിലും പുനര്‍നിര്‍ണയിച്ച മണ്ഡലത്തിന്റെ മനസ്സ് പൂര്‍ണമായും ഇടതുപക്ഷത്തിനൊപ്പമാണെന്ന് പറയാം. പരമ്പരാഗത തൊഴിലാളിമേഖലയില് എണ്ണമറ്റ സമരങ്ങളും പോരാട്ടങ്ങളും നടന്നിട്ടുള്ള ഈ മേഖലയില് ഇടതുപക്ഷ പ്രസ്ഥാനങ്ങള്‍ക്ക് ശക്തമായ അടിത്തറയാണുള്ളത്.\nആറ്റിങ്ങല് നഗരസഭ, പുളിമാത്ത്, കിളിമാനൂര്, പഴയകുന്നുമ്മല്, നഗരൂര്, കരവാരം, വക്കം, മണസൂര്, ഒറ്റൂര്, ചെറുന്നിയൂര് ഗ്രാമപഞ്ചായത്തുകള് ഉള്‍പ്പെടുന്നതാണ് പുതിയ ആറ്റിങ്ങല് നിയോജകമണ്ഡലം. ഇതില് നഗരസഭയും അഞ്ച് ഗ്രാമപഞ്ചായത്തുകളും എല് ഡി എഫിനാണ്


‘ഇതൊക്കെ ചൈനീസ് അതിര്‍ത്തിയില് ചെയ്തിരുന്നെങ്കില്?’: കര്‍ഷകരെ പ്രതിരോധിക്കാന് തീര്‍ത്ത സന്നാഹത്തില് അമ്പരന്ന് രാജ്യം • Suprabhaatham\nFebruary 2, 2021 | 1:23 pm IST\nന്യൂഡല്‍ഹി: രാജ്യതലസ്ഥാനത്തേക്ക് കര്‍ഷകര് കടക്കാതിരിക്കാന് അതിര്‍ത്തികളില് പൊലിസ് ഒരുക്കിയത് യുദ്ധസമാന സന്നാഹങ്ങള്. ഗാസിപുര്- മീററ്റ് ഹൈവേയിലാണ് മുന്‍പെങ്ങും കാണാത്തവിധത്തിലുള്ള ബാരിക്കേഡുകളും തടസങ്ങളും റോഡില് പൊലിസ് ഉണ്ടാക്കിയിരിക്കുന്നത്.\nIs the Government at war with farmers?#DhokhebaazBudget pic.twitter.com/RI0bUTNStH\n— Muhammad (@MohdBM793) February 2, 2021\n15 ബാരിക്കേഡ് നിരകള്, അതിനിടയില് അതിര്‍ത്തികളില് വിരിക്കുന്ന പിരിയന് കമ്പി, മൂന്ന് കോണ്‍ഗ്രസ് പാളികളുടെ നിരകള്, അതിനിടയില് വലിയ കോണ്‍ക്രീറ്റ് ബീം… ഇത്രയും കൊണ്ട് തീര്‍ന്നില്ല. എല്ലാത്തിനും പുറമെ, കൂര്‍ത്ത ചെറിയ കമ്പികള് റോഡില് കോണ്‍ക്രീറ്റ് ചെയ്ത് ഉറപ്പിക്കുകയും ചെയ്തിരിക്കുന്നു.\nസോഷ്യല് മീഡിയയില് വലിയ വിമര്‍ശനമാണ് പൊലിസിന്റെ ഈ നടപടിയില് ഉയരുന്നത്. ഇത്രയുമൊക്കെ ചെയ്തിരുന്നെങ്കില് അതിര്‍ത്തിയില് ചൈനീ അതിക്രമം ഉണ്ടാവില്ലായിരുന്നുവെന്നാണ് ഒരു വിമര്‍ശനം. കോണ്‍ഗ്രസ് അധ്യക്ഷന് രാഹുല് ഗാന്ധിയും ഇതിനെതിരെ രംഗത്തെത്തി. ‘പണിയേണ്ടത് പാലങ്ങളാണ്, മതിലുകളല്ല’- എന്ന് ചിത്രങ്ങള് പങ്കുവച്ച് രാഹുല് ഗാന്ധി ട്വീറ്റ് ചെയ്തു.\nഡല്‍ഹി- ഹരിയാന അതിര്‍ത്തികളിലും സമാനമായ രീതിയില് പൊലിസ് സന്നാഹം ഒരുക്കിയിട്ടുണ്ട്. ഒരു നിലയ്ക്കും കര്‍ഷകര് അതിര്‍ത്തി കടക്കരുതെന്ന രീതിയിലാണ് ബാരിക്കേഡുകള് തീര്‍ത്തിരിക്കുന്നത്.


Vizhinjam Project – Official Website of Kerala Chief Minister\nTag: Vizhinjam Project\nമന്ത്രിസഭാ തീരുമാനങ്ങള് 11/10/2017\nപൊതുജനങ്ങള്‍ക്ക് കുറഞ്ഞനിരക്കില് ഇന്റര്‍നെറ്റ് സേവനം നല്‍കുന്നതിനും വിദ്യാലയങ്ങള്‍ക്കും സര്‍ക്കാര് സ്ഥാപനങ്ങള്‍ക്കും വേഗം കൂടിയ ഇന്റര്‍നെറ്റ് കണക്റ്റിവിറ്റി ലഭ്യമാക്കുന്നതിനും ആവിഷ്കരിച്ച കേരളാ ഫൈബര് ഓപ്റ്റിക് നെറ്റ്‌വര്‍ക്ക് (കെഫോണ്) പദ്ധതി നടപ്പാക്കുന്നതിന് ഒരു പ്രത്യേക കമ്പനി രൂപീകരിക്കാന് മന്ത്രിസഭ തീരുമാനിച്ചു. കെ.എസ്.ഇ.ബിയും, കേരള സ്റ്റേറ്റ് ഐടി ഇന്‍ഫ്രാസ്റ്റ്രക്ചര് ലിമിറ്റഡും ചേര്‍ന്ന് തുല്യഓഹരി പങ്കാളിത്തത്തോടെ സംയുക്ത കമ്പനി രൂപീകരിക്കാനാണ് തീരുമാനം. വൈദ്യുതി ബോര്‍ഡിന്റെ വിതരണ സംവിധാനത്തിന് സമാന്തരമായി പുതിയ ഓപ്റ്റിക്കല് ഫൈബര് ശൃംഖല ഉണ്ടാക്കാനാണ് പദ്ധതി. ഇതു വഴി ഇരുപത് ലക്ഷം കുടുംബങ്ങള്‍ക്ക് സൗജന്യമായി ഇന്റര്‍നെറ്റ് കണക്ഷന് നല്‍കും. 1028 കോടി രൂപയാണ് പദ്ധതിയുടെ മൊത്തം ചെലവ്. (more…)\n10/11/2017 / In Cabinet Decisions, Featured Articles / Tags: aided college, cabinet, cabinet briefing, cabinet decision, cabinet decisions, free internet, salary revision, Vizhinjam Port, Vizhinjam Project / By CM Kerala / Comments Off on മന്ത്രിസഭാ തീരുമാനങ്ങള് 11/10/2017


കലാലയങ്ങളെ കൊലക്കളമാക്കരുത് | Editorial | Deshabhimani | Thursday Mar 16, 2017\nഡല്‍ഹി ജവാഹര്‍ലാല് നെഹ്റു സര്‍വകലാശാലയിലെ ദളിത് ഗവേഷകവിദ്യാര്‍ഥിയും തമിഴ്നാട് സേലം സ്വദേശിയുമായ മുത്തുകൃഷ്ണന്റെ ദുരൂഹമരണം ഉയര്‍ത്തുന്ന ചോദ്യങ്ങള് അനവധിയാണ്. കേരളത്തിലുള്‍പ്പെടെ സമീപകാലത്തുണ്ടായ വിദ്യാര്‍ഥികളുടെ അകാലമരണങ്ങള് ഗൌരവപൂര്‍ണമായ ചിന്തയും പഠനവും ആവശ്യപ്പെടുന്നുണ്ട്. നമ്മുടെ കുട്ടികള്‍ക്ക് സമാധാനമായി പഠിക്കാനും വളരാനുമുള്ള ഇടമല്ലാതായി മാറുകയാണോ ക്യാമ്പസുകള്. വംശീയമായും ജാതീയമായും കായികമായും ലൈംഗികമായുമൊക്കെ ആക്രമിച്ചുകൊല്ലുകയും സ്വയം ജീവനൊടുക്കാന് നിര്‍ബന്ധിതമാക്കുകയുംചെയ്യുന്ന ഇടിമുറികളായി കലാശാലകള് മാറുന്നുവോ?\nഈ സാഹചര്യങ്ങളില് ഏറ്റവും ആപല്‍ക്കരം രാജ്യഭരണം കൈയാളുന്ന സംഘപരിവാര് ശക്തികളുടെ അസഹിഷ്ണുതതന്നെ. സമീപകാലംവരെ വിദ്യാര്‍ഥികള്‍ക്കിടയില് കാര്യമായ സ്വാധീനമില്ലാതിരുന്ന ഇക്കൂട്ടര് കേന്ദ്രഭരണംവഴി പഠനപ്രക്രിയകളില് നുഴഞ്ഞുകയറാന് നടത്തിയ ശ്രമം പ്രകടമായിരുന്നു. ദേശീയ വിദ്യാഭ്യാസനയത്തിന്റെ മറപിടിച്ച് പാഠ്യപദ്ധതിയില്‍ത്തന്നെ ഹിന്ദുത്വ ആശയഗതികള് തിരുകിക്കയറ്റാന് നടത്തുന്ന ശ്രമങ്ങള് ഗൌരവമായി ചര്‍ച്ചചെയ്യപ്പെടുന്നുണ്ട്. ഉന്നത വിദ്യാഭ്യാസ മേഖലയിലാകട്ടെ തങ്ങളുടെ പിണിയാളുകളെ ഉപയോഗിച്ച് കാവിവല്‍ക്കരണത്തിനുതന്നെ ഇവര് കോപ്പുകൂട്ടുന്നു.\nഇതിനുപുറമെയാണ് വിദ്യാര്‍ഥിപ്രവേശനത്തിലും ജനാധിപത്യ വേദികളിലുമൊക്കെ തങ്ങളുടെ സവര്‍ണമേധാവിത്വപരമായ സ്വാധീനം ഉറപ്പിക്കാന് പ്രത്യക്ഷമായിത്തന്നെ സംഘപരിവാര് കരുക്കള് നീക്കുന്നത്. ഈയൊരു പശ്ചാത്തലത്തില്‍നിന്നുവേണം ദേശീയതലത്തില്‍ത്തന്നെ ക്യാമ്പസുകളില് പുകയുന്ന അസ്വസ്ഥതകളെയും ചെറുത്തുനില്‍പ്പുകളെയും കാണാന്. പുരോഗമന വിദ്യാര്‍ഥി- അധ്യാപകപ്രസ്ഥാനങ്ങള് നിര്‍ണായക പങ്കുവഹിക്കുന്ന കേരളത്തിലെ ക്യാമ്പസുകളില്‍പോലും സംഘപരിവാര് അലോസരങ്ങള് സൃഷ്ടിക്കുന്നുണ്ട്. തൃശൂര് കേരളവര്‍മയിലും തിരുവനന്തപുരം ലോ അക്കാദമിയിലുമെല്ലാം ഹിന്ദുത്വ അജന്‍ഡ വിജയംകാണാതെ പോയത് പൊതു-കലാലയസമൂഹത്തിന്റെ നിതാന്ത ജാഗത്രകൊണ്ടുമാത്രം.\nരാഷ്ട്രീയ കരുനീക്കങ്ങളുടെ പ്രധാന കര്‍മഭൂമിയായി സംഘപരിവാര് കണ്ടുവച്ചിരിക്കുന്നത് വിദ്യാഭ്യാസമേഖലയാണ്. ആരോഗ്യകരമായ അക്കാദമിക് സമ്പ്രദായത്തെയും യോഗ്യതാമാനദണ്ഡങ്ങളെയും കടപുഴക്കിമാത്രമേ അവര്‍ക്ക് ലക്ഷ്യത്തിലെത്താനാകൂ. അതിന് ആദ്യം തകര്‍ക്കേണ്ടത് മതനിരപേക്ഷചിന്തയെയും ജനാധിപത്യവേദികളെയുമാണെന്ന് അവര് കണക്കുകൂട്ടുന്നു. മനസ്സുകളെ വിഭാഗീയമാക്കിയും സവര്‍ണമേല്‍ക്കോയ്മ അരക്കിട്ടുറപ്പിച്ചുമാണ് സംഘപരിവാര് ക്യാമ്പസുകളില് പിടിമുറുക്കാന് ശ്രമിക്കുന്നത്. ഈ വിദ്വേഷരാഷ്ട്രീയത്തിന്റെ രക്തസാക്ഷികളാണ് വെമുലമുതല് മുത്തുകൃഷ്ണന്‍വരെയുള്ളവര്.\nഇനിയൊരു രോഹിത് വെമുല ഉണ്ടാകരുതെന്ന് രാജ്യം എത്ര തീവ്രമായി ആഗ്രഹിച്ചിരുന്നുവെന്നാണ് അന്ന് ഉയര്‍ന്ന പ്രതിഷേധവും പ്രതിരോധവും പ്രകടമാക്കിയത്. അത്രമാത്രം വികാരതീവ്രമായിരുന്നു ആ രക്തസാക്ഷിത്വം. ജനിച്ച ജാതിയുടെയും മതത്തിന്റെയുംപേരില് അനുഭവിക്കേണ്ടിവന്ന നിന്ദകള്‍ക്കുമുന്നില് കീഴടങ്ങുകയല്ല, പോരാടിയും ജീവത്യാഗംചെയ്തും പടയണിതീര്‍ക്കുകയാണ് ഈ യൌവനങ്ങള്. രോഹിത് വെമുലയുടെ ആത്മഹത്യ,ഹൈദരാബാദ് സര്‍വകലാശാലാ അധികൃതരുടെ ദളിത് - പിന്നോക്ക പീഡനങ്ങള്‍ക്കെതിരായ ചെറുത്തുനില്‍പ്പ് മാത്രമായി ഒതുങ്ങിയില്ല. രാജ്യമാസകലം അഗ്നിജ്വാലയായി വെമുലയുടെ ജീവത്യാഗം പടര്‍ന്നു. വിദ്യാര്‍ഥി-യുവമനസ്സുകളില് കാവിരാഷ്ട്രീയ ജീര്‍ണതയ്ക്കെതിരായ ശക്തമായ പ്രതിരോധമുയര്‍ന്നു.\nഇതിന്റെ തുടര്‍ച്ചയാണ് ജെഎന്‍യു വിദ്യാര്‍ഥി യൂണിയന് പ്രസിഡന്റ് കനയ്യകുമാറിനെ രാജ്യദ്രോഹിയായി മുദ്രകുത്തി ജയിലിലടയ്ക്കാനുള്ള എബിവിപി-ആര്‍എസ്എസ് ഗൂഢാലോചനയ്ക്കെതിരായ പ്രതിരോധം. തിരിച്ചടി നേരിട്ടെങ്കിലും ജെഎന്‍യുവില് സംഘപരിവാര് പിന്‍വാങ്ങാന് തയ്യാറായിട്ടില്ലെന്നാണ് മുത്തുകൃഷ്ണന്റെ ദുരൂഹമരണം തെളിയിക്കുന്നത്. ജെഎന്‍യുവില് ദളിത് പിന്നോക്കവിഭാഗം കുട്ടികള്‍ക്കെതിരെ നടക്കുന്ന വിവേചനവും പീഡനങ്ങളും വിവരണാതീതമാണ്. എതിര്‍ക്കുന്നവരെ രാജ്യദ്രോഹികളും തീവ്രവാദികളുമായി ചിത്രീകരിച്ച് പീഡിപ്പിക്കുകയും നിശ്ശബ്ദരാക്കുകയുംചെയ്യുന്ന തന്ത്രമാണ് ഒരുവിഭാഗം അധികൃതരും സംഘപരിവാര് വിദ്യാര്‍ഥിസംഘടനയും നടപ്പാക്കുന്നത്. നജീബ് എന്ന വിദ്യാര്‍ഥിയെ കാണാതായി മാസങ്ങള് പിന്നിട്ടിട്ടും ഗൌരവപൂര്‍ണമായ ഒരു അന്വേഷണത്തിനു പോലും സര്‍വകലാശാലാ അധികൃതരോ ഡല്‍ഹി പൊലീസിനെ നിയന്ത്രിക്കുന്ന കേന്ദ്ര സര്‍ക്കാരോ തയ്യാറായിട്ടില്ല.\nപുരോഗമനചിന്തയുടെയും അക്കാദമിക് മികവിന്റെയും തലസ്ഥാനമായിരുന്ന ഡല്‍ഹി ജെഎന്‍യുവില്‍നിന്ന് സമീപകാലത്തായി പുറത്തുവരുന്ന വാര്‍ത്തകള് ആശങ്കയുളവാക്കുന്നതാണ്. കനയ്യകുമാറിനെ തീവ്രവാദിയായി മുദ്രകുത്താന് നടന്ന ഗൂഢനീക്കങ്ങള് ഉന്നത നീതിപീഠങ്ങള്‍തന്നെ തുറന്നുകാട്ടിയിട്ടുണ്ട്. നജീബിന്റെ തിരോധാനം അന്വേഷിക്കണമെന്നാവശ്യപ്പെട്ട് സമരത്തിനിറങ്ങിയ ഉമ്മയെ പൊലീസ് കരുണയില്ലാതെയാണ് നേരിട്ടത്. മുത്തുകൃഷ്ണന് ഒരിക്കലും ആത്മഹത്യചെയ്യില്ലെന്ന് മാതാപിതാക്കള് ഉറച്ചുപറയുന്നു. വെമുലയുടെ മരണത്തെ തുടര്‍ന്ന് ശക്തമായ ആശയപ്രചാരണം നടത്തിയ മുത്തുവിന്റെ ജെഎന്‍യുവിലെ സാന്നിധ്യം ആരെയോ അലോസരപ്പെടുത്തിയിരുന്നു. അവരുടെ ചതിക്കുഴിയിലാണ് ആ യുവാവിന്റെ ജീവന് ഒടുങ്ങിയതെന്ന് വ്യക്തം.\nസ്വശ്രയ- സ്വകാര്യസ്ഥാപനങ്ങളിലെ പീഡനങ്ങള്‍ക്കിരയായി വിദ്യാര്‍ഥികളുടെ ജീവന് നഷ്ടപ്പെടുന്ന സംഭവങ്ങള് കേരളത്തിലും വര്‍ധിച്ചുവരികയാണ്. പാമ്പാടി നെഹ്റു കോളേജ് വിദ്യാര്‍ഥി ജിഷ്ണു പ്രണോയി, ഏറ്റവുമൊടുവില് വര്‍ക്കല എംജിഎം സ്കുളിലെ വിദ്യാര്‍ഥി അര്‍ജുന് എന്നിവരുടെ മരണവുമായി ബന്ധപ്പെട്ട് കോപ്പിയടി ആരോപണം മാനേജുമെന്റുകള് ഉയര്‍ത്തുന്നുണ്ട്. എന്നാല്, ജിഷ്ണു ക്രൂരമര്‍ദനത്തിന് ഇരയായി എന്ന വിവരമാണ് പുറത്തുവന്നുകൊണ്ടിരിക്കുന്നത്. കോളേജ് അധികൃതര്‍ക്കെതിരെ കര്‍ശന നടപടിയുമായാണ് സര്‍ക്കാര് മുന്നോട്ടുപോകുന്നത്. കുട്ടികളെ ചേര്‍ത്തുനിര്‍ത്തി, അവര്‍ക്ക് ആത്മവിശ്വാസം പകരേണ്ടവര് അവരെ മരണത്തിന് എറിഞ്ഞുകൊടുക്കുന്നത് ക്രൂരതതന്നെ


പുതിയ റോളില് ധോണി ഇന്ത്യന് ടീമിനൊപ്പം ചേര്‍ന്നു\nഐപിഎല്ലിലെ ചെന്നൈ സൂപ്പര് കിംഗ്‌സിന്റെ ആവേശ വിജയം കെട്ടടങ്ങും മുമ്പ് അടുത്ത ദൗത്യവുമായി ധോണി കളത്തിലിറങ്ങി. ട്വന്റി-ട്വന്റി ലോകകപ്പിനൊരുങ്ങുന്ന ഇന്ത്യന് ടീമിന്റെ മെന്ററായാണ് ധോണി ടീമിനൊപ്പം ചേരുന്നത്. ധോണി ടീമിനൊപ്പം നില്‍ക്കുന്ന ചിത്രങ്ങള് സഹിതമാണ് ബിസിസിഐ ഇക്കാര്യം ട്വിറ്റ് ചെയ്തത്.\nപുതിയ വേഷത്തില് ടീമിനൊപ്പം എത്തുന്ന കിംഗ് ധോണിക്ക് ഹൃദ്യമായ സ്വാഗതം എന്നായിരുന്നു ബിസിസിഐയുടെ ട്വീറ്റ്. ട്വന്റി -ട്വന്റി ലോകകപ്പിന്റെ ആദ്യ പതിപ്പില് ഇന്ത്യയായിരുന്നു ചാമ്പ്യന്‍മാര്. അന്ന് യുവതാരങ്ങളാല് സമ്പന്നമായിരുന്ന ടീം ഇന്ത്യയെ നയിച്ചത് എംഎസ് ധോണിയായിരുന്നു.\nധോണിയുടെ അനുഭവപരിചയം ഇന്നത്തെ ടീമിന് മുതല്‍ക്കൂട്ടാക്കുക എന്നതാണ് ധോണിയെ പുതിയ റോളില് നിയമിക്കുന്നതിലൂടെ ബിസിസിഐ ഉദ്ദേശിക്കുന്നത്. 2019 ലെ ഏകദിന ലോകകപ്പിലാണ് ധോണി അവസാനമായി ഇന്ത്യന് ടീമിനായി കളിച്ചത്.\nകഴിഞ്ഞ ഐപിഎല് സീസണ് മുമ്പ് ധോണി അനാതാരാഷ്ട്ര ക്രിക്കറ്റില് നിന്നും വിരമിക്കുകയും ചെയ്തിരുന്നു. ധോണിയുടെ സാന്നിധ്യം ഡ്രസിംഗ് റൂമില് ഉണ്ടാകുന്നത് താരങ്ങള്‍ക്ക് നല്‍കുന്ന ആത്മവിശ്വാസം ചെറുതായിരിക്കില്ല. ഇപ്പോള് ടീം ഇന്ത്യയും ധോണിയും ദുബായിലാണ് ഉള്ളത്.


താനൂരില് പോലീസുകർക്ക് നേരെ ലീഗ് പ്രവർത്തകരുടെ ആക്രമണം; നാല് പോലീസുകാർക്ക് പരിക്ക്\nSun Jan 21 2018 22:19:56 GMT+0530 (IST)\nNarada Desk| Updated On: 2016-07-17 04:41:05.0 | Location :\nഇന്നലെ രാത്രിയോടെ താനൂര് ചാത്തപ്പടിയിലാണ് അക്രമം ഉണ്ടായത്. രാത്രി പത്ത് മണിയോടെ സിപിഐഎം - ലീഗ് സംഘര്‍ഷം നടക്കുന്നു എന്നറിഞ്ഞാണ് പോലീസ് സ്ഥലത്തെത്തിയത്. മുന്നൂറോളം വരുന്ന ലീഗ് പ്രവർത്തകരാണ് അക്രമിച്ചതെന്ന് എസ് ഐ പറഞ്ഞു. കല്ലും ഇരുമ്പുവടിയും മാരകായുധങ്ങളുമായിട്ടായിരുന്നു ആക്രമണം\nതാനൂര്: മലപ്പുറം താനൂരില് പൊലീസുകാർക്ക് നേരെ മുസ്ലീം ലീഗ് പ്രവർത്തകർ നടത്തിയ അക്രമത്തിൽ എസ് ഐ അടക്കം നാലു പോലീസുകാര്‍ക്ക് പരിക്ക്. താനൂര് എസ് ഐ സുമേഷ് സുധാകരന്, അഡീഷണല് എസ് ഐ അഭിലാഷ്, സിവിൽ പോലീസ് ഉദ്യോഗസ്ഥരായ അഭിലാഷ്, ജിനേഷ് എന്നിവര്‍ക്കാണ് പരിക്കേറ്റത്. കണ്ണിന് പരിക്കേറ്റ അഭിലാഷ് ഉള്‍പ്പടെയുള്ളവര് കോഴിക്കോട് മെഡിക്കല് കോളേജാശുപത്രിയില് ചികിത്സയിലാണ്. അഡീഷണല് എസ് ഐ അഭിലാഷിന്റെ തലയ്ക്കാണ് പരിക്കേറ്റത്. എസ് ഐ സുമേഷിന് കാലില് മുട്ടിലും കൈയ്ക്കും പരിക്കുണ്ട്.\nഇന്നലെ രാത്രിയോടെ താനൂര് ചാത്തപ്പടിയിലാണ് അക്രമം ഉണ്ടായത്. രാത്രി പത്ത് മണിയോടെ സിപിഐഎം - ലീഗ് സംഘര്‍ഷം നടക്കുന്നു എന്നറിഞ്ഞാണ് പോലീസ് സ്ഥലത്തെത്തിയത്. മുന്നൂറോളം വരുന്ന ലീഗ് പ്രവർത്തകരാണ് അക്രമിച്ചതെന്ന് എസ് ഐ പറഞ്ഞു. കല്ലും ഇരുമ്പുവടിയും മാരകായുധങ്ങളുമായിട്ടായിരുന്നു ആക്രമണം. പ്രാദേശിക ലീഗ് പ്രവർത്തകരെ കസ്റ്റഡിയിലെടുക്കാന് ശ്രമിച്ചപ്പോഴാണ് ലീഗുകാര് ആക്രമിച്ചത്. കസ്റ്റഡിയിൽ എടുത്തവരെ ലീഗ് പ്രവർത്തകർ പൊലീസിനെ ആക്രമിച്ച് ബലം പ്രയോഗിച്ച് മോചിപ്പിച്ചു.\nതെരഞ്ഞെടുപ്പിന് ശേഷം മാസങ്ങളായി ഈ മേഖലയില് ലീഗ്- സിപിഐ(എം) സംഘര്‍ഷം നടന്നു വരികയാണ്. താനൂരില് കഴിഞ്ഞ നിയമസഭാ തെരഞ്ഞെടുപ്പിൽ ലീഗ് സ്ഥാനാര്‍ത്ഥി തോറ്റിരുന്നു. തുടർന്ന് ഒരു സംഘം ലീഗ് പ്രവർത്തകർ സിപിഐഎമ്മില് ചേർന്നിരുന്നു. അതിന് ശേഷമാണ് പ്രദേശത്ത് സംഘർഷം ആരംഭിച്ചത്.\nകഴിഞ്ഞ കുറച്ച് കാലങ്ങളായി നിറമരുതൂര് പഞ്ചായത്തിലെ ഉണ്ണ്യാലില് രാഷട്രീയ അക്രമങ്ങള് സ്ഥിരം സംഭവമാണ്. സിപിഐ(എം) പ്രവര്‍ത്തകരുടെ ഓട്ടോയും ബൈക്കും ഒരു സംഘം ആളുകൾ കഴിഞ്ഞ ദിവസം രാത്രി തകർത്തിരുന്നു. സിപിഐ(എം) പ്രവര്‍ത്തകനായ കുഞ്ഞാലകത്ത് ജാഫറിന്റെ ഓട്ടോ ശനിയാഴ്ച്ച പുലര്‍ച്ചെ രണ്ടു മണിയോടെ വീട്ട് മുറ്റത്ത് നിന്ന് കാണാതാവുകയും പിന്നീട് തകര്‍ത്ത നിലയില് സമീപത്തെ തോട്ടിൽ നിന്ന് കണ്ടെത്തുകയായിരുന്നു. ഡി വൈ എഫ് ഐ പ്രവര്‍ത്തകനായ റഫീക്കിന്റെ ബൈക്കും സമാനമായി രീതിയിൽ തകർത്തിരുന്നു. വെള്ളിയാഴ്ച്ച സിറാജ് എന്ന സിപിഐഎം പ്രവര്‍ത്തകനെ കാറിടിച്ച് കൊല്ലാന് ലീഗ് പ്രവർത്തകർ ശ്രമിച്ചതായി പരാതിയുണ്ടായിരുന്നു. പരിക്കേറ്റ സിറാജ് ഇപ്പോള് ചികിത്സയിലാണ്. രാഷട്രീയ ക്വട്ടേഷന് സംഘങ്ങളാണ് ഇതിനു പിന്നിലെന്നായിരുന്നു സിപിഐഎം ആരോപണം.\nസ്ഥലത്ത് വൻ പൊലീസ് സന്നാഹം ക്യാന്പ് ചെയ്തിട്ടുണ്ട്.


അഗാദിർ പ്രതിസന്ധി - വിക്കിപീഡിയ\n(Agadir Crisis എന്ന താളിൽ നിന്നും തിരിച്ചുവിട്ടതു പ്രകാരം)\nപാന്തർ എന്ന യുദ്ധക്കപ്പൽ അഗാദിർ തുറമുഖത്തേയ്ക്ക്\nജൂലൈ 1' 1911\nTreaty of Fez; Germany accepted France's position in Morocco in return for territory in the French Equatorial African colony of Middle Congo\nAustria-Hungary United Kingdom\nമൊറോക്കോയിൽ അറ്റ്ലാന്റിക് തീരത്തു സ്ഥിതിചെയ്യുന്ന തുറമുഖമായ അഗാദിറിൽ വച്ചുണ്ടായ ഒരു അന്താരാഷ്ട്ര പ്രതിസന്ധിയാണ് അഗാദിർ പ്രതിസന്ധി. മൊറോക്കോയിൽ ഫ്രാൻസിന്റെയും ജർമനിയുടെയും താത്പര്യങ്ങൾ തമ്മിലുണ്ടായ സംഘട്ടനമാണ് അഗാദിർ പ്രതിസന്ധിക്ക് നിദാനം.\nഅൽജിസിറാസ് സമ്മേളന (Conference of Algeciras,1906) ത്തിനുശേഷവും ഫ്രാൻസ് മൊറോക്കോയിലെ അധിനിവേശപ്രവർത്തനങ്ങൾ തുടർന്നുകൊണ്ടിരുന്നു. ഇത് തങ്ങളുടെ താത്പര്യങ്ങൾക്ക് ഹാനികരമാണെന്ന് ജർമനി വിശ്വസിച്ചു. ജർമനിയുടെ ആശങ്കകൾ ദൂരീകരിക്കാനുതകുന്ന തരത്തിൽ ഫ്രാൻസും ജർമനിയും തമ്മിൽ മൊറോക്കോയെ സംബന്ധിച്ച് 1909-ൽ ഒരു കരാറിൽ ഒപ്പുവച്ചു. പക്ഷേ ഈ കരാർവ്യവസ്ഥകൾ പിന്നീടു ലംഘിക്കപ്പെട്ടു.\n1911-ൽ മൊറോക്കോയിൽ ആഭ്യന്തര യുദ്ധം പൊട്ടിപ്പുറപ്പെട്ടു. അതിനെതുടർന്ന് സുൽത്താൻ (മൌലേ അബ്ദുൽ ഹാഫിസ്) ഫ്രാൻസിന്റെ സഹായം തേടി. അതിന്റെ ഫലമായി മൊറോക്കോയുടെ തലസ്ഥാനമായ ഫെസ്സിലേക്ക് ഫ്രഞ്ചുപട്ടാളം നീങ്ങി. അതിൽ പ്രതിഷേധിച്ച് ജർമനി തങ്ങളുടെ പാന്തർ (Panther) എന്ന ആയുധക്കപ്പൽ അഗാദിർ തുറമുഖത്തേക്ക് വിട്ടു (1911 ജൂല.). ജർമൻ വംശജരേയും ജർമൻ താത്പര്യങ്ങളേയും സംരക്ഷിക്കുക എന്ന ഉദ്ദേശത്തോടൊപ്പം ഫ്രാൻസിനൊരു താക്കീതുകൂടിയായിരുന്നു ഈ നടപടി. ജർമനിയുടെ ഈ നീക്കം ഇംഗ്ളീഷുകാരെയും ആശങ്കാഭരിതരാക്കി. മൊറോക്കോതീരത്ത് ഒരു ജർമൻ നാവികത്താവളമുണ്ടാകുന്നത് - പ്രത്യേകിച്ച് ബ്രിട്ടീഷ് നാവികത്താവളമായ ജിബ്രാൾട്ടറിനു സമീപം - ബ്രിട്ടിഷ് താത്പര്യങ്ങൾക്ക് ഹാനികരമായതിനാൽ ജർമനിയുടെ ശ്രമത്തെ തങ്ങൾ ചെറുക്കുമെന്ന് ബ്രിട്ടൻ, ജർമനിക്ക് താക്കീതു നല്കി. ഈ പ്രതിസന്ധി ഒരു യുദ്ധത്തിലേക്ക് വലിച്ചിഴയ്ക്കരുതെന്ന് കരുതി ജർമനി ഫ്രാൻസുമായി ചർച്ചകൾ ആരംഭിച്ചു. അതിന്റെ ഫലമായി 1911 നവംബർ 4-ന് മറ്റൊരു ഫ്രാങ്കോ-ജർമൻ കരാർ ഒപ്പുവയ്ക്കപ്പെട്ടു. ഈ കരാറനുസരിച്ച് മൊറോക്കോയിൽ ഫ്രാൻസിന്റെ അധീശത്വം ജർമനി അംഗീകരിച്ചു. അതിനുപകരം ഫ്രാൻസ് ഫ്രഞ്ച്-കോംഗോയിലെ 259,000 ച.കി.മീ. പ്രദേശം ജർമനിക്ക് നൽകി. മൊറോക്കോയുമായി വ്യാപാരബന്ധങ്ങളിലേർപ്പെടാൻ എല്ലാ രാഷ്ട്രങ്ങൾക്കും തുല്യവും സ്വതന്ത്രവുമായ അവകാശമുണ്ടായിരിക്കണമെന്ന ജർമൻവാദവും അംഗീകരിക്കപ്പെട്ടു. ഇതിനെതുടർന്ന് ജർമൻ നാവികസേന അഗാദിറിൽനിന്നും പിൻവലിക്കപ്പെട്ടു.\n↑ അൽജിസീറാസ് സമ്മേളനം, 1906\n↑ പന്തർ എന്ന യുദ്ധക്കപ്പൽ അഗാദീറിൽ\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗാദിർ പ്രതിസന്ധി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അഗാദിർ_പ്രതിസന്ധി&oldid=1938003" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:57, 11 ഏപ്രിൽ 2014.


രേഖകള് വ്യാജമല്ല, യഥാര്‍ത്ഥമാണ്. ഗൂഢാലോചനയ്ക്ക് പിന്നില് ഭൂമി ഇടപാടില് പ്രതിസ്ഥാനത്തുള്ളവര്, സി.ബി.ഐ അന്വേഷണം വേണം-മാര് ജേക്കബ് മനത്തോടത്ത് | Daily Indian Herald\nMay 21, 2019 4:57 am By : Indian Herald Staff\nകൊച്ചി:സീറോ മലബാർ സഭയിലെ വിഴുപ്പുകളും അഴിമതിയും കൊടും ക്രൂരതയും വീണ്ടും മറനീക്കി പുറത്ത് വരുന്നു .ബിഷപ്പുമാരും വാദികരും നിമാമവിരുദ്ധരുടെ കൂട്ടങ്ങളായി മാറുന്നു .വിശ്വാസികളുടെ പാസനം കൊണ്ട് തടിച്ചു കൊഴുത്തവർ പരസ്പരം ചെളിവാരി എറിയുന്നു .പകപോക്കലിനായി കേസുകളും വ്യാജ കേസുകളും കൊടും ക്രൂരന്മാർ ചെയ്യാത്ത വിധത്തിൽ മുന്നേറുന്നു . കര്‍ദ്ദിനാള് ജോര്‍ജ് ആലഞ്ചേരിക്കെതിരെ വ്യാജരേഖ ചമച്ചുവെന്ന കേസില് ശക്തമായ നിലപാടുമായി എറണാകുളം-അങ്കമാലി അതിരൂപത രംഗത്ത് എത്തി . രേഖകള് വ്യാജമല്ല, യഥാര്‍ത്ഥമാണ്. ഭൂമി ഇടപാട് കേസില് പ്രതിസ്ഥാനത്തുള്ളവരാണ് കേസിനു പിന്നില് ഗൂഢാലോചന നടത്തിയിരിക്കുന്നത്. കേസില് സഭയ്ക്കകത്തും പുറത്തുമുള്ള ചില ശക്തികള് ഇടപെട്ടിട്ടുണ്ട്. അത് പുറത്തുവരാന് സി.ബി.ഐയോ ജുഡീഷ്യല് കമ്മീഷനോ കേസ് അന്വേഷിക്കണമെന്നും അതിരൂപത ആവശ്യപ്പെട്ടു.\nകേസില് പോലീസിന്റെ അന്വേഷണം ശരിയായ വിധത്തിലല്ലെന്ന് അപ്പസ്‌തോലിക് അഡ്മിനിസ്‌ട്രേറ്റര് ജേക്കബ് മനത്തോടത്ത് പറഞ്ഞു. സത്യസന്ധമായ അന്വേഷണം സ്വാഗതം ചെയ്യുന്നു. രേഖ വ്യാജമാണോ അല്ലയോ എന്ന് വ്യക്തമായി അന്വേഷിക്കണം. രേഖ യഥാര്‍ത്ഥമാണെന്നാണ് വിശ്വാസം. കേസില് അറസ്റ്റിലായിരിക്കുന്ന ആദിത്യ ഒരു വ്യവസായ സ്ഥാപനത്തിന്റെ സര്‍വറില് നിന്ന് എടുത്തതാണെന്നും മാര് മനത്തോടത്ത് പറഞ്ഞു എന്ന് മംഗളം റിപ്പോർട്ട് ചെയ്യുന്നു .\nസെര്‍വറിലുള്ള ഡോക്യൂമെന്റിലെ സക്രീന് ഷോട്ടാണിത്. അതുകൊണ്ടാണ് അത് വ്യാജമല്ലെന്ന് കൃത്യമായി പറയുന്നതെന്ന് ബിഷപ് മനത്തോടത്ത് വ്യക്തമാക്കി. കേസില് പോലീസിന്റെ അന്വേഷണത്തിന് അപ്പുറത്താണ് കാര്യങ്ങള്. അതിനാല് ഇതില് സി.ബി.യോ ജുഡീഷ്യല് അന്വേഷണമോ വേണമെന്നാണ് അതിരൂപത ആവശ്യപ്പെടുന്നത്. പോലീസിന് അന്വേഷിക്കാന് കഴിയുന്ന കാര്യങ്ങളില് നടക്കുന്നത് ശരിയായ അന്വേഷണമല്ലെന്നുമാണ് അതിരൂപത ആരോപിക്കുന്നത്.\nഭൂമി ഇടപാടില് നടന്ന കുംഭകോണത്തെ കുറിച്ച് കൃത്യമായ രേഖകള് ഉണ്ട്. ഇന്‍കം ടാക്‌സും അതും ശരിവച്ചിട്ടുണ്ട്. അതിന്റെ അടിസ്ഥാനത്തിലാണ് വത്തിക്കാന് അപ്പസ്‌തോലിക് അഡ്മിനിസ്‌ട്രേറ്ററെ നിയമിച്ചത്. ഭൂമി ഇടപാടില് ശക്തമായ നിലപാട് എടുത്ത ചില വൈദികരെ ലക്ഷ്യമിടാന് ഈ കേസ് ഉപയോഗിക്കുന്നുവെന്ന് വൈദിക സമിതി സെക്രട്ടറി ഫാ.കുര്യാക്കോസ് മുണ്ടാടന് പറയുന്നു. രേഖ കേസിന്റെ മറവില് അതിരൂപതയിലെ ഭൂമി കേസും വ്യാജമെന്ന് വരുത്തിതീര്‍ക്കാന് ചിലര് ശ്രമിക്കുന്നു. ഭൂമി കേസ് അട്ടിമറിക്കാന് നീക്കം നടക്കുന്നു. സഭയ്ക്കുള്ളിലുള്ളവരും പുറത്തുതമ്മില് ചില അവിശുദ്ധ ബന്ധമുണ്ട്.\nആദിത്യയെ പോലീസ് മര്‍ദ്ദിച്ച് കുറ്റം സമ്മതിപ്പിച്ചു. ആദിത്യ പൊതുസമൂഹത്തില് മാന്യനായ വ്യക്തിയാണ്. ടോണി കല്ലൂക്കാരന് അച്ചനുമായി ബന്ധപ്പെട്ട കൂടുതല് വിവരങ്ങള് പറയുന്നതില് നിയമപരമായ ബുദ്ധിമുട്ടുണ്ട്.\nഒരു വ്യവസായ ഗ്രൂപ്പില് ജോലി ചെയ്യുമ്പോള് ലഭിച്ച രേഖയാണിത്. മതാധ്യാപകന് കൂടിയായ അദ്ദേഹത്തിന്റെ ധാര്‍മ്മിക ബോധമാണ് അത് ചോര്‍ത്താന് പ്രേരിപ്പിച്ചത്. ഭൂമി കേസ് പുറത്തുവന്നതോടെ സാമ്പത്തിക ക്രമക്കേടുകളെ കുറിച്ച് അറിഞ്ഞ് ആദിത്യ നടത്തിയ അന്വേഷണമാണ് ഇവ പുറത്തുകൊണ്ടുവരാന് പ്രേരിപ്പിച്ചതെന്ന് ഫാ.മുണ്ടാന് പറഞ്ഞു.\n15ന് ആലുവ ഡി.വൈ.എസ്.പി ഓഫീസില് ചോദ്യം ചെയ്യലിന് ശേഷം വിട്ടയച്ച ആദിത്യനെ വീണ്ടും പിറ്റേന്ന് ചോദ്യം ചെയ്യാന് വിളിപ്പിച്ചത്. ക്രൂരമായ മര്‍ദ്ദനത്തിന് ഇരയാക്കിയാണ് ഫാ.ടോണി കല്ലൂക്കാരന്റെ പേര് പറയിപ്പിച്ചതെന്ന് ആദിത്യ പറഞ്ഞതായി ഫാ. സണ്ണി കളപ്പുരയ്ക്കല് പറഞ്ഞു. അന്വേഷണത്തിന്റെ ഇടയ്ക്ക് ഉദ്യോഗസ്ഥനെ മാറ്റിയതും സംശയം സൃഷ്ടിക്കുന്നു. കേസിനു പിന്നില് കുറച്ചു വൈദികരുടെ കൂടെ പേര് പറയിക്കുകയിരുന്നു പോലീസിന്റെ ലക്ഷ്യം. വൈദികരെ പ്രതികളാക്കി അറസ്റ്റു ചെയ്യിക്കാന് കുറച്ചുകാലമായി ഇവിടെ ഗൂഢാലോചന നടക്കുന്നു. രണ്ടാഴ്ച മുന്‍പ് ഇതുസംബന്ധിച്ച് ആലുവ ഡി.വൈ.എസ്.പിക്ക് ഈ തിരക്കഥ നല്‍കി. അതിന്റെ അടിസ്ഥാനത്തിലാണ് ഈ നാടകം മുഴുവന് നടക്കുന്നതെന്നും ഫാ.സണ്ണി പറഞ്ഞു.\nമുഖ്യമന്ത്രി സ്ഥലത്തില്ലാതിരുന്ന സമയം നോക്കിയാണ് പോലീസ് ഈ കേസ് അന്വേഷണരം ഊര്‍ജിതമാക്കിയതെന്നും ഫാ.സണ്ണി പറഞ്ഞു. ചില കോര്‍പറേറ്റ് ഇടപാടുകളില് തന്റെ മേലധ്യക്ഷന്മാര് ഇടപെടുന്നത് ശ്രദ്ധയില്‍പെട്ട ഒരു മതാധ്യാപകന്റെ ധാര്‍മ്മികമായ നടപടി മാത്രമാണെന്നും അദ്ദേഹം പറഞ്ഞു. ആദിത്യ ചോര്‍ത്തിയ രേഖകളില് ഒരു ബിഷപിന്റെ ബാങ്ക് ഇടപാടിന്റെ വിവരങ്ങളുമുണ്ടെന്നും ബിഷപ് മനത്തോടത്ത് പറഞ്ഞു.\nആദിത്യയുടെ പിതാവ് സക്കറിയയും വാര്‍ത്താസമ്മേളനത്തില് പങ്കെടുത്തു. ആദിത്യയ്ക്ക് പോലീസ് കസ്റ്റഡിയില് ക്രൂരമായി മര്‍ദ്ദനമേറ്റുവെന്നും കൊല്ലപ്പെടുമെന്ന് തോന്നിയ സാഹചര്യത്തിലാണ് പോലീസിന്റെ സമ്മര്‍ദ്ദപ്രകാരം ഫാ.ടോണിയുടെ പേര് പറഞ്ഞതെന്നും അതിരൂപത ആരോപിച്ചു. ഫാ.ടോണിയെയും കസ്റ്റഡിയില് സമാനമായി പീഡിപ്പിച്ച് മറ്റ് വൈദികര്‍ക്കും ഇതില് പങ്കുണ്ടെന്ന് വരുത്തിതീര്‍ക്കാനാണ് പോലീസ് ശ്രമിച്ചതെന്നും ആരോപണം ഉയര്‍ത്തുന്നു.\nTags: diocese fined landsale, Land scam syro malabar, mar george alenchery, mar george alenchery controversy, mar jacob manathedath, SYRO MALABAR LAND SALE, ഫാ.കുര്യാക്കോസ് മുണ്ടാടന്\nവൈദിക സമിതിക്ക് ഭീഷണി !..പലതും പുറത്ത് വരുമെന്നും ഭയം !അതിരൂപത ഭൂമി കുംഭകോണം രഹസ്യമായി കരാർ ഉറപ്പിച്ച് ഒത്തുതീർപ്പിനു നീക്കം\nഭൂമികുംഭകോണം:സിനഡ് അജണ്ടയില് ഉള്‍പ്പെടുത്തിയില്ല,സഭയ്ക്കുണ്ടായ നാണക്കേടില് കര്‍ദിനാള് മാര് ജോര്‍ജ് ആലഞ്ചേരിയുടെ ഖേദപ്രകടനം


ശബരിമലയിൽ ഉത്തരവാദിത്തം മറന്നു; പൊലീസിനെതിരെ രൂക്ഷ വിമര്‍ശവുമായി പിണറായി\nTrivandrum, First Published 16, Jul 2019, 1:50 PM IST\nശബരിമലയിൽ സുപ്രീംകോടതി നടപ്പാക്കുന്നതിൽ സര്‍ക്കാരിനൊപ്പം നിൽക്കാൻ പൊലീസ് തയ്യാറായില്ലെന്ന് പിണറായി വിജയൻ. ഉന്നത ഉദ്യോഗസ്ഥര് പലരും ഉത്തരവാദിത്തത്തിൽ നിന്ന് മാറി നിന്നു.\nതിരുവനന്തപുരം: പൊലീസിനെതിരെ രൂക്ഷ വിമര്‍ശനവുമായി മുഖ്യമന്ത്രി പിണറായി വിജയൻ. ശബരിമല പ്രശ്നം കൈകാര്യം ചെയ്യുന്നതിൽ വലിയ പാളിച്ച പൊലീസിന് ഉണ്ടായെന്ന് പിണറായി വിജയൻ കുറ്റപ്പെടുത്തി. ക്രമസമാധാന ചുമതലയുള്ള പൊലീസ് ഉദ്യോഗസ്ഥരുടെ യോഗത്തിലാണ് മുഖ്യമന്ത്രി സംസ്ഥാന പൊലീസിനെതിരെ രൂക്ഷ വിമര്‍ശനം ഉന്നയിച്ചത്.\nശബരിമലയിൽ സുപ്രീംകോടതി വിധി നടപ്പാക്കുന്നതിലും സര്‍ക്കാര് നിലപാടിന് ഒപ്പം നിൽക്കുന്നതിലും പൊലീസിന് വീഴ്ചയുണ്ടായി. ഉന്നത ഉദ്യോഗസ്ഥര് പലരും ഉത്തരവാദിത്തത്തിൽ നിന്ന് ബോധപൂര്‍വ്വം ഒഴിഞ്ഞു നിന്നു. മനിതി സംഘം എത്തിയപ്പോൾ ഉത്തരവാദിത്തം മറന്ന പൊലീസുകാര് സ്വന്തം താൽപര്യം അനുസരിച്ചാണ് പ്രവര്‍ത്തിച്ചതെന്നും പിണറായി വിജയൻ കുറ്റപ്പെടുത്തി. പൊലീസ് സേനയിൽ നിന്ന് പലപ്പോഴും വിവരങ്ങൾ ചോര്‍ന്നു എന്നും പിണറായി വിജയൻ പറഞ്ഞു.\nകസ്റ്റഡി മരണത്തിന്‍റെ സാഹചര്യവും വിമര്‍ശന വിധേയമായി. പ്രതികളെ മര്‍ദ്ദിക്കുന്നത് ഹരമായി ചില പൊലീസുകാര് കാണുന്നു എന്നായിരുന്നു പിണറായി വിജയന്‍റെ വിമര്‍ശനം. കസ്റ്റഡിമര്‍ദ്ദനത്തിനെതിരെ ശക്തമായ നിലപാടാണ് സര്‍ക്കാരിന്‍റെ ഭാഗത്ത് നിന്ന് ഉണ്ടാകുക. കേസന്വേഷണത്തിനും നടപടിയിലും ഒരു അലംഭാവവും ഉണ്ടാകില്ലെന്നും കുറ്റക്കാര്‍ക്കെതിരെ കര്‍ശന നടപടി എടുക്കുമെന്നും പിണറായി വിജയൻ മുന്നറിയിപ്പ് നൽകി.\nപൊലീസ് സേനക്കെതിരെ കടുത്ത വിമര്‍ശനങ്ങൾ ഉയര്‍ന്ന് വന്ന സാഹചര്യത്തിലാണ് ക്രമസമാധാന ചുമതലയുള്ള പൊലീസ് ഉദ്യോഗസ്ഥരുടെ യോഗം പിണറായി വിജയൻ തിരുവനന്തപുരത്ത് വിളിച്ച് ചേര്‍ത്തത്.\nLast Updated 16, Jul 2019, 2:28 PM IST\npinarayi vijayan against kerala police\nപൊലീസിന് രൂക്ഷ വിമര്‍ശനം


Pinarayi Vijayan Government mulls new committee for to study Minority Scholarship Scheme | ന്യൂനപക്ഷ സ്‌കോളര്‍ഷിപ്പില് സര്‍ക്കാര് നീക്കം ഇങ്ങനെ; സാഹചര്യം മാറിയെന്ന് വിലയിരുത്തല് - Malayalam Oneindia\n24 min ago മതം ബാങ്കിലേക്കും... ഹിന്ദുക്കള്‍ക്ക് മാത്രമായി സംഘപരിവാറിന്റെ 'ഹിന്ദു ബാങ്കുകള്' വരുന്നു; കേരളത്തില് തന്നെ\n38 min ago മലപ്പുറത്ത് മാസ്ക് ധരിക്കാത്ത വയോധികയ്ക്ക് പോലീസ് പിഴ ചുമത്തിയോ? പ്രചാരണത്തിന് പിന്നിലെന്ത്?\n44 min ago സര്‍ക്കാരും ഒടിടി പ്ലാറ്റ് ഫോം തുടങ്ങുന്നു; മറ്റുള്ളവയിൽ നിന്ന് എന്താണ് വ്യത്യാസം; സംവിധായകന്\nFinance ഈ5രൂപ, 10 രൂപാ നാണയങ്ങള് കൈയ്യിലുണ്ടോ? പകരമായി നേടാം ലക്ഷങ്ങള്!\nMovies ആകാംക്ഷ സൃഷ്ടിച്ച് പൃഥ്വിരാജിന്റെ കോൾഡ് കേസ്, ട്രെയിലർ പുറത്ത്\nUpdated: Thu, Jun 3, 2021, 21:04 [IST]\nതിരുവനന്തപുരം: ന്യൂനപക്ഷ സ്‌കോളര്‍ഷിപ്പ് അനുപാതം ഹൈക്കോടതി റദ്ദാക്കിയിരിക്കെ വെള്ളിയാഴ്ച സര്‍ക്കാര് വിളിച്ച സര്‍വകക്ഷി യോഗം നിര്‍ണായകം. എല്ലാ പാര്‍ട്ടികളുടെയും അഭിപ്രായം അറിയുകയാണ് സര്‍ക്കാര് ലക്ഷ്യം. സച്ചാര് കമ്മിറ്റി റിപ്പോര്‍ട്ടിനെ തുടര്‍ന്ന് രൂപീകരിച്ച പാലോളി കമ്മിറ്റിയുടെ ശുപാര്‍ശ നടപ്പാക്കുന്നതിന്റെ ഭാഗമായിട്ടാണ് ന്യൂനപക്ഷ സ്‌കോര്‍ഷിപ്പില് 80-20 അനുപാതം കൊണ്ടുവന്നതാണ്. ഇതാണ് ഹൈക്കോടതി റദ്ദാക്കിയത്. എന്നാല് സാഹചര്യങ്ങള് മാറിയതിനാല് സ്‌കോളര്‍ഷിപ്പ് അനുപാതം സംബന്ധിച്ച് പരിശോധിക്കാന് പുതിയ സമിതിയെ നിയോഗിക്കാനാണ് സര്‍ക്കാര് ആലോചന.\nവെള്ളിയാഴ്ചത്തെ യോഗത്തില് ഇക്കാര്യത്തില് തീരുമാനമാകും. ഈ സമിതിയില് മത-രാഷ്ട്രീയ-ഉദ്യോഗസ്ഥ പ്രതിനിധികളെ ഉള്‍പ്പെടുത്തും. ഇവര് നല്‍കുന്ന റിപ്പോര്‍ട്ട് അടിസ്ഥാനപ്പെടുത്തിയാകും സ്‌കോളര്‍ഷിപ്പ് അനുപാതം തീരുമാനിക്കുക. ഹൈക്കോടതി 80-20 അനുപാതം റദ്ദാക്കുമ്പോള് പുതിയ ഉത്തരവിറക്കാന് സര്‍ക്കാരിനോട് നിര്‍ദേശിച്ചിരുന്നു. എന്നാല് ഇത് സാമുദായികമായ ധ്രുവീകരണത്തിന് ഇടയാക്കുമെന്ന ആശങ്ക സര്‍ക്കാരിനുണ്ട്. ഈ സാഹചര്യത്തിലാണ് പുതിയ സമിതിയെ ആലോചിക്കുന്നത്. ഉത്തരവ് നടപ്പാക്കിയില്ലെന്ന് കാണിച്ച് ആരെങ്കിലും ഹൈക്കോടതിയെ സമീപിച്ചാല് സമിതിയെ നിയോഗിച്ച കാര്യം ചൂണ്ടിക്കാട്ടി സര്‍ക്കാരിന് പിടിച്ചുനില്‍ക്കാന് സാധിക്കും.\nഒരു പാര്‍ട്ടി മൊത്തമായി കോണ്‍ഗ്രസില് ചേര്‍ന്നു!! എഎപി എംഎല്‍എമാരും, ഗ്രൂപ്പിസത്തിനിടെ പഞ്ചാബില്...\nസച്ചാര് കമ്മിറ്റി റിപ്പോര്‍ട്ട് മറ്റു സംസ്ഥാനങ്ങള് നടപ്പാക്കിയത് എങ്ങനെ, നിലവില് നടപ്പാക്കിയ സ്‌കോളര്‍ഷിപ്പ് അനുപാതം ആര്‍ക്കാണ് ഗുണം ചെയ്തത്, കോച്ചിങ് സെന്ററുകളുടെ നേട്ടം ആര്‍ക്ക് എന്നീ കാര്യങ്ങളും പുതിയ സമിതി പരിശോധിക്കുമെന്നാണ് സൂചന. സാമുദായികമായി അകല്‍ച്ചയുണ്ടാക്കുന്ന നീക്കം ഒഴിവാക്കണമെന്നാണ് പ്രതിപക്ഷത്തിന്റെയും നിലപാട്. ന്യൂനപക്ഷ വകുപ്പ് മുഖ്യമന്ത്രി തന്നെ കൈകാര്യം ചെയ്യുന്നതിനാല് ചെറിയ വീഴ്ച പോലും വലിയ വിവാദങ്ങള്‍ക്ക് ഇടയാക്കുമെന്ന ആശങ്കയും സര്‍ക്കാരിനുണ്ട്.\nബിക്കിനി ലുക്കില് സൂപ്പര് ഹോട്ടായി സിമ്രാന് കൗര്; സോഷ്യല് മീഡിയയില് ഹിറ്റായി പുതിയ ചിത്രങ്ങള്\nPinarayi Vijayan Government mulls new committee for to study Minority Scholarship Scheme\nപശുക്കടത്ത് ആരോപിച്ച് ത്രിപുരയില് മൂന്ന് യുവാക്കളെ തല്ലിക്കൊന്നു


ഹോളിവുഡ് കളക്ഷന്‍സ്; വസ്ത്ര വ്യാപാരരംഗത്തെ വിസമയം – THE BUSINESS DAY\nഹോളിവുഡ് കളക്ഷന്‍സ്; വസ്ത്ര വ്യാപാരരംഗത്തെ വിസമയം\nസ്വന്തമായൊരു സ്ഥാപനം തുടങ്ങുമ്പോള് അത് തങ്ങള്‍ക്ക് ഏറ്റവും ഇഷ്ടമുള്ള മേഖലയില് തന്നെ ആയിരിക്കണം എന്ന അടിയുറച്ച ചിന്തയാണ് ഷൈനി സിയാദ് എന്ന സംരംഭകയെ ഹോളിവുഡ് കളക്ഷന്‍സ് എന്ന വസ്ത്ര വ്യാപാര സ്ഥാപനത്തിന്റെ തലപ്പത്തേക്ക് എത്തിച്ചത്.\nവിവാഹമോ , പിറന്നാളോ, ആഘോഷങ്ങള് എന്തുമാകട്ടെ, കയ്യിലൊതുങ്ങുന്ന വിലയില് പുത്തന് ട്രെന്റിന് അനുസരിച്ചുള്ള വസ്ത്രങ്ങള് കയ്യില് ഒതുങ്ങിയ വിലയില് ലഭിക്കുക എന്നത് വലിയ കാര്യം തന്നെയാണ്. പ്രത്യേകിച്ചും ഷോറൂം ചാര്‍ജ്, സ്ഥാപനത്തിന്റെ നടത്തിപ്പ് ചെലവ്, ജീവനക്കാരുടെ ശമ്പളം എന്നിവയെല്ലാം ഉള്‍പ്പെടുത്തി മാത്രം വസ്ത്രങ്ങള്‍ക്ക് വില നിശ്ചയിക്കുന്ന ഇക്കാലത്ത് ഉയര്‍ന്ന ഗുണമേന്മയുള്ള വസ്ത്രങ്ങള് ഇഷ്ടാനുസരണം തെരഞ്ഞെടുക്കുന്നതിനുള്ള അവസരവും അതിനൊക്ക ലാഭവും നല്‍കുന്ന ഒരു സ്ഥാപനമുണ്ടെങ്കില് ആരാണ് ഇഷ്ടപ്പെടാത്തത്. ഈ ഒരൊറ്റ കാരണം കൊണ്ടാണ് ഹോളിവുഡ് കളക്ഷന്‍സ് എന്ന സ്ഥാപനം കളമശ്ശേരിക്കാര്‍ക്ക് ജനപ്രിയമാകുന്നത്.\nസ്ഥിരാവരുമാനത്തിലായി സ്വന്തമായൊരു സ്ഥാപനം തുടങ്ങണമെന്ന ചിന്ത മനസ്സില് വന്നപ്പോള്, ഷൈനി സിയാദ് എന്ന വനിതയ്ക്കും ഭര്‍ത്താവിനും രണ്ടാമതൊന്ന് ആലോചിക്കേണ്ടി വന്നില്ല. വസ്ത്രങ്ങളോടും മാറി മാറി വരുന്ന ട്രെന്‍ഡുകളോടും ഷൈനിക്ക് ഒരു പ്രത്യേക താല്പര്യമാണ്. അതിനാല് തന്നെ സ്വന്തമായി ഒരു സ്ഥാപനം തുടങ്ങുകയാണ് എങ്കില് അത് വസ്ത്ര വ്യാപാര സ്ഥാപനമാകണം എന്ന കാര്യത്തില് ഇരുവര്‍ക്കും അഭിപ്രായ വ്യത്യാസങ്ങള് ഒന്നും തന്നെ ഉണ്ടായിരുന്നില്ല. അങ്ങനെയാണ് 2011 ല് കളമശ്ശേരി ആസ്ഥാനമായി ഹോളിവുഡ് കളക്ഷന്‍സ് എന്ന സ്ഥാപനം ആരംഭിക്കുന്നത്.\nരണ്ടര ലക്ഷം രൂപ മുതല് മുടക്കില് അത്യാവശ്യം സ്റ്റോക്കുകള് മാത്രം ഉള്‍പ്പെടുത്തി വളരെ കുറഞ്ഞ ചെലവിലായിരുന്നു സ്ഥാപനത്തിന് തുടക്കം കുറിച്ചത്. എന്നാല് ഉപഭോക്താക്കളുടെ ആവശ്യങ്ങള് മനസിലാക്കി വസ്ത്രങ്ങള് തെരെഞ്ഞെടുക്കുന്നതിലും അവ തികഞ്ഞ ഉപഭോക്തൃ മര്യാദയോടെ ജനങ്ങളിലേക്ക് എത്തിക്കുന്നതിലും ഷൈനി കാണിച്ച മികവ് സ്ഥാപനത്തിന് മുതല്‍ക്കൂട്ടായി. എല്ലാക്കാലത്തും ആവശ്യക്കാര് ഉള്ള ഉല്‍പ്പന്നം എന്ന നിലയ്ക്കാണ് തുണിക്കച്ചവടത്തിലേക്ക് തിരിഞ്ഞത്. തുടക്കം മുതല്‍ക്കേ ഷൈനിയുടെ കണക്കുകൂട്ടലുകള് കൃത്യമായിരുന്നു. കടയിലെത്തിക്കുന്ന പുതിയ മോഡല് വസ്ത്രങ്ങള് വളരെ ചുരുങ്ങിയ സമയത്തിനുള്ളില് വിറ്റഴിക്കപ്പെട്ടു. അതോടെ കൂടുതല് തുക സംരംഭത്തിലേക്ക് നിക്ഷേപിക്കുന്നതിനുള്ള ആത്മവിശ്വാസം വര്‍ധിച്ചു.\nമുംബൈ, ബാംഗ്ലൂര്, ഹൈദരാബാദ് എന്നിവിടങ്ങളില് നിന്നുമാണ് തുടക്ക കാലത്ത് സ്ഥാപനത്തിലേക്ക് തുണിത്തരങ്ങള് എത്തിച്ചിരുന്നത്. എന്നാല് പിന്നീട് മുംബൈ മാത്രം കേന്ദ്രീകരിച്ചായി പര്‍ച്ചേസ്. വിപണിയിലെ മാറുന്ന ട്രെന്റിന് അനുസൃതമായി വസ്ത്രങ്ങള് തെരഞ്ഞെടുക്കുന്നതില് ഷൈനി കാണിച്ച മികവാണ് സ്ഥാപനത്തിന്റെ വിജയരഹസ്യം. എല്ലാ പ്രായത്തിലുമുള്ള ആളുകള്‍ക്ക് ആവശ്യമായ രീതിയില് വസ്ത്രങ്ങള് ഷൈനി ഹോളിവുഡ് കളക്ഷന്‍സില് എത്തിക്കുന്നു. അതിനാല് തന്നെ സ്ഥാപനത്തില് എത്തുന്നവരില് ഏറിയ പങ്കും റിപ്പീറ്റ് കസ്റ്റമേഴ്‌സ് തന്നെയാണ്.\n”പാര്‍ട്ടിവെയര് വസ്ത്രങ്ങള്, കിഡ്‌സ് വെയര് എന്നിവയ്ക്കാണ് ഹോളിവുഡ് കളക്ഷന്‍സ് പ്രാധാന്യം നല്‍കുന്നത്. കുട്ടികള്‍ക്കായുള്ള വസ്ത്രങ്ങളുടെ കമനീയ ശേഖരം തന്നെ ഇവിടെ ക്രമീകരിച്ചിട്ടുണ്ട്. ഒരു വയസ്സ് മുതല് 16 വയസ് വരെ പ്രായമുള്ള കുട്ടികള്‍ക്കായി എല്ലാ വിഭാഗത്തിലുംപെട്ട വസ്ത്രങ്ങള്. പ്രാദേശികരായ ജനങ്ങളെ ലക്ഷ്യമിട്ടുകൊണ്ടാണ് സ്ഥാപനം ആരംഭിച്ചതെങ്കിലും ഇപ്പോള് കളമശ്ശേരിക്ക് പുറത്ത് നിന്നുപോലും ആളുകള് സ്ഥാപനത്തിലേക്ക് എത്തുന്നുണ്ട്. വൈവിധ്യമാര്‍ന്ന കളക്ഷന്‍സ് തന്നെയാണ് പ്രധാന ആകര്‍ഷണം” ഹോളിവുഡ് കളക്ഷന്‍സ് സ്ഥാപകയായ ഷൈനി പറയുന്നു.\n2011 ല് പ്രവര്‍ത്തനം ആരംഭിച്ച് വിജയകരമായ പത്താം വര്‍ഷത്തിലേക്ക് എത്തി നില്‍ക്കുന്ന സ്ഥാപനത്തിന്റെ ഏറ്റവും വലിയ വിജയ രഹസ്യം ഒത്തൊരുമ തന്നെയാണ്. മാനേജ്മെന്റ് പരമായ കാര്യങ്ങളില് ഷൈനിയും ഭര്‍ത്താവും ഒരുമിച്ചാണ് തീരുമാനങ്ങള് കൈക്കൊള്ളുന്നത്. അത് പോലെ തന്നെ, പുതിയ സ്റ്റോക്കുകള് എടുക്കുക, സ്റ്റാഫുകളെ മാനേജ് ചെയ്യുക, ഉപഭോക്താക്കളെ കൈകാര്യം ചെയ്യുക തുടങ്ങിയ കാര്യങ്ങളില് തികഞ്ഞ ചിട്ടയാണ് സ്ഥാപനം പിന്തുടരുന്നത്. ഉപഭോക്താക്കളെ ദൈവ തുല്യമായി കരുതുന്നതിനാല് തന്നെ, കടയില് ഒരാളെത്തിയാല് സ്റ്റാഫുകള് തന്നെ കൈകാര്യം ചെയ്യണമെന്ന ഒരു നിര്‍ബന്ധവും ഷൈനിക്കില്ല. ഉപഭോക്താക്കളുടെ ആവശ്യങ്ങള് മനസിലാക്കി സ്വയം വസ്ത്രങ്ങള് കാണിച്ചുകൊടുക്കുന്നതിലാണ് ഷൈനിയുടെ വൈദഗ്ദ്യം.\nനാളിതുവരെ യാതൊരു വിധത്തിലുമുള്ള തിരിച്ചടികള് സ്ഥാപനം നേരിട്ടിട്ടില്ല എന്ന് മാത്രമല്ല, ഉയര്‍ച്ച മാത്രമാണ് സ്ഥാപനത്തിനുള്ളത്. അവിചാരിതമായി നോട്ട് നിരോധനം വന്നപ്പോള് മാത്രമാണ് ബിസിനസില് കഴിഞ്ഞ പത്ത് വര്‍ഷത്തിനുള്ളില് ചെറിയൊരു ഇടിവ് വന്നത്. പത്തു വര്‍ഷങ്ങള് പൂര്‍ത്തിയാക്കുന്നതിന് ഭാഗമായി സ്വന്തമായി പ്രൊഡക്ഷന് യൂണിറ്റ് തുടങ്ങി വസ്ത്ര നിര്‍മാണം ആരംഭിക്കണം എന്നാണ് ഷൈനി ആഗ്രഹിക്കുന്നത്. അതിനായുള്ള പദ്ധതികള് ആരംഭിച്ചു കഴിഞ്ഞു. ഇതിലൂടെ കുറച്ചു വനിതകള്‍ക്ക് തൊഴിലവസരം ലഭ്യമാക്കണം എന്നാണ് ഷൈനി ആഗ്രഹിക്കുന്നത്.\nRelated Items:hollywood collections, shiny siyad, textile, trend\nപ്രശ്‌നത്തില് നിന്നും ആശയത്തിലേക്ക്


4 things you should never compromise on while saving money - Malayalam Goodreturns\n» കാശ് ലാഭിക്കാൻ ഒരിയ്ക്കലും നോ പറയരുത് ഇക്കാര്യങ്ങളോട്; ഉറപ്പായും പണി കിട്ടും\nPublished: Saturday, May 4, 2019, 10:11 [IST]\nപണം ചെലവാക്കുന്ന കാര്യത്തിൽ അൽപ്പം നിയന്ത്രണങ്ങളുള്ളത് എപ്പോഴും നല്ലത് തന്നെ. എന്നാൽ കാശ് ലാഭിക്കാനായി ഒരിയ്ക്കലും ഒഴിവാക്കാൻ പാടില്ലാത്ത ചില കാര്യങ്ങളുമുണ്ട്. ഇക്കാര്യങ്ങൾ ഒഴിവാക്കിയാൽ നിങ്ങൾക്ക് കൂടുതൽ പണം ചെലവാകുക മാത്രമല്ല, ചിലപ്പോൾ ജീവന് തന്നെ ഭീഷണിയായേക്കാം.\nകാശ് ലാഭിക്കാനായി കാറുകളുടെ ചെറിയ കേടുപാടുകളും മറ്റും കണ്ടില്ലെന്ന് നടിക്കുന്നത് നിങ്ങൾ ചെയ്യുന്ന ഏറ്റവും വലിയ മണ്ടത്തരങ്ങളിൽ ഒന്നാണ്. കാരണം ഇത്തരം ചില കേടുപാടുകൾ പിന്നീട് വലിയ ചെലവിലേയ്ക്ക് മാത്രമല്ല, നിങ്ങളുടെ ജീവന് തന്നെ ഭീഷണിയാകുന്ന അപകടങ്ങളിലേയ്ക്കും നയിച്ചേക്കാം.\nഅസുഖങ്ങളും മറ്റും വന്നാൽ ആരംഭത്തിൽ തന്നെ ഹെൽത്ത് ചെക്കപ്പുകൾ നടത്താനും ഡോക്ടറെ കാണാനും പലരും തയ്യാറാകില്ല. ജീവിതശൈലി രോഗങ്ങൾ ഇന്ന് പലരെയും അലട്ടുന്ന കാര്യമാണ്. അതുകൊണ്ട് തന്നെ ഹെൽത്ത് ചെക്കപ്പുകൾ നടത്തുന്നത് ഭാവിയിൽ ഗുണം ചെയ്യും. ചികിത്സാ ചെലവുകൾ ലാഭിക്കാൻ ഇത് ഗുണകരമാണ്.\nചികിത്സാ ചെലവുകള് നാള്‍ക്കുനാള് വര്‍ധിച്ചു വരുമ്പോള് ആരോഗ്യ ഇന്‍ഷുറന്‍സ് എന്നത് ഒഴിവാക്കാനാവാത്ത കാര്യമാണ്. വലിയ തുകകൾ ചികിത്സയ്ക്കും മറ്റും ആവശ്യമായി വരുമ്പോൾ മെഡിക്കൽ ഇൻഷുറൻസുകൾ നിങ്ങളെ തീർച്ചയായും സഹായിക്കും. അതുകൊണ്ട് കാശ് ലാഭിക്കാനായി മെഡിക്കൽ ഇൻഷുറൻസ് ഒരിയ്ക്കലും ഒഴിവാക്കരുത്. നികുതി ലാഭിക്കാനുള്ള ഒരു മാർഗം കൂടിയാണ് മെഡിക്കൽ ഇൻഷുറൻസ്.\nആരോഗ്യകരമായ ഭക്ഷണം കഴിക്കുന്നതിൽ ഒരിയ്ക്കലും പിശുക്ക് കാണിക്കരുത്. അനാരോഗ്യകരമായ ഫാസ്റ്റ് ഫുഡ് രുചികരമായിരിക്കും. വില കുറവും ഉണ്ടാവും. എന്നാൽ ഇത് നിങ്ങളുടെ ആരോഗ്യം നശിപ്പിക്കുകയും ചികിത്സയ്ക്കായി കൂടുതൽ പണം ചെലവാക്കേണ്ടിയും വരും.\nനിങ്ങൾ സ്ഥിരമായി വാഹനം ഓടിക്കുന്ന ആളാണെങ്കിൽ ഹെൽമറ്റ്, ഗ്ലൗസ്, നിലവാരമുള്ള ഷൂസ് തുടങ്ങിയ നിങ്ങളെ സുരക്ഷിതരാക്കുന്ന വസ്തുക്കളുടെ കാര്യത്തിൽ ഒരിയ്ക്കലും ലാഭം നോക്കരുത്. നിലവാരമുള്ള സാധനങ്ങൾ മാത്രം വാങ്ങുക. ഇവയ്ക്ക് ചെറിയ ലാഭം നോക്കുമ്പോൾ പിന്നീട് വലിയ ചെലവുകളിലേയ്ക്ക് നയിച്ചേക്കാം.\nRead more about: money savings health insurance പണം സേവിംഗ്സ് ഹെൽത്ത് ഇൻഷുറൻസ്\n4 things you should never compromise on while saving money\nSaving money lies at the heart of possibly every major personal finance strategy. Be it to fund big-ticket purchases or events, build investment capital, emergency fund or retirement fund, or even to free yourself from debt: it all begins with your savings. So, if you’re disciplined with your money,apro in cutting wasteful spends and is currently onafinancial diet, good for you!\nStory first published: Saturday, May 4, 2019, 10:11 [IST]


50 കോടിയുടെ ആയുര്‍വേദ ഇന്‍സ്റിറ്റ്യൂട്ട് | Centre to start Rs 50 crore ayurveda institute - Malayalam Oneindia\n50 കോടിയുടെ ആയുര്‍വേദ ഇന്‍സ്റിറ്റ്യൂട്ട്\nകൊച്ചി: ആള്‍ഇന്ത്യാ ഇന്‍സ്റിറ്റ്യൂട്ട് ഓഫ് മെഡിക്കല് സയന്‍സസിന്റെ മാതൃകയില് കേന്ദ്രം അഖിലേന്ത്യാതലത്തില് ആയുര്‍വേദ ഇന്‍സ്റിറ്റ്യൂട്ട് സ്ഥാപിയ്ക്കുന്നു. ഇതിനായി 50 കോടി രൂപ നീക്കിവച്ചതായി കേന്ദ്ര ആരോഗ്യമന്ത്രാലയ ഉപദേഷ്ടാവ്(ആയുര്‍വേദം) എസ്.കെ. ശര്‍മ്മ അറിയിച്ചു.\nകേരള ആയുര്‍വേദ ഫാര്‍മസി ലി.(കെഎപിഎല്), കോണ്‍ഫെഡറേഷന് ഓഫ് ഇന്ത്യന് ഇന്‍ഡസ്ട്രി എന്നിവര് സംയുക്തമായി സംഘടിപ്പിച്ച സെമിനാര് ഉദ്ഘാടനം ചെയ്യവേയാണ് ശര്‍മ്മ ഇക്കാര്യം വെളിപ്പെടുത്തിയത്.\nആയുര്‍വേദ ഗവേഷണത്തില് ലോകമാകെ ശാസ്ത്രസാങ്കേതികവിദ്യയിലുണ്ടായിട്ടുള്ള പുരോഗതി കൂടി ഉള്‍പ്പെടുത്താന് ശ്രമിയ്ക്കും. മനുഷ്യരില് പരീക്ഷിച്ച് വിജയം നേടിയിട്ടുള്ള പ്രധാന ആയുര്‍വേദ മരുന്നുകളിന്മേല് ഇനിയും ഗവേഷണശ്രദ്ധ പതിയണം. ആയുര്‍വേദമരുന്നുല്പാദനത്തിന്റെ കാര്യത്തില് ദേശീയതലത്തില് ഒരേ നിലവാരം കൊണ്ടുവരണം. - അദ്ദേഹം പറഞ്ഞു.\nപുതിയ മരുന്നുകള് വികസിപ്പിച്ചെടുക്കുന്നതിനുള്ള ഗവേഷണത്തിന് മൂന്ന് ശതമാനം പലിശയ്ക്ക് വായ്പ ലഭ്യമാക്കും. - അദ്ദേഹം പറഞ്ഞു.\nഎം.പി. പരമേശ്വരന്, ആയുര്‍വേദ മരുന്ന് നിര്‍മ്മാതാക്കളുടെ സംഘടനയുടെ ജനറല് സെക്രട്ടറി നരേന്ദ്ര എസ്. ഭട്ട്, എസ്.എസ്. ഹണ്ട, പി. പുഷ്പാംഗദന്, എം. രാധാകൃഷ്ണപിള്ള, രമണി അയ്യര്, സി.എസ്. പൗലോസ് എന്നിവര് പ്രസംഗിച്ചു.\n300 പ്രതിനിധികള് പങ്കെടുത്തു.


കാർ പാർക്കിങ്: അപകടങ്ങൾ ഒഴിവാക്കാം | dubai\nകാർ പാർക്കിങ്: അപകടങ്ങൾ ഒഴിവാക്കാം\nകാറുകൾ വീടിനടുത്ത് പാർക്കുചെയ്യുമ്പോൾ സമീപം കുട്ടികളില്ലെന്ന് ഉറപ്പുവരുത്തണം.\nസാമൂഹികമാധ്യമങ്ങളില് അബുദാബി പോലീസ് പോസ്റ്റ് ചെയ്ത ബോധവത്കരണ ദൃശ്യത്തില്‍നിന്ന്.\nദുബായ്: കാറുകൾ പാർക്ക് ചെയ്യുമ്പോൾ അപകടങ്ങൾ ഉണ്ടാകാതിരിക്കാനുള്ള മാർഗനിർദേശവുമായി അബുദാബി പോലീസ്. ചെറിയ അശ്രദ്ധമൂലം വലിയ അപകടങ്ങളാണ് ഉണ്ടാവുക. അതൊഴിവാക്കാൻ ബോധവത്കരണ വീഡിയോയും അബുദാബി പോലീസ് സാമൂഹികമാധ്യമങ്ങളിലൂടെ പങ്കുവെച്ചു.\nകാറുകൾ വീടിനടുത്ത് പാർക്കുചെയ്യുമ്പോൾ സമീപം കുട്ടികളില്ലെന്ന് ഉറപ്പുവരുത്തണം. കുട്ടികൾ വാഹനത്തിനടുത്ത് കളിക്കുകയാണെങ്കിൽ മുതിർന്നവർ എല്ലായ്‌പ്പോഴും പാർക്കിങ് സ്ഥലത്തിന് സമീപം ഉണ്ടായിരിക്കണം. റിവേഴ്‌സ് ക്യാമറകളും പാർക്കിങ് സെൻസറുകളും പ്രവർത്തനക്ഷമമാണെന്ന് ഉറപ്പുവരുത്തുക.\nപാർക്കിങ്ങിലേയ്ക്ക് വാഹനം കയറ്റുന്നത് വളരെ സാവധാനത്തിലായിരിക്കണം. വാഹനം റിവേഴ്‌സ് ചെയ്ത് വീടിന് അഭിമുഖമായി പാർക്ക് ചെയ്യുന്നതാണ് നല്ലത്. വാഹനമോടിക്കുമ്പോഴും പാർക്ക് ചെയ്യുന്ന സമയവും മൊബൈൽ ഫോൺ ഉപയോഗിക്കരുതെന്നും അബുദാബി പോലീസ് നിർദേശിച്ചു.\nഅടച്ചിട്ടിരുന്ന രാജ്യത്തെ എല്ലാ വിമാനത്താവളങ്ങളും പ്രവര്‍ത്തന സജ്ജമായതായി യുഎഇ\nയു.എ.ഇ: കൊവിഡ് 19 നെ തുടര്‍ന്ന് അടച്ചിട്ടിരുന്ന രാജ്യത്തെ എല്ലാ വിമാനത്താവളങ്ങളും ..\nആദ്യം വിളിച്ചപ്പോള് ഫോണ് കട്ട് ചെയ്തു; അബുദാബി ഡ്യൂട്ടി ഫ്രീയുടെ 24 കോടിരൂപ കോഴിക്കോട് സ്വദേശിക്ക്\nദുബായിൽ ലേബർകേസുകൾ കുറഞ്ഞു; സേവനങ്ങൾ ഡിജിറ്റലാക്കാൻ പദ്ധതി\nജോയ് ആലുക്കാസ് എക്സ്‌ചേഞ്ചിന്റെ ‘വെബ് റെമിറ്റ്’ ആപ്പ് യു.എ.ഇ.യിലും


ബലി പെരുന്നാൾ / ആഘോഷങ്ങൾ ചുരുക്കാൻ മതനേതാക്കളുടെ യോഗതീരുമാനം – Times of Thrissur\nകോവിഡ് വ്യാപനത്തിന്റെ പശ്ചാത്തലത്തിൽ ജൂലൈ 30ലെ ബലിപെരുന്നാൾ ആഘോഷച്ചടങ്ങുകൾ പ്രതീകാത്മകമായും നിയന്ത്രണങ്ങൾ പാലിച്ചും സംഘടിപ്പിക്കാൻ കളക്ട്രേറ്റിൽ ചേർന്ന മതനേതാക്കളുടെ യോഗം തീരുമാനിച്ചു. കോവിഡ് നിയന്ത്രണങ്ങൾക്ക് വിധേയമായി പള്ളികളിലും മഹല്ലുകളിലും പ്രാർത്ഥനാ ചടങ്ങുകൾ സംഘടിപ്പിക്കുമെന്ന് യോഗത്തിൽ പങ്കെടുത്ത സംഘടനാ പ്രതിനിധികൾ അറിയിച്ചു.\nപെരുന്നാൾ ദിനമായ ജൂലൈ 30 ന് കണ്ടെയ്ൻമെന്റ് സോൺ നിലനിൽക്കുന്ന പ്രദേശങ്ങളിലെ പള്ളികളിൽ ആഘോഷചടങ്ങുകൾ ഉണ്ടാകില്ല. പള്ളികളിലെ നമസ്‌കാരചടങ്ങുകളിൽ പങ്കെടുക്കുന്നവരുടെ എണ്ണം ഇപ്പോൾ അനുവദനീയമായ നൂറ്‌പേരെക്കാൾ കഴിയുന്നത്ര ചുരുക്കാൻ യോഗത്തിൽ ധാരണയായി. ലോക്ഡൗൺ നിയന്ത്രണങ്ങൾക്ക് ശേഷവും ചില പള്ളികൾ തുറന്നിട്ടില്ലെന്നും നിയന്ത്രണങ്ങൾ പാലിക്കുകയാണെന്നും കേരള മുസ്ലീം ജമാഅത്ത് ജില്ലാ സെക്രട്ടറി അഡ്വ. പി യു അലി പറഞ്ഞു. കോവിഡ് പ്രതിരോധത്തിന്റെ ഭാഗമായി സ്വയം നിയന്ത്രണങ്ങൾ ഏർപ്പെടുത്തിയ പള്ളികളും മഹല്ലുകളും ബലിപെരുന്നാൾ ദിനത്തിലും സ്വമേധയാ നിയന്ത്രണങ്ങൾ പാലിക്കുമെന്ന് കെ എൻ എം മണ്ഡലം പ്രസിഡന്റ് പി കെ അബ്ദുള്ള അറിയിച്ചു. നഗരത്തിലെ പള്ളികളിൽ അതത് മഹല്ലുകളിൽ നിന്നുള്ളവരെ പാസ് നൽകി മാത്രം പ്രവേശിപ്പിക്കും. സാമൂഹ്യ അകലം പാലിക്കാൻ കഴിയും വിധം പ്രവേശനം നിജപ്പെടുത്തും.\nബലിയറുക്കൽ ചടങ്ങ് കഴിയുന്നത്ര പള്ളികളിൽ ഒഴിവാക്കാൻ ശ്രമിക്കുമെന്ന് കേരള മുസ്ലീം ജമാഅത്ത്, കെഎൻഎം ഉൾപ്പെടെയുള്ള സംഘടനാ പ്രതിനിധികൾ അറിയിച്ചു. ഒരുക്കങ്ങൾ ഇതിനകം ആരംഭിച്ചതിനാൽ ബലിയറുക്കൽ ഒഴിവാക്കാൻ കഴിയാത്ത കേന്ദ്രങ്ങളിൽ പ്രതീകാത്മകമായി മഹല്ല് അടിസ്ഥാനത്തിൽ ഒരു മൃഗത്തെ മാത്രം ബലിയർപ്പിക്കും. നമസ്‌കാരത്തിന് ശേഷം ആലിംഗനം, ഹസ്തദാനം എന്നിവയും ഒഴിവാക്കും. നമസ്‌കാര ചടങ്ങുകൾക്ക് മുൻപായി പള്ളികൾ അണുവിമുക്തമാക്കും. കോവിഡ് നിയന്ത്രണങ്ങൾ എല്ലാ ചടങ്ങുകളിലും പാലിക്കുമെന്ന് സംഘടനാ നേതാക്കൾ അറിയിച്ചു.\nചികിത്സ കിട്ടാതെ സെക്യൂരിറ്റി ജീവനക്കാരൻ ആംബുലൻസിൽ മരിച്ചു


വാടക വീട്ടിൽ നിന്ന് ഇറക്കി വിട്ടെന്ന് ഇ ബുൾജെറ്റ് സഹോദരൻമാർ; 100 കോടി കൊടുത്ത് പുതിയ വീട് വാങ്ങൂവെന്ന് ട്രോളർമാർ - Pravasishabdam\nHome News Kerala വാടക വീട്ടിൽ നിന്ന് ഇറക്കി വിട്ടെന്ന് ഇ ബുൾജെറ്റ് സഹോദരൻമാർ; 100 കോടി കൊടുത്ത് പുതിയ...\nവാടക വീട്ടിൽ നിന്ന് ഇറക്കി വിട്ടെന്ന് ഇ ബുൾജെറ്റ് സഹോദരൻമാർ; 100 കോടി കൊടുത്ത് പുതിയ വീട് വാങ്ങൂവെന്ന് ട്രോളർമാർ\nകൊച്ചി: വിവാദങ്ങളിലൂടെ ശ്രദ്ധേയരായ വ്ലോഗർ സഹോദരൻമാരാണ് ഇ ബുൾജെറ്റ് സഹോദരൻമാർ. ഇരുവർക്കെതിരെയും സപ്പോർട്ട് ചെയ്തുകൊണ്ടും നിരവധി പോരാണ് സോഷ്യൽ മീഡിയയിലടക്കമുള്ളത്. വീണ്ടും ഒരു വിവാദത്തിലൂടെ ശ്രദ്ധേയമാവുകയാണ് വ്ലോഗർമാർ. വിവാദങ്ങൾക്ക് ശേഷം വാടക വീട്ടിൽ നിന്ന് ഇറക്കി വിട്ടെന്നാണ് ഇവർ പരാതിയിൽ പറയുന്നത്. ഇതോടെ ഇവരുടെ വീഡിയോയുടെ താഴെ ട്രോൾ മഴയാണ്. ഏറെ നാളത്തെ അന്വേഷണങ്ങൾക്ക് ശേഷം പുതിയ വീടുകിട്ടിയെന്ന് ഇരുവരും കഴിഞ്ഞ ദിവസം പുറത്തിറക്കിയ യൂ ട്യൂബ് വീഡിയോയിൽ പറഞ്ഞു. ഇരുവരെയും പരിഹസിച്ചും ട്രോളിയും നിരവധി പേരാണ് രംഗത്തുള്ളത്. സഹോദരന്മാരെ പിന്തുണച്ചുകൊണ്ടും ആളുകൾ രംഗത്തുണ്ട്. 100 കോടി കൊടുത്തു ഒരു പുതിയ വീട് വാങ്ങു ചേട്ടന്മാരെ…’ എന്നാണു ഒരാളുടെ കമന്റ്. ‘ഇത്രയും സബ്സ്ക്രൈബേഴ്‌സ് ഉണ്ടായിട്ടും നിനക്കൊന്നും ഒരു വീട് വാടകക്ക് തരാൻ ആരുമില്ല അല്ലെ’ എന്നും ഒരാൾ സംശയത്തോടെ ചോദിക്കുന്നുണ്ട്.\n‘ഒരു പത്തോ ഇരുപതോ കോടി മുടക്കി ഒരു വീട് അങ്ങ് പണി ഗയ്സ്’ ഇങ്ങനെ പോകുന്നു കമന്റുകൾ. വിവാദങ്ങൾക്ക് ശേഷം വാടക വീട്ടിൽ നിന്നും ഇറക്കിവിട്ടു. പലരും തങ്ങൾക്ക് വീടുതരാൻ മടിച്ചു. ആദ്യം വീട് തരാമെന്ന് ഏറ്റവർ വൈകുന്നേരമാകുമ്പോഴേക്കും പിന്മാറി. ചിലർ വീട് ലഭിക്കുന്നത് മുടക്കി. ഇതിനെല്ലാം കേരള പൊലീസിനോടും മോട്ടോർ വാഹന വകുപ്പിനോടും മാധ്യമങ്ങളോടും നന്ദിയുണ്ട്. കരാർ കാലാവധി കഴിയുന്നതിന് മുമ്പാണ് ഇറക്കിവിട്ടത്. അതുകൊണ്ടുതന്നെ വീട്ടിലെ സാധനങ്ങൾ എല്ലാം അതേപടി ഇരിക്കുന്നുവെന്ന് മുദ്രപത്രത്തിലെഴുതി ഒപ്പിട്ട ശേഷം മാത്രമേ വീട്ടിൽ നിന്നിറങ്ങൂന്നു. വീട്ടിൽ വന്ന് കയറിയ അന്ന് മുതൽ നിർഭാഗ്യം പിന്തുടരുകയാണ്. ഈ വീട്ടിൽ താമസം തുടങ്ങിയ ശേഷമാണ് ഇത്രയും പ്രശ്‌നങ്ങളുണ്ടായത്. ഈ വീട് അശുഭ ലക്ഷണമാണ്. ഐശ്വര്യമില്ലാത്ത വീടാണ്. വീട്ടിൽ നിന്ന് പുതിയ വീട്ടിലേക്ക് സാധനങ്ങൾ കയറ്റി അയക്കുകയാണ്’- ഇ ബുൾജെറ്റ് സഹോദരന്മാർ പറഞ്ഞു.\nPrevious articleകനത്ത മഴയും മണ്ണിടിച്ചിലും; ഏത് സാഹചര്യവും നേരിടാൻ തയ്യാറാകണമെന്ന് പൊലീസിന് നിർദേശം\nNext articleഷാരൂഖാനെതിരെ മാധ്യമങ്ങളുടെ അപവാദ പ്രചരണം മുസ്ലീമായതിനാൽ ; പ്രശാന്ത് ഭൂഷൺ


ജലമൂറ്റുന്ന അക്ക്വേഷ്യ, യൂക്കാലിപ്റ്റസ് മരങ്ങള് വെട്ടിമാറ്റും; കേരളത്തെ ഹരിതാഭമാക്കാന് ഒരുകോടി വൃക്ഷത്തൈകള്\n4 May 2017 12:28 PM GMT\nഹരിതകേരളം പദ്ധതിയുടെ ഭാഗമായി സംസ്ഥാനത്ത് അടുത്ത മാസം ഒരു കോടി വൃക്ഷത്തെ നടുന്നു. പരിസ്ഥിതി ദിനമായ ജൂണ് 5-ന് സംസ്ഥാന വ്യാപകമായി പദ്ധതിക്ക് തുടക്കമാകും. വനം, കൃഷി വകുപ്പുകള് ചേര്‍ന്നാണ് വൃക്ഷത്തൈകള് ഒരുക്കുന്നത്. വിദ്യാഭ്യാസ വകുപ്പും തദ്ദേശസ്വയംഭരണ വകുപ്പും ചേര്‍ന്ന് വിദ്യാലയങ്ങള് വഴിയും പഞ്ചായത്ത്, കുടുംബശ്രീ, സന്നദ്ധസംഘടനകള് വഴിയും വൃക്ഷത്തൈകള് വിതരണം ചെയ്യും. പരിസ്ഥിതി വകുപ്പിന്റെ കൂടി പങ്കാളിത്തത്തോടെയാണ് പദ്ധതി നടപ്പാക്കുന്നത്.\nമുഖ്യമന്ത്രി പിണറായി വിജയന്റെ അധ്യക്ഷതയില് ഇന്ന് ചേര്‍ന്ന ഉന്നതതല യോഗം പദ്ധതി നടപ്പാക്കുന്നതിനുള്ള ഒരുക്കങ്ങള് അവലോകനം ചെയ്തു. യോഗത്തില് വനം മന്ത്രി കെ രാജു, വിദ്യാഭ്യാസ മന്ത്രി സി രവീന്ദ്രനാഥ്, ഹരിതകേരളം വൈസ് ചെയര്‍പെഴ്‌സണ് ഡോ. ടി എന് സീമ, വിദ്യാഭ്യാസ സെക്രട്ടറി ഉഷ ടൈറ്റസ്, മുഖ്യമന്ത്രിയുടെ ഓഫീസര് ഓണ് സ്‌പെഷല് ഡ്യൂട്ടി എം ശിവശങ്കരന്, കൃഷി വകുപ്പ് ഡയറക്ടര് ബിജു പ്രഭാകര്, പ്രിന്‍സിപ്പല് ചീഫ് ഫോറസ്റ്റ് കണ്‍സര്‍വേറ്റര് പി കെ പഥക് എന്നിവര് പങ്കെടുത്തു.\nപദ്ധതിക്ക് വേണ്ടി 72 ലക്ഷം വൃക്ഷത്തൈകള് വനംവകുപ്പ് തയാറാക്കിക്കഴിഞ്ഞു.5ലക്ഷം തൈകള് കൃഷി വകുപ്പും വളര്‍ത്തിയിട്ടുണ്ട്. ബാക്കി 23 ലക്ഷം തൈകള് കുടുംബശ്രീ ഉള്‍പ്പെടെയുള്ള ഏജന്‍സികളുടെ സഹകരണത്തോടെ ഉടനെ തയ്യാറാക്കും. തണല് മരങ്ങള്, ഫലവൃക്ഷങ്ങള്, ഔഷധ സസ്യങ്ങള് എന്നിവയാണ് നട്ടുപിടിപ്പിക്കുന്നത്. അതേസമയം ജലം ഊറ്റിയെടുക്കുന്ന അക്കേഷ്യ, യൂക്കാലിപ്റ്റസ്, ഗ്രാന്‍ഡിസ് മുതലായ മരങ്ങള് പാടില്ലെന്നും തീരുമാനിച്ചു. സര്‍ക്കാര് ഭൂമിയിലുള്ള ഇത്തരം മരങ്ങള് വെട്ടിക്കളഞ്ഞ് പകരം നല്ല മരങ്ങള് വെച്ചുപിടിപ്പിക്കണമെന്ന് മുഖ്യമന്ത്രി യോഗത്തില് നിര്‍ദേശിച്ചു. പരിസ്ഥിതിക്ക് ദോഷമുണ്ടാക്കുന്ന മരങ്ങള് വെട്ടിമാറ്റുന്ന പരിപാടിക്കും ജൂണ് 5ന് തുടക്കമാകും.\n40 ലക്ഷം മരങ്ങള് സ്‌കൂള് വിദ്യാര്‍ഥികള് വഴിയാണ് വിതരണം ചെയ്യുന്നത്. ഓരോ വിദ്യാര്‍ഥിക്കും ഓരോ മരം. അവ കുട്ടികള് വീട്ടുമുറ്റത്ത് വളര്‍ത്തി പരിപാലിക്കണമെന്നാണ് നിര്‍ദേശം. വീട്ടുമുറ്റത്ത് മരം വളര്‍ത്താന് സാഹചര്യമില്ലാത്ത കുട്ടികള്‍ക്ക് സ്‌കൂള് വളപ്പിലോ പൊതുസ്ഥലത്തോ മരം വളര്‍ത്താനുള്ള സൗകര്യം വിദ്യാഭ്യാസ വകുപ്പ് ചെയ്തുകൊടുക്കും. കുട്ടികള് മരം നന്നായി പരിപാലിക്കുന്നുണ്ടോ എന്ന് ഉറപ്പുവരുത്തും. നന്നായി പരിപാലിക്കുന്നവര്‍ക്ക് പ്രോത്സാഹന സമ്മാനം നല്‍കാനും ഉദ്ദേശിക്കുന്നുണ്ട്. സ്‌കൂള് വിദ്യാര്‍ഥികള്‍ക്ക് വൃക്ഷത്തൈ നല്‍കുന്ന പരിപാടി 'മരക്കൊയ്ത്ത്' എന്ന പേരിലാണ് നടപ്പാക്കുകയെന്ന് വിദ്യാഭ്യാസ മന്ത്രി പറഞ്ഞു. വൃക്ഷത്തൈകള് സൗജന്യമായാണ് വിതരണം ചെയ്യുന്നത്.\nപഞ്ചായത്തുകള് വഴി 25 ലക്ഷം തൈകള് വിതരണം ചെയ്യും. എല്ലാ ജില്ലകളിലും വനം വകുപ്പിന് നഴ്‌സറികളുണ്ട്. അവിടെ നിന്ന് തൈകള് ജൂണ് 5ന് മുമ്പ് തദ്ദേശസ്വയംഭരണ സ്ഥാപനങ്ങളും വിദ്യാഭ്യാസ വകുപ്പും ചേര്‍ന്ന് വിദ്യാലയങ്ങളിലും മറ്റു വിതരണ കേന്ദ്രങ്ങളിലും എത്തിക്കണം. സംസ്ഥാന യുവജനക്ഷേമ ബോര്‍ഡിന്റെ സഹകരണത്തോടെ കലാ-കായിക സംഘടനകളെയും ഈ പ്രവര്‍ത്തനത്തില് പങ്കാളികളാക്കും. ജൂണ് മാസം കേരളത്തില് വൃക്ഷത്തൈ നടല് മാസമായി ആചരിക്കാനാണ് പരിപാടി. കേന്ദ്ര-സംസ്ഥാന പൊതുമേഖലാ സ്ഥാപനങ്ങളുടെ സ്ഥലത്ത് അതത് സ്ഥാപനങ്ങളുടെ സഹകരണത്തോടെ മരം വെച്ചുപിടിപ്പിക്കാനും യോഗം തീരുമാനിച്ചു.\nഫലവൃക്ഷങ്ങള്, വിവിധോദ്ദേശ്യ മരങ്ങള്, ഔഷധ സസ്യങ്ങള് എന്നിവ വ്യാപകമായി വെച്ചുപിടിപ്പിക്കുക എന്നത് ഹരിതകേരളം മിഷന്റെ ലക്ഷ്യങ്ങളില് ഒന്നാണ്. കേരളത്തിന്റെ പരിസ്ഥിതി സംരക്ഷിക്കാനും ജലസമൃദ്ധി വീണ്ടെടുക്കാനും കേരളത്തെ ഹരിതാഭമാക്കാനും ജനകീയ പങ്കാളിത്തത്തോടെ വ്യാപകമായി മരം വളര്‍ത്തണമെന്ന് സര്‍ക്കാര് തീരുമാനിച്ചിട്ടുണ്ട്. പരിസ്ഥിതിക്ക് ആഘാതമുണ്ടാക്കുന്ന മരങ്ങള് വെട്ടിക്കളയുന്ന പ്രവര്‍ത്തനം ഈ പരിപാടിയുടെ സവിശേഷതയാണ്.\nAgricultureDepartment CRaveendranath HarithaKeralam KeralaForestDepartment KRaju pinarayivijayan SelfGovernanceDepartment TreesForNature


Monday 20 May 2013 11:52 pm IST\nകറുകച്ചാല്: കാറ്റിലും മഴയിലും വന് നാശം. കറുകച്ചാല്, നെടുംകുന്നം പ്രദേശങ്ങളില് ഇന്നലെ വൈകുന്നേരം ഉണ്ടായ ശക്തമായ കാറ്റിലും മഴയിലും വന് നാശനഷ്ടമുണ്ടായി. പാലക്കല്, അണിയറ, ബംഗ്ലാവുകുന്ന് എന്നിവിടങ്ങളിലാണ് കൂടുതല് നാശനഷ്ടങ്ങളുണ്ടായത്. പാലക്കല് സോമിച്ചന്റെ വീട് മരം വീണ് പൂര്‍ണ്ണമായും തകര്‍ന്നു. കൂടാതെ ഈ മേഖലയിലെ മറ്റുവീടുകള്‍ക്കും ഭാഗീകമായി നാശനഷ്ടങ്ങള് ഉണ്ടായിട്ടുണ്ട്. ശക്തമായ കാറ്റില് മിക്കയിടങ്ങളിലും റബര് മരങ്ങള് കടപുഴകിവീണു. കൃഷിയും നശിച്ചു. ഈ മേഖലയില് വൈദ്യുതി ബന്ധം തകരാറിലായി.


ഉപയോഗിച്ച മാസ്‌ക്കുകള് കുത്തിനിറച്ച് കിടക്ക നിര്‍മ്മാണം; ഫാക്ടറി പൂട്ടിച്ചു – Chandrika Daily\nBy web desk3Monday April 12, 2021 15:14 pm\nഫാക്ടറി സന്ദര്‍ശിച്ച ഉദ്യോഗസ്ഥര്, ഉപയോഗിച്ച മാസ്‌ക്കുകള് കുത്തിനിറച്ച് കിടക്ക നിര്‍മ്മിച്ചിരിക്കുന്നതായി കണ്ടെത്തി\nമുംബൈ: ഉപയോഗിച്ച മാസ്‌ക്കുകള് കുത്തിനിറച്ച് കിടക്ക നിര്‍മ്മിച്ച ഫാക്ടറി പൂട്ടിച്ചു. മഹാരാഷ്ട്രയിലാണ് സംഭവം. പഞ്ഞി ഉള്‍പ്പെടെ സാധാരണയായി ഉപയോഗിക്കുന്ന അസംസ്‌കൃത വസ്തുക്കള്‍ക്ക് പകരം ഉപയോഗിച്ച മാസ്‌ക്കുകള് കുത്തിനിറച്ചാണ് കിടക്കകള് നിര്‍മ്മിച്ചതെന്ന് കണ്ടെത്തിയതിന്റെ അടിസ്ഥാനത്തിലാണ് നടപടി.\nജാല്‍ഗാവ് ജില്ലയിലാണ് സംഭവം. ഫാക്ടറിയുടെ ഉടമയ്‌ക്കെതിരെ പൊലീസ് കേസെടുത്ത് അന്വേഷണം ആരംഭിച്ചു. ഫാക്ടറി സന്ദര്‍ശിച്ച ഉദ്യോഗസ്ഥര്, ഉപയോഗിച്ച മാസ്‌ക്കുകള് കുത്തിനിറച്ച് കിടക്ക നിര്‍മ്മിച്ചിരിക്കുന്നതായി കണ്ടെത്തി. തുടര്‍ന്ന് കമ്പനി പൂട്ടിയ അധികൃതര് ഉപയോഗിച്ച മാസ്‌ക്കുകള് കൂട്ടിയിട്ട് കത്തിച്ചും നശിപ്പിച്ചു.


ഫറോക്ക് നഗരസഭ: ഭരണം ഇനി എല്‍ഡിഎഫിന് | ഈവനിംഗ് കേരള\nഫറോക്ക്: ഫറോക്ക് നഗരസഭാഭരണം എല്‍ഡിഎഫ് പിടിച്ചെടുത്തു. ബുധനാഴ്ച നടന്ന ചെയര് പെഴ്സണ് തെരഞ്ഞെടുപ്പില് എല്‍ഡിഎഫ് പിന്തുണച്ച സ്വതന്ത്ര കമറുലൈല വിജയിച്ചു. ലീഗിന്റെ പ്രതിനിധിയും ചെയര്‍പേഴ്സനുമായ സി റുബീനയെയാണ് പരാജയപ്പെടുത്തിയത്. കമറുലൈലയ്ക്ക് 21 വോട്ടും റുബീനയ്ക്ക് 16 വോട്ടും കിട്ടി. ബിജെപിയുടെ ഏക അംഗം വിട്ടുനിന്നു. യുഡിഎഫിലെ രണ്ട് കോണ്‍ഗ്രസ് കൗണ്‍സിലര്‍മാരും ഒരു സ്വതന്ത്രനും എല്‍ഡിഎഫിന് വോട്ടുചെയ്തു. മേയ് പതിനാറിനാണ് ചെയര്‍പേഴ്സണെതിരെ അവിശ്വാസം പാസായത്. ചെയര്‍പേഴ്സണ് സി റുബീനക്കെതിരെ എല്‍ഡിഎഫ് കൊണ്ടുവന്ന അവിശ്വാസം 22 വോട്ടുകള്‍ക്കാണ് പാസായത്.ഭരണപക്ഷത്ത് നിന്ന്...\nYou Are Here: Home » Kozhikode » ഫറോക്ക് നഗരസഭ: ഭരണം ഇനി എല്‍ഡിഎഫിന്\nഫറോക്ക് നഗരസഭ: ഭരണം ഇനി എല്‍ഡിഎഫിന്\nPosted date : June 13, 2018 In Kozhikode, MALABAR 0\nഫറോക്ക്: ഫറോക്ക് നഗരസഭാഭരണം എല്‍ഡിഎഫ് പിടിച്ചെടുത്തു. ബുധനാഴ്ച നടന്ന ചെയര് പെഴ്സണ് തെരഞ്ഞെടുപ്പില് എല്‍ഡിഎഫ് പിന്തുണച്ച സ്വതന്ത്ര കമറുലൈല വിജയിച്ചു. ലീഗിന്റെ പ്രതിനിധിയും ചെയര്‍പേഴ്സനുമായ സി റുബീനയെയാണ് പരാജയപ്പെടുത്തിയത്. കമറുലൈലയ്ക്ക് 21 വോട്ടും റുബീനയ്ക്ക് 16 വോട്ടും കിട്ടി. ബിജെപിയുടെ ഏക അംഗം വിട്ടുനിന്നു. യുഡിഎഫിലെ രണ്ട് കോണ്‍ഗ്രസ് കൗണ്‍സിലര്‍മാരും ഒരു സ്വതന്ത്രനും എല്‍ഡിഎഫിന് വോട്ടുചെയ്തു.\nമേയ് പതിനാറിനാണ് ചെയര്‍പേഴ്സണെതിരെ അവിശ്വാസം പാസായത്. ചെയര്‍പേഴ്സണ് സി റുബീനക്കെതിരെ എല്‍ഡിഎഫ് കൊണ്ടുവന്ന അവിശ്വാസം 22 വോട്ടുകള്‍ക്കാണ് പാസായത്.ഭരണപക്ഷത്ത് നിന്ന് രണ്ട് കോണ്‍ഗ്രസ് കൗണ്‍സിലര്‍മാരും നഗരസഭയുടെ മുന് ചെയര്‍പേഴ്സണും ലിഗിന്റെ റിബലായി മല്‍സരിച്ച ജയിച്ച കൗണ്‍സിലറും അന്ന് അവിശ്വാസത്തെ അനുകൂലിച്ചു. 38 അംഗ നഗരസഭയില് എല്‍ഡിഎഫ് 18, യുഡിഎഫ് 18 ,2സ്വതന്ത്രര്, ഒരു ബിജെപി എന്നിങ്ങനെയാണ് കക്ഷിനില. ബിജെപി വോട്ടെടുപ്പില്‍നിന്ന് വിട്ടു നിന്നു.\nവൈസ് ചെയര്‍പേഴ്സണ് തെരെഞ്ഞെടുപ്പും ഇന്ന് നടക്കും.\nപുത്തന് ഡിസൈനുകളുമായി ചിങ്ങം ഒന്നിന് കോട്ടൺവില്ല സിവിൽസ്റ്റേഷനിൽ പ്രവർത്തനം ...


a video spreads in Facebook related to Jallikkettu | ജെല്ലിക്കെട്ടിനെ തകര്‍ക്കാന് ഗൂഢാലോചന.. ?! ചെന്നൈയിലെത്തിയ ജഴ്‌സിപ്പശുക്കളുടെ ലക്ഷ്യമെന്ത് !! - Malayalam Oneindia\nUpdated: Wed, Jan 18, 2017, 17:52 [IST]\nചെന്നൈ : ജെല്ലിക്കെട്ട് സുപ്രീം കോടതി നിരോധിച്ചതിനെ തുടര്‍ന്ന് തമിഴ്‌നാട്ടില് കനത്ത പ്രതിഷേധമാണ് തുടരുന്നത്. മറീന ബീച്ചിലേത് തമിഴ്‌നാട് ഇതുവരെ കാണാത്ത വിധമുള്ള പ്രക്ഷോഭമാണെന്നാണ് വിലയിരുത്തപ്പെടുന്നത്. സോഷ്യല് മീഡിയയിലും വന് പിന്തുണയാണ് ജെല്ലിക്കെട്ട് നിരോധനം പിന്‍വലിക്കണമെന്ന ആവശ്യത്തിന് ലഭിക്കുന്നത്.\nഅതേസമയം കലക്കവെള്ളത്തില് മീന് പിടിക്കുന്നവരും സോഷ്യല് മീഡിയയില് കുറവല്ല. അനുകൂലിച്ച് പ്രചരിക്കുന്ന പോസ്റ്റുകള്‍ക്കൊപ്പം തമാശ വീഡിയോകളും പോസ്റ്ററുകളും കുറവല്ല. ഇത്തരമൊരു വീഡിയോ ഫേസ്ബുക്കില് വന്‍തോതില് പ്രചരിക്കുന്നുണ്ട്.\nഒരു എയര്‍പോട്ടില് വന്നിറങ്ങുന്ന ഒരുകൂട്ടം ജേഴ്‌സി പശുക്കളാണ് വിഷയം. തമിഴ്‌നാട്ടിലെ പശു ഇനങ്ങളെ വിദേശ പശുക്കളെ ഉപയോഗിച്ച് അവയുടെ തനിമ തകര്‍ക്കാനുള്ള കോര്‍പ്പറേറ്റ് നീക്കമാണെന്നാണ് ചില വിരുതന്മാര് കമന്റ് ചെയ്തിരിക്കുന്നത്.\nഇതിന് ജെല്ലിക്കെട്ടുമായി എന്താണ് ബന്ധം എന്നല്ലേ. ജെല്ലിക്കെട്ടിന് വേണ്ടി ശബ്ദമുയര്‍ത്തുന്നവരുടെ പ്രധാന വാദം ജെല്ലിക്കെട്ട് ഇല്ലാതായാല് അത് തദ്ദേശിയമായ കാലിവര്‍ഗങ്ങളെ ഇല്ലാതാക്കുമെന്നാണ്. ഇതോടെ ആ സ്ഥാനത്ത് വിദേശ ഇനങ്ങള് സ്ഥാനം പിടിക്കുമല്ലോ.\nജെല്ലിക്കെട്ടിനെ എതിര്‍ക്കുന്നവരാണ് ചെന്നൈ വിമാനത്താവളം വഴി വിദേശ പശുക്കളെ എത്തിക്കുന്നത് എന്നാണ് സോഷ്യല് മീഡിയയിലെ കമന്റുകള്. ജുറാസിക് പാര്‍ക്ക് സിനിമയില് കൂട്ടിലടച്ച് ദിനോസറിനെ കൊണ്ടുവരുന്നതിനോടും ഇതിനെ ചിലര് താരതമ്യം ചെയ്തിരിക്കുന്നു.\n59 ജേഴ്‌സി പശുക്കളാണ് ഖത്തര് കാര്‍ഗോയില് നിന്നും ചെന്നൈയിലെത്തിയത്. യഥാര്‍ത്ഥത്തില് ഈ പശുക്കള്‍ക്ക് ജെല്ലിക്കെട്ടുമായി യാതൊരു ബന്ധവുമില്ല. ഇവ എവിടേക്കാണ് എന്നല്ലേ..\nതമിഴ്‌നാട്ടിലേക്കുള്ളതു പോലുമല്ല ഈ പാവം പശുക്കള്.ഡെന്മാര്‍ക്കില് നിന്നുള്ള പശുക്കളാണിത്. ഗുജറാത്തിലെ ആനന്ദിലേക്കുള്ള വഴിയെ ചെന്നൈയില് എത്തിയതാണെന്നേ ഉള്ളൂ.\njallikattu peta justice protest ban youth chennai jayalalithaa government ജെല്ലിക്കെട്ട് പേട്ട പ്രതിഷേധം തമിഴ്നാട് സുപ്രിം കോടതി നിരോധനം ജയലളിത\nA video of Jersey bulls is widley spreads in social media claiming conspiracy against Jallikkattu.


കേരളാ ബ്ലാസ്റ്റേഴ്സ് ന്യൂസ്marko leskovic to kerala blasters\nതകർപ്പൻ നീക്കവുമായി കേരളാ ബ്ലാസ്റ്റേഴ്സ്; ആറാം വിദേശ താരമായി ക്രൊയേഷ്യൻ ഡിഫൻഡർ ടീമിലെത്തുമെന്ന് സൂചന\nArgentina v Croatia - International Friendly / Bryn Lennon/Getty Images\nക്രൊയേഷ്യൻ പ്രതിരോധ താരം മാർക്കോ ലെസ്ക്കോവിച്ചിനെ ടീമിലെത്തിക്കാനൊരുങ്ങി ഐ എസ് എൽ ക്ലബ്ബായ കേരളാ ബ്ലാസ്റ്റേഴ്സ് എഫ് സി. സീസണിലെ തങ്ങളുടെ ആറാം വിദേശ താരമായി ക്ലബ്ബ്, ലെസ്ക്കോവിച്ചിനെ ടീമിലെത്തിക്കുമെന്ന വിവരം ഫുട്ബോൾ വെബ്സൈറ്റായ ഐ എഫ് ടി ഡബ്ല്യു സിയാണ് ഇന്ന് റിപ്പോർട്ട് ചെയ്തത്. കരാർ കാര്യത്തിൽ താരവുമായി ബ്ലാസ്റ്റേഴ്സ് ധാരണയിലെത്തിയെന്നും ഉടൻ തന്നെ അദ്ദേഹം കരാറിൽ ഒപ്പുവെക്കുമെന്നുമാണ് സൂചന.\nക്രൊയേഷ്യൻ ഒന്നാം ഡിവിഷൻ ലീഗിൽ നൂറ്റിയൻപതിലധികം മത്സരങ്ങൾ കളിച്ച് പരിചയസമ്പത്തുള്ള ലെസ്കോവിച്ച് യുവേഫ യൂറോപ്പ ലീഗിലടക്കം പന്തു തട്ടിയിട്ടുണ്ട്. 2016ൽ ക്രൊയേഷ്യയിലെ പ്രമുഖ ക്ലബ്ബായ ഡൈനാമോ സാഗ്രബുമായി അഞ്ച് വർഷത്തെ കരാറിൽ ഒപ്പുവെച്ച ഈ മുപ്പതുകാരൻ കഴിഞ്ഞ സീസണിൽ ലോണടിസ്ഥാനത്തിൽ എൻ കെ ലോക്കോമോട്ടീവക്കായാണ് കളിച്ചത്. ഈ വർഷം ജൂലൈയോടെ ഡൈനാമോ സാഗ്രബുമായുള്ള അഞ്ച് വർഷ കരാർ അവസാനിച്ച ഈ സെന്റർബാക്ക് താരം ഇപ്പോൾ ഫ്രീ ഏജന്റായാണ് ബ്ലാസ്റ്റേഴ്സിലേക്ക് വരുന്നത്.\nസെന്റർബാക്കാണ് ഇഷ്ടപൊസിഷനെങ്കിലും ഡിഫൻസീവ് മിഡ്ഫീൽഡറായും കളിപ്പിക്കാൻ കഴിയുന്ന താരമാണ് ലെസ്കോവിച്ച്. 2014 ൽ അർജന്റീന ക്കെതിരെ കളിച്ചു കൊണ്ട് അന്താരാഷ്ട്ര ഫുട്ബോളിൽ അരങ്ങേറ്റം കുറിച്ച താരം 2017 ൽ എസ്റ്റോണിയക്കെതിരെയാണ് അവസാനമായി ക്രൊയേഷ്യൻ ജേഴ്സിയണിഞ്ഞത്.\nഅതേ സമയം എട്ടാം സീസൺ ഇന്ത്യൻ സൂപ്പർ ലീഗിന് മുൻപായി ബ്ലാസ്റ്റേഴ്സിലെത്തുന്ന ആറാമത്തെ വിദേശ താരം കൂടിയാവും മാർക്കോ ലെസ്ക്കോവിച്ച്. നിലവിൽ അൽവാരോ വാസ്ക്വസ്, എനസ് സിപ്പോവിച്ച്, ചെഞ്ചോ ഗിൽഷൻ, ജോർജ് പെരെയ്ര ഡയസ്, അഡ്രിയാൻ ലൂണ എന്നിവരാണ് ബ്ലാസ്റ്റേഴ്സിനൊപ്പമുള്ള വിദേശ താരങ്ങൾ.


പൊലീസ് സ്മൃതി ദിനത്തിന് സൂംബകളിച്ച് യതീഷ് ചന്ദ്രയും ജയസൂര്യയും. ബുള്ളറ്റ് ഓടിച്ച് ടൊവിനോതോമസ്. |yatheesh chandra and jayasurya performing zumba dance tovino's bullet ride on police smrithi dinam celebration – News18 Malayalam\nരാവിലെ കൂട്ടയോട്ടത്തിന് മുമ്പ് നടന്ന വാമിംഗ് അപ്പിലാണ് യതീഷ് ചന്ദ്ര സൂംബ നർത്തകർക്കൊപ്പം ചുവടു വെച്ചത്.\ntovino and yatish\nLast Updated : October 20, 2019, 13:42 IST\nതൃശ്ശൂർ : കൂളിംഗ് ഗ്ലാസ്സും പൊലീസ് ജാക്കറ്റും. റോയൽ എൻഫീൽഡ് ക്ലാസിക്കിൽ സ്റ്റൈൽ മന്നനായി ടൊവിനോ അമർന്നിരുന്നപ്പോൾ കാണികളിൽ അമ്പരപ്പ്. അടുത്തിടെ പുറത്തിറങ്ങിയ എടക്കാട് ബറ്റാലിയൻ എന്ന ചിത്രത്തിലെ കഥാപാത്രമായ ഷഫീക്കിന്റെ ഗെറ്റപ്പിലായിരുന്നു ടൊവിനോ എത്തിയത്. തൊട്ടടുത്ത് മറ്റൊരു ബുള്ളറ്റിൽ തൃശ്ശൂരുകാരുടെ സ്വന്തം സിറ്റി പൊലീസ് കമ്മീഷണർ യതീഷ് ചന്ദ്ര. പുറകിൽ യൂനിഫോമിൽ പൊലീസുകാർ.\nalso read:Exclusive: 'എതിരെ പ്രവർത്തിക്കുന്നത് ഐഎഎസ്-ഐപിഎസ് അഴിമതി ശൃംഖല'; പദവി കിട്ടാത്തതില് മുഖ്യമന്ത്രിയ്ക്ക് പങ്കില്ലെന്ന് ജേക്കബ് തോമസ്\nപൊലീസ് സ്മൃതി ദിനാചരണത്തിന്റെ ഭാഗമായി നടന്ന ബുള്ളറ്റ് റാലിയാണ് കാണികൾക്ക് ആവേശമായത്. സെൽഫി എടുക്കാനും ഫോട്ടോ എടുക്കാനും തിരക്ക് കൂട്ടി നിരവധി പേരാണ് തിങ്ങിനിറഞ്ഞത്. ആരാധകർക്ക് നേരെ പുഞ്ചിരിച്ചും കൈകൾ ഉയർത്തി വീശിയും ടൊവിനോ അഭിവാദ്യം ചെയ്തു. യുവാക്കൾക്കിടയിൽ ഹരമായ യതീഷ് ചന്ദ്രയും ടൊവിനോയും ഒരുമിച്ച് ബുള്ളറ്റ് റാലിയിൽ പങ്കെടുത്തത് വേറിട്ട കാഴ്ചയായി. തൃശ്ശൂർ കമ്മീഷണർ ഓഫീസിന് മുന്നിൽ നിന്നും മണ്ണൂത്തി വരെ ടൊവിനോ ബൈക്ക് ഓടിച്ചു.\nരാവിലെ കൂട്ടയോട്ടത്തിന് മുമ്പ് നടന്ന വാമിംഗ് അപ്പിലാണ് യതീഷ് ചന്ദ്ര സൂംബ നർത്തകർക്കൊപ്പം ചുവടു വെച്ചത്. നടൻ ജയസൂര്യയും താളമിട്ടു. ഇടക്ക് ചുവടുകൾ പിഴച്ചെങ്കിലും പതിവ് മന്ദഹാസത്തിൽ ഒളിപ്പിച്ച് കൂട്ടയോട്ടത്തിന് ഓളമേകി. ജയസൂര്യയാണ് ഓട്ടം ഫ്ലാഗ് ഓഫ് ചെയ്തത്. ഏതാനും ദൂരം ഓടി ജയസൂര്യ പിൻ വാങ്ങിയെങ്കിലും അഞ്ച് കിലോമീറ്റർ കൂളായി ഫിനിഷ് ചെയ്താണ് യതീഷ് ചന്ദ്ര പിൻ വാങ്ങിയത്.\n1959ല് ചെനീസ് പട്ടാളം കൊലപ്പെടുത്തിയ ഇന്ത്യന് പൊലീസ് സേനാംഗങ്ങള്‍ക്ക് ആദരവ് പ്രകടിപ്പിച്ചാണ് എല്ലാ വര്‍ഷവും ഒക്ടോബര് 21ന് രാജ്യം പൊലീസ് സ്മൃതി ദിനമായി ആചരിക്കുന്നത്.\nFirst published: October 20, 2019, 13:36 IST


93.3% പേർ പിന്തുണച്ചു; ആം ആദ്മിയുടെ പഞ്ചാബ് മുഖ്യമന്ത്രി സ്ഥാനാർഥിയായി ഭഗവന്ത് സിങ് മൻ | India News | National News | Manorama News\n93.3% പേർ പിന്തുണച്ചു; ആം ആദ്മിയുടെ പഞ്ചാബ് മുഖ്യമന്ത്രി സ്ഥാനാർഥിയായി ഭഗവന്ത് സിങ് മൻ\nസ്വന്തം ലേഖകൻ January 18, 2022 01:51 PM IST\nഭഗവന്ത് സിങ് മൻ ആം ആദ്മി പാർട്ടിയുടെ പഞ്ചാബ് മുഖ്യമന്ത്രി സ്ഥാനാർഥി . ജനകീയ വോട്ടെടുപ്പിലുടെയായിരുന്നു തിരഞ്ഞെടുപ്പ് . അതേസമയം തെരഞ്ഞെടുപ്പിന് ആഴ്ചകള് മാത്രം ശേഷിക്കെ അനധികൃത മണൽ ഖനന കേസിൽ പഞ്ചാബ് മുഖ്യമന്ത്രിയുടെ അനന്തരവന്റെ 12 സ്ഥാപനങ്ങളിൽ എന്‍ഫോഴ്‌സ്‌മെന്റ് റെയ്ഡ് നടത്തി. രാഷ്ട്രീയ വേട്ടയാടലാണെന്ന് കോൺഗ്രസ് ആരോപിച്ചു.\nപഞ്ചാബിലെ ആം ആദ്മി പാർട്ടിയുടെ മുഖവും എംപിയുമായ ഭഗവന്ത് സിങ് മനെ മുഖ്യമന്ത്രി സ്ഥാനാർഥിയാക്കാൻ നേരത്തെ തന്നെ ധാരണയായിരുന്നു. പിന്നീട് ജനകീയ വോട്ടെടുപ്പ് കൂടി നടത്താൻ തീരുമാനിച്ചു. പ്രതികരിച്ച 22 ലക്ഷം പേരിൽ 93.3% പേർ ഭാഗവന്ത്സിങ് മനെ പിന്തുണച്ചു.\nജാട്ട് നേതാവ്, താഴെ തട്ട് വരെയുള്ള സ്വാധീനം, മികച്ച പ്രാസംഗികൻ തുടങ്ങിയവ ഭഗവന്ത് മന് ഗുണകരമായി.\nമദ്യപാനി എന്ന ആരോപണവും നിലവില മുഖ്യമന്ത്രി ചരൻ ജിത് ഛന്നി അടക്കമുള്ളവരെ അപേക്ഷിച്ച് ഭഗവന്ത് മന്\nപരിചയ സമ്പത്ത് കുറവാണെന്നതും കുറവുകളായി പ്രതിപക്ഷം ചൂണ്ടിക്കാട്ടുന്നു. അതേസമയം ചരണ്‍ജിത് സിങ് ഛന്നിയുടെ അനന്തരവന് ഭൂപീന്ദര് സിങ് ഹണിയുമായി ബന്ധപ്പെട്ട വിവിധ ഇടങ്ങളില് നടന്ന എന്‍ഫോഴ്‌സ്‌മെന്റ് റെയ്ഡിൽ\nമൊഹാലിയിലെ വസതിയിലടക്കം 12 ഇടങ്ങളിലായിരുന്നു പരിശോധന. അനധികൃത മണല് ഖനനക്കേസുമായി ബന്ധപ്പെട്ട് നേരത്തെ പൊലീസ് എടുത്ത കേസ് ഇഡിക്ക് കൈമാറിയിരുന്നു.\nഅന്വേഷണ ഏജൻസികളെ വച്ചുള്ള വേട്ടയാടലാണിതെന്ന് കോൺഗ്രസ് ആരോപിച്ചു. മുഖ്യമന്ത്രി അഴിമതിക്കാരെയും അനധികൃത മണൽ കടത്തുകാരെയും സംരക്ഷിക്കുകയാണെന്നായിരുന്നു അരവിന്ദ് കെജ്രിവാളിന്റെ പ്രതികരണം.


കൈവയ്പ്പുവഴി ഒരിക്കല് അഭിഷേകം നല്‍കപ്പെട്ടതിനുശേഷം പിന്നീട് പരിശുദ്ധാത്മാവിനെ തിരിച്ചെടുക്കാന് ഒരു സഭയ്ക്കും സഭാധികാരികള്‍ക്കും അവകാശമില്ല എന്ന ദൈവനീതിയെപ്രതി സ്വര്‍ഗ്ഗത്തിലെ നല്ല ദൈവത്തിനു നന്ദിപറഞ്ഞുകൊണ്ട് ഈ ലേഖനം ആരംഭിക്കാം! എന്താണ് ഇത്തരമൊരു മുഖവുരയെന്ന് ചിന്തിക്കുന്നവര്‍ക്ക് ലേഖനത്തിന്റെ അന്ത്യത്തില് അതു മനസ്സിലാകും.\nവിശ്വാസം എന്നത് ദൈവത്തിന്റെ ദാനമാണ്. ഒരേ ബൈബിള് വായിക്കുകയും ഒരേ വചനംതന്നെ കേള്‍ക്കുകയും ചെയ്യുന്ന വ്യക്തികളില് വിശ്വാസത്തിന്റെ അളവ് ഒരുപോലെ ആകണമെന്നില്ല. ഒരേ അദ്ധ്യാപകനില്‍നിന്ന് പഠിക്കുന്ന വിദ്യാര്‍ത്ഥികളില് ചിലര് തോല്‍ക്കുകയും മറ്റു ചിലര് ഉന്നത വിജയം കൈവരിക്കുകയും ചെയ്യുന്നതുപോലെ തന്നെയാണ് വിശ്വാസത്തിന്റെ കാര്യവും. പരസ്പരം പൂരകങ്ങളല്ലാത്ത കാര്യങ്ങള് അവതരിപ്പിച്ചതില് മനോവയുടെ വായനക്കാര് വിഷമിക്കരുത്. അനിവാര്യമായ രണ്ടു സംഗതികളെ ആരംഭത്തില് സൂചിപ്പിച്ചുകൊണ്ട് വിഷയത്തിലേക്ക് കടക്കാം എന്നു കരുതി!\nപിശാചുക്കളെ ബഹിഷ്ക്കരിക്കാന് എല്ലാ മനുഷ്യര്‍ക്കും അധികാരമുണ്ടോ എന്ന വിഷയത്തെക്കുറിച്ചാണ് ഇവിടെ നാം ചര്‍ച്ചചെയ്യാന് പോകുന്നത്. അതിനായി ആദ്യംതന്നെ, പിശാചുക്കള് ഉണ്ടോയെന്നും, ഉണ്ടെങ്കില് അവര് എപ്രകാരമാണ് പ്രവര്‍ത്തിക്കുന്നതെന്നും അറിയണം.\nപിശാചുക്കളെന്നത് യാഥാര്‍ത്ഥ്യമാണെന്നു സമ്മതിക്കുന്നത് കുറച്ചിലായി കരുതുന്നവര് അനേകരാണ്. പിശാചിന്റെ പല പ്രവര്‍ത്തികളെയും മാനസീക വിഭ്രാന്തിയായും അന്ധവിശ്വാസമായും പ്രചരിപ്പിക്കാനാണ് ചിലര്‍ക്കെല്ലാം താത്പര്യം. ഇത്തരക്കാരുടെ ജീവിതത്തില് അപരിഹാര്യമായ പ്രശ്നങ്ങള് വരുമ്പോള് രഹസ്യമായി മന്ത്രവാദികളെ സമീപിക്കുമെന്നത് പരസ്യമായ രഹസ്യം! പിശാചുബാധയുടെയും പ്രേതബാധയുടെയും പേരില് അനേകം അന്ധവിശ്വാസങ്ങളും അതോടനുബന്ധമായ തട്ടിപ്പുകളും നിലവിലുണ്ടെന്ന യാഥാര്‍ത്ഥ്യം അംഗീകരിച്ചുകൊണ്ടുതന്നെ ചില സത്യങ്ങളിലേക്ക് വെളിച്ചം വീശേണ്ടിയിരിക്കുന്നു.\nആദ്യമായി ഒരുകാര്യം തുറന്നുപറയട്ടെ: പിശാചില്ലെന്ന പ്രചരണത്തിന്റെ പിന്നില് പ്രവര്‍ത്തിക്കുന്നത് പിശാചു തന്നെയാണ്! അവന് തന്റെ അനുയായികളെ ഇതിനായി ഉപയോഗിക്കുന്നു എന്നതാണ് വസ്തുത. തന്റെ പ്രവര്‍ത്തനങ്ങള് സൌകര്യപൂര്‍വ്വം തുടരാന് ഒരു മറ ആവശ്യമായതിനാല് പിശാചുക്കള് എന്നത് അന്ധവിശ്വാസമാണെന്ന് അവന്‍തന്നെ പ്രചരിപ്പിക്കുന്നു. അതുവഴി ഉടലെടുക്കുന്ന അജ്ഞതയിലൂടെ മനുഷ്യരെ തന്റെ അടിമകളാക്കുകയാണ് അവന് ചെയ്യുന്നത്. പൈശാചികമായ പ്രവര്‍ത്തികളില് ഏര്‍പ്പെട്ടിരിക്കുന്നവരെല്ലാം സാത്താനെന്നത് മിഥ്യയാണെന്ന് പ്രചരിപ്പിക്കുന്നതിന്റെ കാരണമിതാണ്. താന് അവിശ്വാസിയാണെന്ന് സ്വയം വെളിപ്പെടുത്തുന്ന ഏ. കെ. ആന്റണിയും കൂടെക്കൂടെ 'പൈശാചികം' എന്ന വാക്ക് ഉപയോഗിക്കുന്നതിലെ വൈരുദ്ധ്യം മനോവയ്ക്ക് മനസ്സിലാകുന്നില്ല!\nഇനിയും ഒരുകാര്യവുംകൂടി വ്യക്തമാക്കുകയാണ്: അവിശ്വാസിയായ ഒരുവനെ വിശ്വാസിയാക്കുക എന്ന ദൌത്യം ഈ ലേഖനത്തിനില്ല. മറിച്ച്, വിശ്വാസികള്‍ക്കിടയിലുള്ള അവ്യക്തത നീക്കിക്കളയുക എന്നതാണ് ഇവിടെ ലക്ഷ്യമിടുന്നത്! പിശാചുബാധയെയും അവയെ ബഹിഷ്ക്കരിക്കുന്നതിനേയും സംബന്ധിച്ച് വിവിധ ക്രൈസ്തവസഭകളില് വിഭിന്നമായ അഭിപ്രായങ്ങളുണ്ടെന്ന് നമുക്കറിയാം. സഭകളിലെ ചില നേതാക്കള്‍ക്കിടയിലും ഇതില് ഏകീകൃതമായ അഭിപ്രായമില്ല. അതുകൊണ്ടുതന്നെ സാധാരണ വിശ്വാസികള് ആശയക്കുഴപ്പത്തിലുമാണ്! ദൈവവചനത്തിന്റെ അടിസ്ഥാനത്തില് ഇതിനുള്ള ഉത്തരം കണ്ടെത്തി വായനക്കാരെ സഹായിക്കുവാന് 'മനോവ' ഇവിടെ ശ്രമിക്കുന്നു!\nപിശാചുക്കള് ഒരു യാഥാര്‍ത്ഥ്യമാണ്!\nയേഹ്ശുവായുടെ പരസ്യജീവിതകാലത്ത് പിശാചുബാധിതരായ അനേകരെ സുഖപ്പെടുത്തുന്നതായി ബൈബിളില് വായിക്കുന്നുണ്ട്. അതുകൊണ്ടുതന്നെ പിശാചുക്കള് യഥാര്‍ത്ഥമായും ഉണ്ടെന്നകാര്യം വ്യക്തമാണ്. പിശാച് ഇല്ലായിരുന്നിവെങ്കില് അതിനെ പുറത്താക്കുക എന്നത് ഒരു പ്രഹസനമാകുകായിരുന്നു. ഇത്തരം തട്ടിപ്പിന് യേഹ്ശുവാ ഒരിക്കലും തയ്യാറാകുമായിരുന്നില്ല. ഒരു വ്യക്തിയില്‍തന്നെ അനേകം പിശാചുക്കാള് ആവസിക്കും എന്നതിനും ബൈബിളില് സാക്ഷ്യമുണ്ട്.\nമഗ്ദലേനമറിയത്തെക്കുറിച്ച് മര്‍ക്കോസ് സുവിശേഷകന് രേഖപ്പെടുത്തിയിരിക്കുന്ന ഒരു വചനഭാഗം നോക്കുക: "ആഴ്ചയുടെ ഒന്നാംദിവസം രാവിലെ ഉയിര്‍ത്തെഴുന്നേറ്റതിനുശേഷം, യേഹ്ശുവാ ആദ്യം മഗ്ദലേനമറിയത്തിനു പ്രത്യക്ഷപ്പെട്ടു. ഇവളില്‍നിന്നാണ് അവന് ഏഴു പിശാചുക്കളെ പുറത്താക്കിയത്"(മര്‍ക്കോ:16;9). പിശാചുക്കള് ഉണ്ടെന്നതിനും ഒരു വ്യക്തിയില് ഒന്നിലധികം പിശാചുക്കള് വസിക്കും എന്നതിനും ഈ വചനഭാഗം സാക്ഷ്യമാണ്!\nമറ്റൊരു വചനഭാഗത്ത് അനേകം പിശാചുക്കള് ബാധിച്ച ഒരുവനെ കാണുന്നുണ്ട്. അവനില്‍നിന്ന് പിശാചുക്കളെ പുറത്താക്കുന്നതിനുമുമ്പ് യേഹ്ശുവാ അവനോട് പേരു ചോദിക്കുന്നു. ഈ സംഭവം ലൂക്കായുടെ സുവിശേഷത്തില്‍നിന്ന് ശ്രദ്ധിക്കുക: "യേഹ്ശുവാ അവനോട് നിന്‍റെ പേരെന്ത് എന്നു ചോദിച്ചു. ലെഗിയോണ് എന്ന് അവന് പറഞ്ഞു: എന്തെന്നാല് അനേകം പിശാചുക്കള് അവനില് പ്രവേശിച്ചിരുന്നു"(ലൂക്കാ:8;30). ഈ പിശാചുക്കള് തങ്ങളെ പാതാളത്തിലേക്ക് അയക്കാതെ അവിടെ മേഞ്ഞിരുന്ന പന്നിക്കൂട്ടത്തില് ആവേശിക്കാന് അനുവദിക്കണമെന്ന് യേഹ്ശുവായോടു യാചിക്കുന്നുണ്ട്. യേഹ്ശുവാ അപ്രകാരം അനുവദിക്കുകയും അനന്തരം ഈ പിശാചുക്കള് പന്നികളില് പ്രവേശിക്കുകയും ചെയ്തു. പിശാചുക്കള് ആവേശിച്ച പന്നികള് കിഴക്കാം തൂക്കായ തീരത്തിലൂടെ തടാകത്തിലേക്ക് പാഞ്ഞുചെന്ന് മുങ്ങിച്ചത്തു എന്നാണ് ലൂക്കാ സുവിശേഷകന് വിവരിക്കുന്നത്. മര്‍ക്കോസിന്റെ വിവരണത്തില് ഏകദേശം രണ്ടായിരം പന്നികള് ഉണ്ടായിരുന്നു എന്ന് വ്യക്തമാക്കിയിട്ടുണ്ട്(മര്‍ക്കോ:5;13).\nഅതായത്, ഒരു വ്യക്തിയില്‍നിന്ന് പുറത്തുവന്ന പിശാചുക്കള് രണ്ടായിരത്തോളം പന്നികളില് പ്രവേശിക്കണമെങ്കില് കുറഞ്ഞത് ഓരോ പന്നിക്കും ഒന്നുവീതം പിശാചുക്കള് ഉണ്ടായിരുന്നിരിക്കണം! ഒരു പിശാചിന് ഒന്നിലധികം പന്നികളില് ഒരേസമയം പ്രവേശിക്കാന് സാധിക്കില്ലല്ലോ! ഒന്നില്‍നിന്ന് ഇറങ്ങിയതിനുശേഷമേ മറ്റൊന്നില് പ്രവേശിക്കാന് സാധിക്കുകയുള്ളുവെന്ന് ഈ സംഭവത്തിലൂടെ വ്യക്തമാകുന്നുണ്ടല്ലോ! ഇതു കൂടുതല് വ്യക്തമാക്കുന്ന വേറെയും തെളിവുകള് ബൈബിളിലുണ്ട്. അശുദ്ധാത്മാവിന്റെ മടങ്ങിവരവിനെക്കുറിച്ച് വിവരിക്കുന്ന ഭാഗത്ത് ഇത് മനസ്സിലാക്കാന് കഴിയും.\n"അശുദ്ധാത്മാവ് ഒരു മനുഷ്യനെ വിട്ടുപോകുമ്പോള് അത് ആശ്വാസം തേടി വരണ്ട സ്ഥലങ്ങളിലൂടെ അലഞ്ഞുനടക്കുന്നു: എന്നാല് കണ്ടെത്തുന്നില്ല. അപ്പോള് അതു പറയുന്നു: ഞാന് ഇറങ്ങിപ്പോന്ന എന്റെ ഭവനത്തിലേക്കു തിരിച്ചുചെല്ലും. അതു മടങ്ങിവരുമ്പോള് ആ സ്ഥലം ആളൊഴിഞ്ഞും അടിച്ചുവാരി സജ്ജീകരിക്കപ്പെട്ടും കാണുന്നു. അപ്പോള് അതു പുറപ്പെട്ടുചെന്ന് തന്നെക്കാള് ദുഷ്ടരായ ഏഴ് ആത്മാക്കളെക്കൂടി തന്നോടൊത്തു കൊണ്ടുവരുകയും അവിടെ പ്രവേശിച്ചു വാസമുറപ്പിക്കുകയും ചെയ്യുന്നു"(മത്താ:12;43-45). ഒരു മനുഷ്യനില് എത്ര ആത്മാക്കള്‍ക്കുവേണമെങ്കിലും വസിക്കാന് സാധിക്കും; എന്നാല്, ഒരേസമയം പലരില് പ്രവേശിക്കാന് ഒരു ദുരാത്മാവിനു കഴിയില്ല.\nപിശാചുക്കളും ദുരാത്മാക്കളും മിഥ്യയല്ല എന്ന് വ്യക്തമാക്കുന്നതിനായി ഒരു വചനഭാഗംകൂടി പരിശോധിക്കാം. യേഹ്ശുവാ തന്റെ അപ്പസ്തോലന്മാരായി പന്ത്രണ്ടുപേരെ തിരഞ്ഞെടുത്തുകൊണ്ട് അവര്‍ക്ക് ചില അധികാരങ്ങള് നല്‍കുന്ന സംഭവമാണിത്. "അവന് തന്റെ പന്ത്രണ്ടു ശിഷ്യന്മാരെ വിളിച്ച്, അശുദ്ധാത്മാക്കളെ ബഹിഷ്കരിക്കാനും എല്ലാ രോഗങ്ങളും വ്യാധികളും സുഖപ്പെടുത്താനും അവര്‍ക്ക് അധികാരം നല്‍കി"(മത്താ:10;1).\nഅശുദ്ധാത്മാക്കളും പിശാചുക്കളും ഉണ്ടെന്നും അവ മനുഷ്യരിലും ജന്തുക്കളിലും പ്രവേശിക്കുമെന്നും ഇതിലൂടെ മനസ്സിലാക്കാന് സാധിക്കും. ഇസ്രായേല് വംശത്തിലെ നഷ്ടപ്പെട്ടുപോയ ആടുകളുടെ അടുത്തേക്ക് ശിഷ്യന്മാരെ പറഞ്ഞയച്ചുകൊണ്ട് യേഹ്ശുവാ നല്കുന്ന അധികാരം നോക്കുക: "സ്വര്‍ഗ്ഗരാജ്യം സമീപിച്ചിരിക്കുന്നു എന്നു പ്രസംഗിക്കുവിന്. രോഗികളെ സുഖപ്പെടുത്തുകയും മരിച്ചവരെ ഉയിര്‍പ്പിക്കുകയും കുഷ്ഠരോഗികളെ ശുദ്ധരാക്കുകയും പിശാചുക്കളെ ബഹിഷ്കരിക്കുകയും ചെയ്യുവിന് "മത്താ:10;8).\nപിശാചുക്കളെ ബഹിഷ്കരിക്കാനുള്ള അധികാരം ഈ അപ്പസ്തോലന്മാര്‍ക്ക് നല്‍കിയതിലൂടെ, പിശാചുക്കള് എന്നത് മിഥ്യയല്ല എന്ന് യേഹ്ശുവാ സ്ഥിരീകരിക്കുകയായിരുന്നു. ഇന്നത്തെ ചില ബുദ്ധിജീവികള് ഇതിനെ പുച്ഛിച്ചു തള്ളുന്നുവെങ്കില് അതിലൂടെ യേഹ്ശുവായെയും അവിടുത്തെ ജീവനുള്ള വചനത്തെയുമാണ് പുച്ഛിക്കുന്നത്!\nയേഹ്ശുവാ കുരിശില് മരിച്ചതോടെ സാത്താന് നശിപ്പിക്കപ്പെട്ടുവെന്നും; അതിനാല്, ഇപ്പോള് പിശാചുക്കള് ഇല്ലെന്നും വാദിക്കുന്ന ചില കുബുദ്ധികളുമുണ്ട്. ബൈബിളിനെക്കുറിച്ച് ഒന്നുമറിയാത്ത പലരേയും ഇത്തരക്കാര് തങ്ങളുടെ ഈ ആശയത്തില് വഴിതെറ്റിച്ചിരിക്കുകയണ്. യേഹ്ശുവാ മരിച്ച് ഉത്ഥാനം ചെയ്തതിനുശേഷം, സ്വര്‍ഗ്ഗാരോഹണത്തിനു തൊട്ടുമുമ്പ് വിശ്വാസികളായ അനുയായികളോട് പറയുന്നത് നോക്കുക: "വിശ്വസിക്കുന്നവരോടുകൂടെ ഈ അടയാളങ്ങള് ഉണ്ടായിരിക്കും: അവര് എന്റെ നാമത്തില് പിശാചുക്കളെ ബഹിഷ്ക്കരിക്കും"(മര്‍ക്കോ:16;17). ഈ വചനത്തിന്റെ ശക്തിയാല്, അനേകം വ്യക്തികളില്‍നിന്ന് അപ്പസ്തോലന്മാര് പിശാചുക്കളെ ബഹിഷ്ക്കരിക്കുന്ന സംഭവങ്ങള് ബൈബിളില് വിവരിച്ചിട്ടുണ്ട്. ഇന്നു ഇതു തുടരുന്നു!\nയേഹ്ശുവായുടെ മരണവും ഉത്ഥാനവുംവഴി സാത്താനും മരണത്തിനും മനുഷ്യരുടെമേലുള്ള ആധിപത്യം അവസാനിച്ചു. എന്നാല്, സാത്താനും മരണവും എന്നന്നേക്കുമായി ഇല്ലാതാക്കപ്പെട്ടിട്ടില്ല. യേഹ്ശുവാ നമുക്കുവേണ്ടി മരിച്ചതിലൂടെ നമ്മുടെമേലുള്ള മരണത്തിന്റെ ആധിപത്യം ഇല്ലാതായി; എങ്കിലും മരണം ഇല്ലാതായിട്ടില്ലെന്ന് നമുക്കറിയാം. അവിടുത്തെ ഉത്ഥാനത്തിലൂടെ നമ്മുടെ മരണാനന്തര ജീവിതത്തിന് അവന് തെളിവു നല്‍കി. അന്ത്യദിനത്തില് ശരീരത്തോടെ നാമും ഉയിര് ക്കുമെന്നതിന് യേഹ്ശുവായുടെ ഉത്ഥാനമാണ് നമുക്കുള്ള സാക്ഷ്യം!\nഅതുപോലെതന്നെ സാത്താനെ യേഹ്ശുവാ പരാജയപ്പെടുത്തിയെങ്കിലും അവന് ഇന്നുമുണ്ട്. അതുകൊണ്ടാണ് യേഹ്ശുവാ സ്വര്‍ഗ്ഗത്തിലേക്ക് ആരോഹണം ചെയ്യുന്നതിനുമുമ്പ് മുന്നറിയിപ്പോടുകൂടിയ ചുമതല അവിടുത്തെ അനുയായികള്‍ക്കു നല്‍കിയത്. യേഹ്ശുവാ പ്രവര്‍ത്തിച്ചതുപോലെതന്നെ അവിടുത്തെ നാമം ഉപയോഗിച്ച് അനുയായികള്‍ക്ക് പ്രവര്‍ത്തിക്കാന് സാധിക്കും. യേഹ്ശുവായില് വിശ്വസിക്കുകവഴി ദൈവമക്കളായി ഉയര്‍ത്തപ്പെട്ടവര്‍ക്കുള്ള അധികാരവും കടമയുമാണിത്.\nയേഹ്ശുവായില് വിശ്വസിക്കുകയും അവിടുത്തെ പ്രമാണങ്ങള് പാലിക്കുകയും ചെയ്യുന്ന ഒരുവനുമേല് സാത്താന് യാതൊരു അവകാശവും ഇല്ലെന്നു മാത്രമല്ല, ഒരു യഥാര്‍ത്ഥ ക്രൈസ്തവന്റെ പേരു കേള്‍ക്കുമ്പോള്‍പോലും പിശാചു ഭയന്നു വിറയ്ക്കും! നമുക്കുചുറ്റും ഒന്നു കണ്ണോടിച്ചാല് ഇത് വ്യക്തമാകും. തിന്മയുടെ ബന്ധനത്തില് കഴിയുന്ന വ്യക്തികള്‍ക്ക് പ്രാര്‍ത്ഥിക്കുന്ന ഒരു ക്രിസ്ത്യാനിയുടെ സാമീപ്യംപോലും അസ്വസ്ഥത ഉളവാക്കുന്നത് കാണാം. പേരും മേല്‍വിലാസവും ഒന്നും പറയാതെതന്നെ ഒരു ആത്മീയ മനുഷ്യനെ ഇത്തരക്കാരുടെ ഉള്ളില് വസിക്കുന്ന ആത്മാവിനു മനസ്സിലാകും! ആര്‍ക്കും ഒരു ഉപദ്രവവും ചെയ്യാതെ ജീവിച്ചാലും ആത്മീയര് ലോകത്തിനു പരിഹാസ വിഷയമാണ്!\nഒന്നറിയുക: ക്രൈസ്തവന് ലോകത്തിന്റെ മിത്രമല്ല; അതുകൊണ്ടുതന്നെ ലോകം അവനെ പീഡിപ്പിക്കും. ലോകത്തിന്റെ മിത്രമായി കഴിയുന്നവരാരും യഥാര്‍ത്ഥ ക്രിസ്ത്യാനിയല്ല എന്നതാണ് ഇതിന്റെ മറുഭാഗം. ഇന്ന് കേരളത്തിലെ 'കപട' പരിസ്ഥിതി വാദികളും പ്രകൃതിസ്നേഹികളും ഒരു ആനുകാലിക ദൃഷ്ടാന്തമാണ്. ക്രിസ്ത്യാനിയുടെ പേരു കേള്‍ക്കുമ്പോഴുള്ള ലോകത്തിന്റെ ആവലാതി!\nപലരിലും ആശയക്കുഴപ്പം സൃഷ്ടിച്ചിരിക്കുന്ന രണ്ടു വര്‍ഗ്ഗങ്ങളാണ് അശുദ്ധാത്മാക്കളും പിശാചുക്കളും. ഇവ രണ്ടും ഒന്നുതന്നെയാണെന്ന് ചിലരെങ്കിലും ധരിച്ചിട്ടുണ്ട്. എന്നാല്, ഈ രണ്ടു കൂട്ടരും വ്യത്യസ്ഥരാണ് എന്നതാണു വസ്തുത. ഇതിനെക്കുറിച്ചുള്ള ആശയക്കുഴപ്പം വചനത്തെ അടിസ്ഥാനപ്പെടുത്തി പരിഹരിക്കുന്നതാകും ഉത്തമം!\nഅശുദ്ധാത്മാക്കള് പിശാചുക്കളല്ല; പാപത്തോടെ മരിച്ചവരും നരകശിക്ഷ അര്‍ഹിക്കുന്നവരുമായ വ്യക്തികളുടെ ആത്മാക്കളാണിവര്. ഇവരുടെമേല് സാമ്പൂര്‍ണ്ണ അധികാരം സാത്താന് ആയതിനാല് ഈ ആത്മാക്കളെ അവന് തന്റെ ഇഷ്ടനിര്‍വ്വഹണത്തിനായി ഉപയോഗിക്കുന്നു. ഇത്തരം ആത്മാക്കളെ ജീവിച്ചിരിക്കുന്ന മനുഷ്യരില് പ്രവേശിപ്പിച്ച് അവരെക്കൊണ്ട് അനീതി പ്രവര്‍ത്തിപ്പിക്കുന്നത് സാത്താനാണ്! ഇത്തരം ദുരാത്മാക്കള് ബാധിച്ച ഒരുവനെ പിശാചുബാധിതന് എന്നു വിളിക്കുന്നത് പൂര്‍ണ്ണമായും തെറ്റാണെന്നു പറയാന് കഴിയില്ല. കാരണം, ഒരു വ്യക്തിയില് പ്രവേശിച്ചിരിക്കുന്ന ആത്മാവിന് സ്വന്തം ഇഷ്ടപ്രകാരം എന്തെങ്കിലും പ്രവര്‍ത്തിക്കുവാന് സാധിക്കുകയില്ല. തന്നെ നിയന്ത്രിക്കുന്ന സാത്താന്റെ നിര്‍ദ്ദേശമനുസരിച്ച് മാത്രമേ ഇവയ്ക്ക് വ്യാപരിക്കാന് കഴിയുകയുള്ളൂ. പ്രവേശിച്ചിരിക്കുന്നത് ദുരാത്മാവാണെങ്കിലും ഇവയുടെ പരിപൂര്‍ണ്ണ നിയന്ത്രണം പിശാചിനാണ്! അതുകൊണ്ട് ദുരാത്മബാധയെ പിശാചുബാധയായി പരിഗണിക്കാന് കഴിയും.\nപിശാച് നേരിട്ടും ഒരു വ്യക്തിയില് ആവസിക്കാറുണ്ട്. ചില പണ്ഡിതനാട്യക്കാര് ഇക്കാര്യം സമ്മതിച്ചു തരാറുണ്ടെങ്കിലും ആത്മാക്കള് ഒരു വ്യക്തിയില് ആവസിക്കുന്നതിനെ അംഗീകരിക്കാറില്ല. ലാസറിന്റെയും ധനവാന്റെയും ഉപമയെ ഉദ്ധരിച്ചുകൊണ്ടാണ് ഈ വാദമുന്നയിക്കുന്നത്. ധനികന് മരിച്ച് നരകശിക്ഷ അനുഭവിക്കുമ്പോള് അബ്രാഹത്തിന്റെ സന്നിധിയിലുള്ള ലാസറിനെ തന്റെ നാവു തണുപ്പിക്കാനുള്ള വെള്ളവുമായി പറഞ്ഞയക്കാന് ആവശ്യപ്പെടുന്നു. ഇവിടെ അബ്രാഹം പറയുന്ന ഉത്തരമാണ് ചിലരുടെ തെറ്റിദ്ധാരണയ്ക്ക് കാരണം. വചനം ഇപ്രകാരമാണ്: "ഞങ്ങള്‍ക്കും നിങ്ങള്‍ക്കും മധ്യേ ഒരു വലിയ ഗര്‍ത്തവും സ്ഥാപിക്കപ്പെട്ടിരിക്കുന്നു. ഇവിടെനിന്നു നിങ്ങളുടെ അടുത്തേക്കോ അവിടെനിന്നു ഞങ്ങളുടെ അടുത്തേക്കോ ആഗ്രഹിക്കുന്നവര്‍ക്ക് അതു സാധിക്കുകയില്ല"(ലൂക്കാ:16;26).\nവചനം പൂര്‍ണ്ണമായും സത്യമാണ്; എന്നാല്, ആ വചനത്തില് പറഞ്ഞിരിക്കുന്നത് വ്യക്തമായി മനസ്സിലാക്കാത്തതാണ് പ്രശ്നം. സ്വര്‍ഗ്ഗത്തില് ആയിരിക്കുന്നവര്‍ക്ക് നരകത്തിലേക്കോ നരകത്തിലായിരിക്കുന്നവര്‍ക്ക് സ്വര്‍ഗ്ഗത്തിലേക്കോ പോകണമെന്ന് ആഗ്രഹിച്ചാല് അതു സാധ്യമല്ല എന്നു മാത്രമേ വചനം പറഞ്ഞിട്ടുള്ളൂ. അന്ത്യവിധി കഴിയാതെ ആരെയെങ്കിലും നരകത്തിലേക്ക് അയക്കുമെന്ന് വചനം പറഞ്ഞിട്ടില്ലാത്തതുകൊണ്ട് ഇപ്പോള് ആരെങ്കിലും നരകത്തിലാണെന്നു പറയുന്നവര് മൂഢസങ്കല്പത്തിലാണെന്നേ പറയാന് കഴിയൂ.\nഇതു വ്യക്തമാക്കുന്ന വചനം ബൈബിളിലുണ്ട്. യേഹ്ശുവാ തന്നെയാണ്, ഇതു പറയുന്നത്: "അക്കാലത്തെ പീഡനങ്ങള്‍ക്കുശേഷം പൊടുന്നനെ സൂര്യന് ഇരുണ്ടുപോകും. ചന്ദ്രന് പ്രകാശം തരുകയില്ല. നക്ഷത്രങ്ങള് ആകാശത്തില്‍നിന്നു നിപതിക്കും. ആകാശശക്തികള് ഇളകുകയും ചെയ്യും. അപ്പോള് ആകാശത്തില് മനുഷ്യപുത്രന്റെ അടയാളം പ്രത്യക്ഷപ്പെടും; ഭൂമിയിലെ സര്‍വ്വഗോത്രങ്ങളും വിലപിക്കുകയും മനുഷ്യപുത്രന് വാനമേഘങ്ങളില് ശക്തിയോടും മഹത്വത്തോടും കൂടെ വരുന്നതു കാണുകയും ചെയ്യും. വലിയ കാഹളധ്വനിയോടുകൂടെ തന്റെ ദൂതന്മാരെ അവന് അയയ്ക്കും. അവര് ആകാശത്തിന്റെ ഒരറ്റംമുതല് മറ്റേ അറ്റംവരെ നാലു ദിക്കുകളില്‍നിന്ന് അവന്റെ തിരഞ്ഞെടുക്കപ്പെട്ടവരെ ഒരുമിച്ചുകൂട്ടും"(മത്താ:24;29-31). ഇതാണ് അന്ത്യവിധിയുടെ ദിനം! അന്നുമാത്രമാണ് മരിച്ചവര് ഉയിര്‍പ്പിക്കപ്പെടുന്നത്.\nഇതിനു വിരുദ്ധമായി ആരുതന്നെ പഠിപ്പിച്ചാലും അത് ക്രിസ്തുവിന്റെ വചനത്തിനു വിരുദ്ധമാണ്! ഇതിനെ സ്ഥിരീകരിക്കുന്ന ഒരു വചനംകൂടി ശ്രദ്ധിക്കുക: "എന്തെന്നാല്, അധികാരപൂര്‍ണ്ണമായ ആജ്ഞാവചനം കേള്‍ക്കുകയും പ്രധാനദൂതന്‍റെ ശബ്ദം ഉയരുകയും ദൈവത്തിന്റെ കാഹളധ്വനി മുഴങ്ങുകയും ചെയ്യുമ്പോള് യേഹ്ശുവാ സ്വര്‍ഗ്ഗത്തില്‍നിന്ന് ഇറങ്ങിവരുകയും ക്രിസ്തുവില് മരണമടഞ്ഞവര് ആദ്യം ഉയിര്‍ത്തെഴുന്നേല്ക്കുകയും ചെയ്യും. അപ്പോള് ജീവിച്ചിരിക്കുന്നവരായി നമ്മില് അവശേഷിക്കുന്നവര് ആകാശത്തില് യേഹ്ശുവായെ എതിരേല്‍ക്കാനായി അവരോടൊപ്പം മേഘങ്ങളില് സംവഹിക്കപ്പെടും"(1തെസ:4;16,17).\nകത്തോലിക്കാസഭയിലെ ചില വൈദീകരും ആത്മാക്കളുടെ സ്വര്‍ഗ്ഗപ്രവേശം സംബന്ധിച്ച് ഭിന്നാഭിപ്രായമുള്ളവരാണ്. ഇങ്ങനെയുള്ള വൈദീകരോടൊപ്പം മരിച്ചവര്‍ക്കുള്ള 'ഒപ്പീസ്' ചൊല്ലാന് സിമിത്തേരിയില് പോയാല് കാര്യങ്ങള് എളുപ്പമാകും. അവിടെ അര്‍പ്പിക്കുന്ന പ്രാര്‍ത്ഥനകളില് മുകളില് പറഞ്ഞ വസ്തുതകള് ഏറ്റുപറയുന്നുണ്ട്. കത്തോലിക്കാസഭ അംഗീകരിച്ചിരിക്കുന്ന ഒപ്പീസിലെ ഒരുഭാഗം ഇങ്ങനെയാണ്! 'മരിച്ചവര് അക്ഷയരായി കബറിടങ്ങളില് നിന്ന് ഉയിര്‍ത്തെഴുന്നേല്‍ക്കുകയും ജീവിച്ചിരിക്കുന്നവര് രൂപാന്തരപ്പെടുകയും ചെയ്യുന്ന ഭയാനകമായ വിധിദിവസത്തില് .....'\nഇത്തരം വാദങ്ങള് ഉന്നയിക്കുന്നവര് സഭയുടെ ഔദ്യോഗിക പ്രബോധനങ്ങളില് നിലനില്‍ക്കുന്നവരല്ല. തെസലോനിക്കാ ലേഖനത്തെ ആധാരമാക്കിയാണ് സഭ ഈ പ്രാര്‍ത്ഥന രൂപപ്പെടുത്തിയിരിക്കുന്നത്! മരണത്തോടെതന്നെ വിധി കഴിഞ്ഞു എന്നു വാദിക്കുന്നവര് അതിനായി എടുത്തു പറയുന്ന മറ്റൊരുകാര്യം 'നല്ല കള്ളന്റെ' ചരിത്രമാണ്. പറുദീസായും സ്വര്‍ഗ്ഗവും ഒന്നുതന്നെയാണെന്നു ധരിച്ചുവച്ചിരിക്കുന്ന ആളുകളാണ് ഇക്കൂട്ടര്. ഇത് തികച്ചും അസംബന്ധമാണെന്ന് ബൈബിളില്‍തന്നെ തെളിവുണ്ട്. നല്ല കള്ളനോട് യേഹ്ശുവാ പറഞ്ഞു: "സത്യമായി ഞാന് നിന്നോടു പറയുന്നു, നീ ഇന്ന് എന്നോടുകൂടെ പറുദീസായില് ആയിരിക്കും "(ലൂക്കാ:23;43). യേഹ്ശുവാ അങ്ങനെ പറഞ്ഞതുകൊണ്ട് അത് സംഭവിച്ചു എന്നകാര്യം തീര്‍ച്ചയാണ്. എന്നാല്, മൂന്നാംനാള് ഉത്ഥാനം ചെയ്ത യേഹ്ശുവാ മഗ്ദലേനമറിയത്തോടു പറയുന്നതു നോക്കുക: "നീ എന്നെ തടഞ്ഞുനിര്‍ത്താതിരിക്കുക. എന്തെന്നാല്, ഞാന് പിതാവിന്റെ അടുത്തേക്ക് ഇതുവരെയും കയറിയിട്ടില്ല"(യോഹ:20;17).\nഇതില്‍നിന്ന് സ്വര്‍ഗ്ഗവും പറുദീസായും ഒന്നല്ല എന്നത് സുവ്യക്തമാണ്! അതായത് മരിച്ചുപോയ നീതിമാന്മാര് ഇപ്പോള് ആയിരിക്കുന്ന സ്ഥലമാണ് പറുദീസാ! അന്ത്യവിധിദിനത്തിലാണ് ഇവര് സ്വര്‍ഗ്ഗരാജ്യത്തില് പ്രവേശിക്കുന്നത്. യേഹ്ശുവാ പറഞ്ഞു: "നിങ്ങളുടെ ഹൃദയം അസ്വസ്ഥമാകേണ്ട. ദൈവത്തില് വിശ്വസിക്കുവിന് ; എന്നിലും വിശ്വസിക്കുവിന്. എന്റെ പിതാവിന്റെ ഭവനത്തില് അനേകം വാസസ്ഥലങ്ങളുണ്ട്. ഇല്ലായിരുന്നുവെങ്കില് നിങ്ങള്‍ക്ക് സ്ഥലമൊരുക്കാന് പോകുന്നുവെന്ന് ഞാന് നിങ്ങളോടു പറയുമായിരുന്നോ? ഞാന് പോയി നിങ്ങള്‍ക്കു സ്ഥലം ഒരുക്കിക്കഴിയുമ്പോള് ഞാന് ആയിരിക്കുന്നിടത്ത് നിങ്ങളും ആയിരിക്കേണ്ടതിനു ഞാന് വീണ്ടും വന്ന് നിങ്ങളെയും കൂട്ടിക്കൊണ്ടുപോകും"(യോഹ:14;1-3). യേഹ്ശുവായുടെ വീണ്ടും വരവിലാണ് ഇതു സംഭവിക്കുന്നതെന്ന് മനസ്സിലാക്കാന് ഈ വചനം ധാരാളം മതി!\nനശിച്ചുപോയ ആത്മാക്കള് സാത്താന്റെ അടിമത്വത്തിലാണെന്നും അവരെ തന്റെ ഉപകരണങ്ങളായി അവന് ഉപയോഗിക്കുന്നുവെന്നും വ്യക്തമാക്കാനാണ് ഇത്രയും കുറിച്ചത്. സ്വര്‍ഗ്ഗത്തിലോ നരകത്തിലോ ആയിരുന്നുവെങ്കില്‍പ്പോലും ആത്മാക്കള്‍ക്ക് ഭൂമിയിലേക്ക് പോകാന് സാധിക്കില്ലെന്ന് വചനം പറഞ്ഞിട്ടില്ല; സ്വര്‍ഗ്ഗത്തിലുള്ളവര്‍ക്ക് നരകത്തിലേക്കും നേരേതിരിച്ചും പ്രവേശനം സാധ്യമല്ലെന്നാണ് പറഞ്ഞിരിക്കുന്നത്. ആ വചനത്തിന്റെ തുടര്‍ന്നുള്ള ഭാഗങ്ങള് പരിശോധിച്ചാല് ഇതു വ്യക്തമാകും. സ്വര്‍ഗ്ഗത്തില് അബ്രാഹത്തിന്റെ മടിയിലുള്ള ലാസറിനെ ധനവാന്റെ ഭവനത്തിലേക്ക് അയക്കാനുള്ള അവന്റെ അപേക്ഷയ്ക്കുള്ള മറുപടിയില് അബ്രാഹം പറയുന്നത് ഇങ്ങനെ: "മോശയും പ്രവാചകന്മാരും പറയുന്നത് അവര് കേള്‍ക്കുന്നില്ലെങ്കില് മരിച്ചവരില്‍നിന്ന് ഒരുവന് ഉയിര്‍ത്താലും അവര്‍ക്കു ബോധ്യമാവുകയില്ല"(ലൂക്കാ:17;31). ആത്മാക്കള്‍ക്ക് ഭൂമിയില് പോകാന് സാധിക്കില്ലായിരുന്നുവെങ്കില് അതിവിടെ വ്യക്തമാക്കുമായിരുന്നു.\nയേഹ്ശുവായുടെ കുരിശുമരണത്തിനും ഉത്ഥാനത്തിനുംശേഷം അശുദ്ധാത്മാക്കള് പ്രവര്‍ത്തിക്കുകയില്ല എന്ന വാദത്തിന് എതിരായി മര്‍ക്കോസിന്റെ സുവിശേഷം ഉദ്ധരിച്ചുകൊണ്ട് നാം മനസ്സിലാക്കി. പിശാചുക്കളെ ബഹിഷ്ക്കരിക്കാനുള്ള അധികാരം നല്‍കിക്കൊണ്ട് യേഹ്ശുവാ പറഞ്ഞ വചനം ഇതിനു തെളിവാണെങ്കിലും അപ്പസ്തോലന്മാര് മുഖേന ഇതു സംഭവിക്കുന്ന വചനഭാഗംകൂടി നോക്കാം. "അവര് രോഗികളെ തെരുവീഥികളില് കൊണ്ടുവന്ന് കിടക്കകളിലും കട്ടിലുകളിലും കിടത്തിയിരുന്നു. പത്രോസ് കടന്നുപോകുമ്പോള് അവന്റെ നിഴലെങ്കിലും അവരില് ഏതാനും പേരുടെമേല് പതിക്കുന്നതിനുവേണ്ടിയായിരുന്നു അത്. അശുദ്ധാത്മാക്കള് ബാധിച്ചിരുന്നവരെയും രോഗികളെയും വഹിച്ചുകൊണ്ട് ജനം ജറുസലെമിനു ചുറ്റുമുള്ള പട്ടണങ്ങളില്‍നിന്നു വന്നിരുന്നു"(അപ്പ. പ്രവ:5;15,16).\nപിശാചുക്കളും അശുദ്ധാത്മാക്കളും ഒന്നല്ല എന്നതിന് ബൈബിള് നല്‍കുന്ന തെളിവ് ശ്രദ്ധിക്കുക: അശുദ്ധാത്മാവ് ബാധിച്ച ഒരു ബാലനെ സുഖപ്പെടുത്തുന്ന ഭാഗത്ത് പിശാചുബാധിതനായ ബാലന് എന്നാണു പറഞ്ഞിരിക്കുന്നതെങ്കിലും 'ആത്മാവേ' എന്നാണ് യേഹ്ശുവാ സംബോധന ചെയ്യുന്നത്! ഈ ആത്മാവിന് ഒരു പ്രത്യേകതയുണ്ടായിരുന്നു. അത് ഊമനും ബധിരനും ആയിരുന്നുവെന്ന് വചനം വെളിപ്പെടുത്തുന്നുണ്ട്. ബാലന്റെ പിതാവു പറയുന്നത് ഊമനായ ഒരാത്മാവ് എന്നാണ്. ഈ ആത്മാവ് ആവേശിച്ചു കഴിഞ്ഞാല് കുട്ടി സംസാരിക്കാതിരുന്നതിനാല് ആയിരിക്കാം പിതാവ് ഇപ്രകാരം പറഞ്ഞത്. എന്നാല്, അത് അംഗീകരിക്കുക മാത്രമല്ല, ഈ ആത്മാവ് ബധിരനും കൂടി ആയിരുന്നുവെന്ന് യേഹ്ശുവാ സ്ഥിരീകരിക്കുന്നുണ്ട്. യേഹ്ശുവാ പറഞ്ഞത് ഇപ്രകാരമായിരുന്നു: "മൂകനും ബധിരനുമായ ആത്മാവേ, നിന്നോടു ഞാന് ആജ്ഞാപിക്കുന്നു, അവനില്‍നിന്നു പുറത്തുപോവുക. ഇനിയൊരിക്കലും അവനില് പ്രവേശിക്കരുത്"(മര്‍ക്കോ:9;25). ഇത് പിശാചല്ല അശുദ്ധാത്മാവായിരുന്നു എന്ന് ഊമനും ബധിരനും ആയിരുന്നതിനാല് മനസ്സിലാക്കാം! പിശാചുക്കളില് ഊമനോ ബധിരനോ ഉണ്ടാകാനുള്ള സാധ്യതയില്ല. കാരണം മുന്‍പ് അവര് ദൈവദൂതന്മാരായിരുന്നു എന്ന് നമുക്കറിയാമല്ലോ! പാപത്തില് മരിച്ചവനും ഊമനും ബധിരനും ആയിരുന്ന വ്യക്തിയുടെ ആത്മാവിനെ സാത്താന് ഉപയോഗിച്ചതാണിത്.\nയേഹ്ശുവായ്ക്കുശേഷവും അശുദ്ധാത്മബാധയും പൈശാചികബാധയും ഉണ്ടായിരുന്നുവെന്നതിന് ബൈബിളില് അനേകം തെളിവുകളുണ്ട്. അവയെല്ലാം എഴുതുവാന് ഇവിടെ ശ്രമിക്കുന്നില്ല. ഇതയുംകൊണ്ട് കാര്യങ്ങള് മനസ്സിലാക്കേണ്ടവര്‍ക്ക് അതിനു സാധിക്കും. പിശാചുക്കളെയും അശുദ്ധാത്മാക്കളെയും ബഹിഷ്ക്കരിക്കുന്ന രീതിയെക്കുറിച്ചാണ് ഇനി നമുക്ക് ചിന്തിക്കേണ്ടത്!\nപിശാചുക്കളെ പുറത്താക്കാന് അധികാരമുള്ളവര്!\nവിവിധ ക്രൈസ്തവസഭകളില്, പ്രത്യേകിച്ച് കത്തോലിക്കാസഭയില് നിലവിലുള്ള വലിയ തര്‍ക്കങ്ങളില് ഒന്നാണിത്. കത്തോലിക്കാസഭയിലെ ചില ദൈവശാസ്ത്ര പണ്ഡിതന്മാരുടെ അഭിപ്രായത്തില് മെത്രാന്മാര്‍ക്കു മാത്രമാണ് പിശാചുക്കളെയും അശുദ്ധാത്മാക്കളെയും പുറത്താക്കാന് അധികാരമുള്ളത്. മെത്രാന്മാര് പ്രത്യേകമായി അനുമതി നല്‍കിയിട്ടുള്ള വൈദീകര്‍ക്കും ഈ അധികാരമുണ്ടെന്ന് ഇവര് വാദിക്കുന്നു. മാത്രവുമല്ല, ഒരുവനില് അശുദ്ധാത്മാവ് ഉണ്ടെന്നതിനു വ്യക്തമായ തെളിവുകള് ലഭിച്ചാല് മാത്രമേ പുറത്താക്കല് നടപടിയ്ക്ക് മുതിരാവൂ. ഈ വാദങ്ങളെ സാധൂകരിക്കാന് ചില വചനങ്ങള് ചൂണ്ടിക്കാണിക്കുന്നുണ്ട്. വളരെ ലാഘവത്തോടെ കൈകാര്യം ചെയ്യേണ്ട വിഷയമല്ല എന്നതിനാല് ഇതുമായി ബന്ധപ്പെട്ട വചനങ്ങള് സൂക്ഷമതയോടെ പരിശോധിക്കേണ്ടിയിരിക്കുന്നു.\nമെത്രാന്മാര്‍ക്ക് മാത്രമായി ഈ അധികാരം പരിമിതപ്പെടുത്തിയതിനു സഭ ഉയര്‍ത്തുന്ന ന്യായീകരണം ഇവരാണ് അപ്പസ്തോലന്മാരുടെ സ്ഥാനത്തുള്ളത് എന്നതാണ്. മെത്രാന്മാര് അപ്പസ്തോലിക സ്ഥാനം അലങ്കരിക്കുന്നു എന്നത് അംഗീകരിക്കാമെങ്കിലും സാത്താനെ ബഹിഷ്ക്കരിക്കാനുള്ള അധികാരം ഇവര്‍ക്കുമാത്രമായി യേഹ്ശുവാ പരിമിതപ്പെടുത്തിയോ എന്നത് വചനത്തെ അടിസ്ഥാനപ്പെടുത്തി ചിന്തിക്കേണ്ടിയിരിക്കുന്നു.\n"അവന് പന്ത്രണ്ടുപേരെയും വിളിച്ച് സകല പിശാചുക്കളുടെയുംമേല് അവര്‍ക്ക് അധികാരവും ശക്തിയും കൊടുത്തു; അതോടൊപ്പം രോഗങ്ങള് സുഖപ്പെടുത്താനും . ദൈവരാജ്യം പ്രസംഗിക്കാനും രോഗികളെ സുഖപ്പെടുത്താനുമായി അവന് അവരെ അയച്ചു"(ലൂക്കാ:9;1,2). ആദ്യമായി ഈ അധികാരം നല്‍കിയത് അപ്പസ്തോലന്മാര് എന്നു വിളിക്കപ്പെടുന്ന തന്റെ ശിഷ്യന്മാര്‍ക്കായിരുന്നു എന്നതില് യാതൊരു തര്‍ക്കവുമില്ല. ഇവിടം കൊണ്ട് ക്രിസ്തുവിന്റെ പരസ്യജീവിതവും വചനവും അവസാനിച്ചുവെങ്കില് ഈ പറയുന്ന വാദങ്ങളെ അംഗീകരിക്കാന് മനോവ തയ്യാറാകുമായിരുന്നു. ഇത് പരസ്യജീവിതത്തിന്റെ ആരംഭം മാത്രമായിരുന്നു. പിന്നീട് ഈ അധികാരം വിശാലമാക്കുന്നത് ബൈബിള് സൂക്ഷ്മതയോടെ വായിച്ചിട്ടുള്ളവര്‍ക്ക് മനസ്സിലാക്കാന് കഴിയും. ഈ അധികാരം വിശാലമാക്കിയില്ലായിരുന്നെങ്കില് ഭൂമിമുഴുവന് സാത്താന്റെ അധീനതയിലാകാന് അധികനാള് വേണ്ടിവരില്ലായിരുന്നു. ഈ സത്യം യേഹ്ശുവായ്ക്ക് വ്യക്തമായി അറിയാമായിരുന്നു എന്നതാണ് നമുക്ക് രക്ഷയായത്!\nപന്ത്രണ്ട് അപ്പസ്തോലന്മാര്‍ക്ക് മാത്രമായി ഈ അധികാരം പരിമിതപ്പെടുത്തിയാല് തന്റെ ദൌത്യം ഫലം കാണില്ലെന്ന് യേഹ്ശുവാ മനസ്സിലാക്കി. അപ്പസ്തോലന്മാരുടെ പിന്‍ഗാമികളായി വരുന്നവര്‍ക്ക് ഇതിനൊന്നും സമയം ഉണ്ടാകില്ലെന്നും ഉണ്ടെങ്കില്‍തന്നെ വേണ്ടത്ര ഗൌരവം ഈ വിഷയത്തില് കൊടുക്കില്ലെന്നുമുള്ള അറിവുകൊണ്ട് തന്നെയാണ് തൊട്ടടുത്ത അദ്ധ്യായത്തില് ഈ അധികാരം വിശാലമാക്കിയത്. സംശയമുള്ളവര്, പിശാചിനെ ഒഴിപ്പിക്കണം എന്ന ആവശ്യവുമായി ഒരു മെത്രാനെ സമീപിച്ചുനോക്കുക! താന് തിരഞ്ഞെടുത്ത് അധികാരം ഭരമേല്പിച്ച പന്ത്രണ്ടുപേരില് ഒരുവനായ യൂദാസിനെ യേഹ്ശുവാ അറിഞ്ഞതുപോലെ, വരാനിരിക്കുന്ന യൂദാസുമാരെയും അവിടുന്ന് അറിഞ്ഞിരുന്നു.\nഅദ്ധ്യായം 9-ല് പന്ത്രണ്ടുപേര്‍ക്ക് നല്‍കിയ അധികാരം പത്താം അദ്ധ്യായമായപ്പോള് 72 പേരിലേക്ക് വിശാലമാക്കുന്നതു കാണാം! "അനന്തരം, യേഹ്ശുവാ വേറെ എഴുപത്തിരണ്ടു പേരെ തിരഞ്ഞെടുത്ത്, താന് പോകാനിരുന്ന എല്ലാ പട്ടണങ്ങളിലേക്കും ഈരണ്ടുപേരായി അവരെ തനിക്കുമുമ്പേ അയച്ചു"(ലൂക്കാ:10;1). മടങ്ങിയെത്തിയ ഈ ശിഷ്യന്മാര് പറയുന്നത് ശ്രദ്ധിച്ചാല് സഭകളുടെ വാദം അപ്പാടെ പൊളിയും. വചനം ഇങ്ങനെയാണ്: "എഴുപത്തിരണ്ടുപേരും സന്തോഷത്തോടെ തിരിച്ചുവന്നു പറഞ്ഞു: യേഹ്ശുവായേ, നിന്റെ നാമത്തില് പിശാചുക്കള്‍പോലും ഞങ്ങള്‍ക്ക് കീഴ്പ്പെടുന്നു. അവന് പറഞ്ഞു: സാത്താന് ഇടിമിന്നല്‍പോലെ നിപതിക്കുന്നതു ഞാന് കണ്ടു. ഇതാ പാമ്പുകളുടെയും തേളുകളുടെയും ശത്രുവിന്റെ സകല ശക്തികളുടെയും മീതേ ചവിട്ടിനടക്കാന് നിങ്ങള്‍ക്കു ഞാന് അധികാരം തന്നിരിക്കുന്നു"(ലൂക്കാ:10;17-19).\nഅപ്പസ്തോലന്മാരായ പന്ത്രണ്ടുപേര്‍ക്കും അവരുടെ പിന്‍ഗാമികള്‍ക്കും മാത്രമായി യേഹ്ശുവാ നല്‍കിയ അധികാരമാണ് ഭൂതോച്ഛാടനം എന്നുള്ള ചില മേലാളന്മാരുടെ വാദം ഇനി നിലനില്‍ക്കുമോ? ഇതുകൊണ്ടും യേഹ്ശുവാ അധികാരം വിശാലമാക്കല് അവസാനിപ്പിച്ചില്ല. എത്രമാത്രം ഗൌരവമേറിയ വിഷയമാണ് പിശാചുക്കളെ ബഹിഷ്ക്കരിക്കുന്ന ശുശ്രൂഷയെന്ന് അതിലൂടെ വ്യക്തമാകും. ഉത്ഥാനംചെയ്ത യേഹ്ശുവാ സ്വര്‍ഗ്ഗത്തിലേക്ക് ഉയര്‍ത്തപ്പെടുന്നതിനുമുമ്പ് ഈ അധികാരം സകല വിശ്വാസികള്‍ക്കുമായി ഭരമേല്പിച്ചു. സുവിശേഷ ദൌത്യം ഏല്പിച്ചുകൊണ്ട് യേഹ്ശുവാ അവസാനമായി പറഞ്ഞ വാക്കുകള് ശ്രദ്ധിക്കുക: "വിശ്വസിക്കുന്നവരോടുകൂടെ ഈ അടയാളങ്ങള് ഉണ്ടായിരിക്കും: അവര് എന്റെ നാമത്തില് പിശാചുക്കളെ ബഹിഷ്ക്കരിക്കും"(മര് ക്കോ:16;17). യേഹ്ശുവായില് വിശ്വസിക്കുന്നവരായ വ്യക്തികള്‍ക്കുള്ള പല അടയാളങ്ങളില് ഒന്നാണിത്. നമ്മുടെ സ്വന്തം സൌകര്യങ്ങള്‍ക്കുവേണ്ടി ഏതെങ്കിലും വചനം മാറ്റാനോ അപ്രധാനമായി തള്ളാനോ അവകാശമുണ്ടോ?\nഉപമകളിലൂടെയോ വ്യംഗ്യമായ ഭാഷയിലോ ഇക്കാര്യം അറിയിക്കാതെ വളരെ സ്പഷ്ടമായി യേഹ്ശുവാ ഇതു പറഞ്ഞത്, ഭാവിയില് ഇറങ്ങാനിരിക്കുന്ന ദൈവശാസ്ത്ര പണ്ഡിതന്മാരെ മുന്‍കൂട്ടി അറിഞ്ഞതുകൊണ്ടാണ്! അവര് സംഘംചേര്‍ന്ന് മറ്റുപല ഉപമകളെയുംപോലെ ഈ വചനത്തെയും വളച്ചൊടിച്ചാല് ഉണ്ടാകുന്ന ദുരന്തം അവിടുന്ന് ആരംഭത്തില്‍തന്നെ ഇല്ലാതാക്കുകയായിരുന്നു.\nഅധികാരം ഉപയോഗിക്കുമ്പോള് ശ്രദ്ധിക്കേണ്ടവ!\nയേഹ്ശുവാ അധികാരം നല്‍കിയെങ്കിലും പലരും അത് ഉപയോഗിക്കുന്നില്ല. ആഗ്രഹിക്കുന്ന പലര്‍ക്കും അതു സാധിക്കുന്നുമില്ല. എന്തുകൊണ്ടാണ് നമ്മില് പലരുടെയും ആജ്ഞകളെ സാത്താന് അനുസരിക്കാത്തതെന്ന് വചനത്തില്‍തന്നെ വ്യക്തമാക്കിയിട്ടുണ്ട്. യേഹ്ശുവാ നേരിട്ട് ഈ അവകാശം ആരംഭത്തില്‍തന്നെ നല്‍കിയത് പന്ത്രണ്ടു ശിഷ്യന്മാര്‍ക്കായിരുന്നു. ഒരു സന്ദര്‍ഭത്തില് ഇവരെ പിശാച് അനുസരിക്കാതിരിക്കുന്നത് കാണാം. പിശാചുബാധിതനായ ബാലനെ സുഖപ്പെടുത്തുന്ന രംഗം ശ്രദ്ധിക്കുക: "അതിനെ പുറത്താക്കാന് ഞാന് നിന്‍റെ ശിഷ്യന്മാരോട് അപേക്ഷിച്ചു. എന്നാല്, അവര്‍ക്കു സാധിച്ചില്ല. യേശു പ്രതിവചിച്ചു: വിശ്വാസമില്ലാത്ത, വഴിപിഴച്ച തലമുറയേ, ഞാന് എത്രനാള് നിങ്ങളോടുകൂടെ ഉണ്ടായിരിക്കും? എത്രനാള് നിങ്ങളോടു ക്ഷമിക്കും?"(ലൂക്കാ:9;40). ഈ അധികാരം നല്‍കപ്പെട്ടിട്ടും ഫലപ്രദമായി അത് ഉപയോഗിച്ചില്ലെങ്കില് യേഹ്ശുവാ കൂടെ വസിക്കില്ലെന്നും ക്ഷമ യാചിക്കേണ്ട പാപമാണെന്നുമല്ലേ ഇവിടെ അര്‍ത്ഥമാക്കുന്നത്? വിശ്വാസമില്ലാത്തവരോടൊപ്പം യേഹ്ശുവായ്ക്കു വസിക്കാന് സാധിക്കുകയില്ലെന്നും അധികാരം ഉപയോഗിക്കാതിരിക്കുന്നത് പാപമാണെന്നും ഇവിടെ സൂചനനല്‍കുന്നു.\nഎന്തുകൊണ്ടാണ് ശിഷ്യന്മാര്‍ക്ക് ഇതു സാധിക്കാത്തതെന്ന് അവരുടെ ചോദ്യത്തിനു മറുപടിയായി യേഹ്ശുവാ അതിന്റെ കാരണം വ്യക്തമാക്കുന്നുണ്ട്. "യേഹ്ശുവാ വീട്ടിലെത്തിയപ്പോള് ശിഷ്യന്മാര് സ്വകാര്യമായി ചോദിച്ചു: എന്തുകൊണ്ടാണ് അതിനെ ബഹിഷ്ക്കരിക്കാന് ഞങ്ങള്‍ക്ക് കഴിയാതെ പോയത്? അവന് പറഞ്ഞു: പ്രാര്‍ത്ഥനകൊണ്ടല്ലാതെ മറ്റൊന്നുകൊണ്ടും ഈ വര്‍ഗ്ഗം പുറത്തുപോവുകയില്ല"(മര്‍ക്കോ:9;28,29).\nയേഹ്ശുവായിലുള്ള വിശ്വാസവും ശക്തമായ പ്രാര്‍ത്ഥനയും യേഹ്ശുവായുടെ നാമം പ്രയോഗിക്കുമ്പോള് ഉണ്ടാകുന്ന ശക്തിയുമാണ് സാത്താന് ബഹിഷ്കൃതനാകുന്നതിനു കാരണമാകുന്നത്. യേഹ്ശുവായുടെ നാമത്തില് അടങ്ങിയിരിക്കുന്ന ശക്തി ഒന്നുകൊണ്ടുമാത്രം പിശാചു പുറത്തുപോകില്ല എന്നതിനു ബൈബിളില് തെളിവുണ്ട്. ആജ്ഞാപിക്കുന്ന ആളിന്റെ വിശ്വാസവും വിശുദ്ധിയും പ്രാര്‍ത്ഥനാ ചൈതന്യവും ഇതിനൊരു ഘടകമാണ്! ഇതിനെ സാധൂകരിക്കുന്ന ഒരു സംഭവം അപ്പസ്തോലന്മാരുടെ പ്രവര്‍ത്തനം എന്ന പുസ്തകത്തില് കാണാം. "പിശാചുബാധ ഒഴിപ്പിച്ചിരുന്ന ചില യഹൂദര് പൗലോസ് പ്രസംഗിക്കുന്ന യേഹ്ശുവായുടെ നാമത്തില് നിന്നോടു ഞാന് കല്പിക്കുന്നു എന്നു പറഞ്ഞുകൊണ്ട് അശുദ്ധാത്മാക്കളുടെമേല് യേഹ്ശുവായുടെ നാമം പ്രയോഗിച്ചുനോക്കി. യഹൂദരുടെ ഒരു പുരോഹിതനായ സ്കേവായുടെ ഏഴുപുത്രന്മാരും ഇങ്ങനെ ചെയ്തുകൊണ്ടിരുന്നു. എന്നാല് അശുദ്ധാത്മാവ് അവരോട് ഇപ്രകാരം മറുപടി പറഞ്ഞു: യേഹ്ശുവായെ എനിക്കറിയാം, പൌലോസിനെയും അറിയാം; എന്നാല്, നിങ്ങള് ആരാണ്? അശുദ്ധാത്മാവ് ആവസിച്ചിരുന്ന മനുഷ്യന് അവരുടെമേല് ചാടിവീണ് അവരെ ആക്രമിച്ച് കീഴ്പ്പെടുത്തി"(അപ്പ. പ്രവ: 19; 13-16).\nഅവിശ്വാസിയായ ഒരുവന് യേഹ്ശുവായുടെ നാമം പറഞ്ഞാല് അശുദ്ധാത്മാവ് വിട്ടുപോകുന്നതിനുപകരം തിരിച്ച് ആക്രമിക്കാനും സാധ്യതയുണ്ടെന്ന് മനസ്സിലാക്കിയിരിക്കണം! വിജാതിയമായ ആചാരങ്ങള് അനുഷ്ഠിക്കുന്നവര്‍ക്ക് ഒരു കാരണവശാലും പിശാചുക്കളെ ഒഴിപ്പിക്കാന് സാധിക്കില്ല. വിജാതിയര് ആരാധിക്കുന്നത് പിശാചിനെ ആയതുകൊണ്ട് അവന്റെ ആചാരങ്ങള് തുടര്‍ന്നുകൊണ്ട് അവനെതിരെ ശക്തിപ്രയോഗിക്കാന് കഴിയില്ല. ചില ക്രൈസ്തവ പുരോഹിതന്മാര്‍ക്കുപോലും അശുദ്ധാത്മാക്കളെ ഒഴിപ്പിക്കാന് കഴിയാത്തതിനുള്ള കാരണങ്ങളിലൊന്ന് വിജാതിയ സ്വാധീനമാണ്! ഇത്തരം പുരോഹിതന്മാരാണ് അശുദ്ധാത്മക്കളെ പുറത്താക്കുന്ന അത്മായരായ വിശ്വാസികളെ ശാസിക്കുന്നത്. വിജാതിയര് സേവിക്കുന്നത് പിശാചിനെയാണെന്ന് ബൈബിള് വ്യക്തമായി പറഞ്ഞിട്ടുണ്ട്(1കോറി:10;20). താന് മുറുകെ പിടിച്ചിരിക്കുന്ന ആചാരങ്ങള് സാത്താന്റെതായിരിക്കെ എങ്ങനെ അവനെതിരെ പോരാടാന് കഴിയും?\nഎന്തുകൊണ്ട് ഈ സത്യം മറയ്ക്കപ്പെടുന്നു?\nബുദ്ധിയും യുക്തിയുംകൊണ്ടല്ല വചനത്തെ സമീപിക്കേണ്ടത്; മറിച്ച് ശിശുസഹജമായ എളിമയോടെ വചനത്തെ സ്വീകരിക്കണം. ക്രൈസ്തവ വിശ്വാസികള്‍ക്ക് ഉദാരമായി ലഭിച്ചിരിക്കുന്ന അധികാരങ്ങള് ഇവര് തിരിച്ചറിയാതിരിക്കേണ്ടത് സ്വാഭാവികമായും സാത്താന്റെ ആവശ്യമാണ്! അധികാരങ്ങളുടെ കുത്തക അവകാശപ്പെടുകയും; എന്നാല്, അത് വേണ്ടവിധത്തില് ഉപയോഗിക്കാതിരിക്കുകയും ചെയ്യുന്നവര് അറിഞ്ഞുകൊണ്ടോ അല്ലാതെയോ സാത്താനെ സഹായിക്കുകയാണ്! വളരെ ലളിതമായി ഒരു ഉദാഹരണം നല്‍കാം: ഒരു രൂപയ്ക്ക് റേഷന്‍കടയില് അരി എത്തിയിട്ടുണ്ടെന്ന കാര്യം മറച്ചുവയ്ക്കേണ്ടത് കൂടുതല് വിലയ്ക്ക് അരി വില്‍ക്കുന്ന കച്ചവടക്കാരന്റെ ആവശ്യമാണ്! അല്ലെങ്കില്, അവന്റെ കച്ചവടം പൂട്ടിപ്പോകും! സാത്താനു സൗകര്യപൂര്‍വ്വം വ്യാപരിക്കാന് യഥാര്‍ത്ഥ സത്യം അവന് മറച്ചുവയ്ക്കുന്നു. അതിനായി ചില ഉന്നതരെ അവന് ഉപയോഗിക്കുന്നു എന്നതാണു സത്യം!\nTotal Number of Votes: 133\n75.94% say Yes\n2.26% say No\n21.8% have No Opinion\nVisitors Count : 2813856